
Nota traducătorului 


Volumul de faţă conţine traducerea lucrării din 1888 a 
lui Nietzsche, Anlichristul, ultima pe care a izbutii s-o mai 
termine, înainte ca umbrele bolii sale mentale să-l ia. 
definitiv în stăpînirea lor. Lucrarea a văzut lumina tiparului 
abia după moartea lui Nietzsche, în 1901, ca prima parte a 
unui proiect mai vast, ce ar fi urmat să cuprindă patru cărţi, 
proiect ce n-a apucat să fie isprăvit, intitulat Reevaluarea 
tuturor valorilor. Ultimul plan, toamna Iui 1888, arată astfel: 

Prima carte. Antichristul. încercare a unei critici a 
creştinismului. 

A doua carte. Spiritul liber. Critica filosofiei ca o mişcare 
nihilistă. 

A treia carte. Imoralistul. Critica celui mai funest mod 
de neştiinţă, morala. 

A patra carte. Dionysos. Filosofia eternei reîntoarceri. 

In româneşte, lucrarea a mai apărut la Bucureşti, la 
„Libr(ăria) Stănciulescu", în 1920, în traducerea, pe care 
în linii mari o putem aprecia ca fiind reuşită, a lui George 
B. Rareş; o actualizare, care însă repetă multe din greşelile, 
incluşi v tipografice, ale acestei traduceri, a apărut în 1991, 
la Editura Eta din Cluj. 

Prezenta traducere s-a făcut pe baza ediţiei Friedric.h 
Nietzsche s Werke (Taschen Ausgabe), C.G. Naumann 
Verlag, Leipzig, 1906. Antichristul se află la paginile 
353-456 din volumul X al acestei ediţii. Sublinierile din 
text aparţin lui Nietzsche. Notele traducătorului, numerotate 
eu cilre arabe, sunt trecute la sfîrşitul volumului. 

V.M. 

Cuvînt înainte 


Această carte se adresează celor mai puţini. Poate că 
încă nici nu trăieşte vreunul dintre ei. Aceştia ar putea fi 
cei care l-au înţeles pe Zarathustra al meu: căci cum aş 
putea sa mă confund cu aceia cărora chiar astăzi abia 
li s-pu desfundat urechile? - Numai ziua de poimîine îmi 
aparţine. Unii se nasc postum. 

_Cît priveşte condiţiile în care pot să fiu înţeles, în care 
sunt cu necesitate înţeles, acestea eu le cunosc prea bine. 
Omul trebuie săfie cinstit în cele spirituale, cinstitpînă la 
duritate, pentru a putea suporta seriozitatea mea, pasiunea 
mea. Trebuie să Jie obişnuit pe creste de munţi pentru a 
vedea sub el trăncănelile zilnice despre politica şi egoismul 
popoarelor. Trebuie să devină indiferent, să nu se întrebe 
niciodată dacă adevărul este folositor, dacă acesta poate 
deveni o fatalitate pentru cineva... Preferinţa celor 
puternici faţă de întrebările pentru care astăzi nimeni nu 
are curaj; curaj pentru cele interzise; predestinarea pentru 
labirint. Experienţă născută din şapte singurătăţi.. Urechi 
noi pentru o muzică nouă. Ochi noi pentru ceea ce este 
mai îndepărtat. O conştiinţă nouă pentru adevărurile 
rămase pînă acum mute. Şi voinţă pentru economia stilului 
mare: pentru a aduna la un loc puterea sa, însufleţirea 
sa... Respectul faţă de sine însuşi; iubirea de sine; libertatea 
necondiţionată faţa de noi înşine... 

Ei bine! Doar aceştia sunt cititorii mei, adevăraţii mei. 
cititori, cititorii mei predestinaţi; ce-mi pasă de restul? - 
Restul este numai omenirea. Omul trebuie să fie superior 
omenirii prin forţă, prin înălţimea sufletului. - prin 
dispreţ... 


Friedrich Nietzsche 

PRIMA CARTE 


ANTICHRISTUL 


încercare a unei critici a creştinismului 


1 . 

Să ne privim în faţă. Suntem hiperboreeni 1 - noi ştim 
suficient de bine la ce depărtare vieţuim. „Nici pe pămînt 
şi nici pe mare nu vei găsi calea ce duce către hiperboreeni 41 ; 
aceasta o ştia despre noi deja Pindar 2 Dincolo de miază¬ 
noapte, de gheţuri, de moarte - viaţa npastră, fericirea 
noastră... „Noi am descoperit fericirea, noi cunoaştem calea, 
noi am găsit ieşirea din mileniile labirintului. Cine altcineva 
ar ti găsit-o? - Poate omul modern? 11 - „Nu ştiu nici să ies 
şi nici să intru; sunt tot ceea ce nu ştie nici să iasă, nici să 
intre 11 , suspină omul modern... Suntem bolnavi de această 
modernitate - de pacea leneşă, de compromisul laş, de 
întreaga murdărie virtuoasă a modernului da şi nu. Această 
toleranţă a inimii, acest largeur al ei, care „iartă 11 totul 
fiindcă „înţelege 11 totul, este pentru noi un fel de Sciroco 3 


9 



NIETZSCHF 


liste de prclcral să vieţuieşti printre gheţuri, dec îl între 
virtuţile modeme ţii alte vînturi din mia/ă-/i!... Am Idsl 
destul de curajoşi, nu ne-am cruţat nici pe noi şi nici pe 
alţii; însă, multă vreme, nu am ştiut la ee este hună vitejia 
noastră. Ani devenit mereu mai posomoriţi şi am fost numiţi 
l’alalişti. Destinul nostru era deplinătatea, tensiunea, 
acumularea puterilor. Hram însetaţi de fulgere şi lapte; 
ne-am păstrat eît mai departe de lerieirea slăbănogilor, de 
„resemnare" l’lină de furtună era atmosfera noastră, natura 
din noi se întuneca, căci nu aveam nici un drum în faţă. 
lată formula fericirii noastre: un da, un nu. o linie dreaptă, 
un ţel... 

2 . 

C'e este hun? Tot, ceea ee face să crească în om 
sentimentul puterii, voinţa de putere, puterea însăşi. 

( J e este rău? Tot ceea ce provine din slăbiciune. 

( e este lerieirea? Sentimentul a tot ceea ce face puterea 
să crească, sentimentul că va li învinsă o împotrivire. 

Nu mulţumirea ele sine, ci mai'mullă putere; nu pace în 
general, ci război; nu virtute, ci iscusinţă (adică virtute în 
stilul Renaşterii, w/7//, virtute lipsită de morală 4 ). 

Slăbănogii şi degeneraţii trebuie să piară: acesta să lie 
primul principiu al iubirii noastre de oameni. $i, pe 
deasupra, pe unii mai trebuie să-i şi ajutăm. 

( e este mai vătămător dccît orice viciu? Mila pentru 
toţi degeneraţii şi slăbănogii creştinismul... 


3. 

Problema pe care o pun aici nu este ce anume va trebui 
să înlocuiască omenirea în şirul succesiv al fiinţelor (omul 
este lin slîrşit): ci. care tip uman trebuie cultivat, trebuie voii 

ca fiind de o valoare mai înaltă, mai demn de viaţă, mai sigur 
de viitor. 

Acest tip de o valoare mai înaltă a existat şi pînă acum 
destul' de des: însă numai ca o întîmplare norocoasă, ca o 
excepţie, niciodată ca ceva voit. Dimpotrivă, tocmai de 
acesta le-a fost cel mai mult frică, pînă acum el a fost cel care 
a reprezentat cel mai de aproape frica însăşi - şi, pornind din 
frică, a fost voit, cultivat, înfăptuit tipul opus: animalul 
casnic, animalul de turmă, omul animal bolnav - creştinul., 

4. 

Omenirea nu înfăţişează vreo evoluţie către mai bine, 
mai puternic sau mai înalt, aşa cum se crede astăzi. 
„Evoluţia" nu este decît o idee modernă, adică o falsă 
idee.în privinţa valorilor sale, europeanul de astăzi a rămas 
mult sub europeanul Renaşterii; dezvoltarea în continuare 
nu este nicidecum o necesară înălţare, o creştere, o 
fortificare. 

într-un alt sens, există un permanent succes al cazurilor 
singulare, în cele mai diferite locuri ale paimîntului şi din 
sînul celor mai diferite culturi, datorită căruia' ni se, 
înfăţişează, în'realitate, un tip mai înalt ceva care, raportat 
la întreaga umanitate, constituie un fel de supraom. 
Asemenea cazuri fericite ale marelui succes au fost 
întotdeauna posibile şi, probabil, vor fi întotdeauna. Şi, în 
anumite situaţii, neamuri, triburi, popoare întregi pot 
reprezenta asemenea lovituri la ţintă. 


5. 

Nu trebuie să decorăm şi să împopoţonăm creştinismul: 
el a pornit un război pe viaţă şi pe moarte contra acestui tip 
mai înalt de om, a aruncat anatema asupra tuturor 

instinctelor fundamentale ale acestui tip, a distilat din aceste 
instincte răul, pe omul rău: omul puternic drept caz tipic al 
celui detestabil-, „al omului nemerniciei" Creştinismul a 
ţinut partea a tot ceea ce este slab, josnic, degenerat, el şi-a 
croit un ideal din contrazicerea instinctului de conservare 
al vieţii puternice; el a corupt însăşi dreapta raţiune a 
naturilor spiritual puternice, întrucît ne-a propovăduit să 
resimţim valorile cele mai înalte ale spiritualităţii ca fiind 
atinse de păcat, ca unele ce conduc la eroare, la ispite. 
Exemplul cel mai jalnic:(perversitatea lui Pascal 5 , care 
credea în coruperea raţiunii sale prin păcatul originar, pe 
cînd aceasta era coruptă numai de creştinismul săuE; 

6 . 

Este un spectacol dureros şi plin de groază cel care s-a 
arătat ochilor mei; căci am ridicat cortina ce acoperă 
corupţia oamenilor. în gura mea, acest cuvînt este cel mai 
puţin expus vreunei bănuieli că ar cuprinde o acuzaţie 
morală la adresa oemenirii. Aş vrea să subliniez încă o dată: 
înţeleg acest cuvînt fără nici o intenţie moralizatoare: şi 
aceasta pînă acolo că resimt cel mai puternic această 
corupţie tocmai în locuri unde, pînă acum, omul a aspirat 
în modul cel mai conştient către virtute şi către „divinitate" 
înţeleg corupţia, cum deja s-a lăsat ghicit, în sensul de 
decadenc.e 6 : susţin că toate valorile în care omenirea şi-a 
strîns laolaltă cele mai înalte dorinţe sunt valori ale 
decadenţei. 

^ Numesc corupt un animal, o specie, un individ care şi-a 
pierdut instinctele sale, care alege şi preferă ceea ce-i este 
dezavantajos O istorie „a sentimentelor mai înalte", a 
„idealurilor omenirii" - şi poate că va trebui să o înfăţişez 
- ar fi totodată o explicare a motivului pentru care omul 
este atît de corupt. Pentru mine, viaţa contează ca un instinct 
de a creşte, a aduna, a acumula putere, puterea : unde lipseşte 

voinţa de putere, acolo întîlnim decă-dere. Susţin că tuturor 
valorilor celor mai înalte ale omenirii le lipseşte această 
voinţă - că, ascunse după numele cele mai sfinte, domnesc 
valori ale decăderii, valori nihiliste. 


7. 

Numim creştinismul o religie a milei. Mila se opune 
afectelor tonice care sporesc energia sentimentului vieţii; 
ea acţionează depresiv. Omul îşi pierde din putere cînd îi 
este milă.Pierderea puterii, pe care suferinţa o aduce'în 
viaţă cu sine,, sporeşte şi se multiplică pe sine, încă şi mai 
mult, datorită milei. însăşi suferinţa devine contagioasă 
prin milă; în anumite condiţii, datorită milei se poate ajunge 
la pierderea totală a vieţii şi a energiei de viaţă, care stă 
într-o relaţie absurdă cu cuantumul cauzei (cazul morţii 
Nazarineanului). Acesta este primul punct de vedere: mai 
există însă încă unul, mai important. Să admitem că 
măsurăm mila după valoarea reacţiilor pe care, de obicei, 
ea le produce; caracterul ei de pericol la adresa vieţii va 
apărea într-o lumină încă şi mai clară. Mila se opune cruciş, 
în mare şi total, legii evoluţiei, care este cea a selecţiei 
naturale. Ea menţine ceea ce este copt pentru decădere, se 
apără pe sine în favoarea dezmoşteniţilor şi condamnaţilor 
vieţii, există prin numărul mare al rataţilor de tot felul, pe 
care îi ţine în viaţă, conferă vieţii^ înseşi un aspect mai 
întunecat şi mai îndoielnic. S-a îndrăznit ca mila să fie 
numită virtute (ceea ce în orice morală nobil'ă trece.drept o 
slăbiciune); s-a mers apoi mai departe, s-a făcut din milă 
virtutea, fundamentul şi originea tuturor virtuţilor - fireşte, 
numai din punctul de vedere al unei asemenea filosofii, 
fapt ce trebuie avut întotdeauna în vedere, care era nihilistă, 
care şi-a scris pe drapel negarea vieţii. Avea dreptate în 
această privinţă Schopenhauer 7 : prin milă, viaţa este negată, 

devine şi mai vrednică de a fi negată - mila constituie 
practica nihilismului. încă o dată spus: acest instinct 
depresiv şi contagios se pune de-a curmezişul oricărui 
instinct care tinde către menţinerea şi sporirea valorii vieţii; 
el este, atîtca multiplicator al mizeriei, cît şi ca şi păstrător 
al oricărei mizerii, principalul instrument pentru creşterea 
decadenţei - asupra a ceea ce ne convinge mila este 
nimicul... - Omul nu spune „nimicul 11 : el foloseşte pentru 
aceasta pe „dincolo 11 ; sau pe „Dumnezeu 11 ; sau „viaţa cea 
adevărată 11 sau Nirvana^, stingerea, fericirea... Această 
retorică nevinovată, ce ţine de domeniul idiosincraziei reli¬ 
gioase şi morale, apare imediat mult mai puţin nevinovată 
dacă se înţelege tendinţa care este învăluită aici în mantia 
sublimelor cuvinte: o tendinţă adversară vieţii. Schopen- 
hauer’a fost un adversar al vieţii; de aceea, mila a devenit 
Ia el o-yirtute... Aristotel 9 , cum se ştie, a văzut în milă o 
dispoziţie bolnăvicioasă şi periculoasă, în care am face mai 
bine dacă i-am administra omului, cînd şi cînd, un purgativ; 
el înţelegea tragedia ca pe un purgativ. Intr-adevăr, pornind 
din. instinctul vieţii,_ar trebui ca omul să caute un mijloc 
prin care să poată aplica o înţepătură unei asemenea 
bolnăvicioase şi periculoase acumulări de milă, precum ne- 
o arată cazul lui Schopenhauer (şi, din păcate, de asemenea, 
al întregii noastre decadenţe literare şi artistice, de la St. 
Petersburg pînă la Paris, de la Tolstoi 10 pînă la Wagner 11 ), 
pentru ca ea să erupă... Nimic nu este mai nesănătos, în 
mijlocul modernităţii noastre nesănătoase, decît mila 
creştină. Aici trebuie să fim medici, aici să fim neîndurători, 
aici sămînuim bisturiul - aceasta ne aparţine nouă, acesta 
este felul nostru de a-i iubi pe oameni, prin aceasta suntem 
noi filosofi, noi, cei hiperboreeni!... 


8 . 

Este necesar să spunem pe cine îl simţim drept contrariul 
nostru: pe teolog şi pe toţi aceia în vinele cărora curge 
sînge de teolog - întreaga noastră filosofre... Acest destin 

trebuie văzut mai de aproape, mai mult, el trebuie trăit în 
sine, omul aproape că ar trebui să se prăpădească pentru ca 
mai mult să nu înţeleagă, aici, de glumă (libera cugetare a 
domnilor noştri cercetători ai naturii şi fiziologiei nu este, 
în ochii mei, decît o glumă - le lipseşte pasiunea faţă de 
aceste lucruri, suferinţa pentru ele). Această otrăvire ajunge 
cu mult mai departe decît ne gîndim; am găsit instinctul 
teologic al trufiei pretiutindeni unde astăzi omul se simte 
drept un „idealist" - unde omul, în virtutea unei origini 
mai înalte, îşi arogă pretenţia de a arunca asupra realităţii 
o privire superioară şi străină... Idealistul, la fel ca preotul, 
ţine în mînă în întregime toate marile concepte (şi nu numai 
în mînă), el pune în joc un dispreţ plin de bunăvoinţă 
împotriva „intelectului", „simţurilor", „onorurilor", „vieţii 
bune", „ştiinţei", vede asemenea lucruri de sus, ca forţe 
vătămătoare şi ademenitoare, deasupra cărora „spiritul" 
pluteşte în pură existenţă pentru sine: ca şi cum umilinţa, 
castitatea, sărăcia, într-un cuvînt, sfinţenia, nu ar fi adus 
pînă acum vieţii nespus mai multe prejudicii decît orice 
altă oroare şi viciu. Spiritul pur este curată minciună... Atîta 
timp cît preotul - acest tăgăduitor, acest calomniator şi 
otrăvitor prin meserie al vieţii - contează încă drept o specie 
superioară de om, nu există nici un răspuns la întrebarea: 
ce este adevărul? Adevărul deja a şi fost pus cu capul în 
jos, dacă avocatul conştient al nimicului şi al tăgăduirii 
trece drept reprezentant al „adevărului"... 


9. 

împotriva acestui instinct de teolog pornesc eu război: 
îi găsesc urmele pretutindeni. Cine are sînge de teolog în 
vine stă, de la început, într-o relaţie strîmbă şi necinstită 
faţă de toate celelalte lucruri. Patosul care se iveşte din ea 
se numeşte credinţă', trebuie, o dată pentru totdeauna, să 

închizi ochii faţă de tine însuţi pentru ca să nu suferi din 
cauza înfăţişării acestui fals incurabil. Din această optică 
greşită, care atinge toate lucrurile, se făureşte pentru uz 
propriu o morală, o virtute, o sfinţenie, conştiinţa bună 
este legată de un unghi de vedere fals - se pretinde că nici 
un fel de altă optică nu mai poate avea dreptate, după ce 
cea proprie, sub numele de „Dumnezeu", „mîntuire", 
„eternitate", a fost declarată sacrosanctă. Peste tot am 
dezgropat instinctul de teolog: el este forma cea mai 
răspîndită, cu adevărat subpământeană, care se poate întîlni 
pe pămînt, a falsităţii. Ceea ce un teolog socoate ca adevărat, 
trebuie să fie fals: avem în asta aproape un criteriu al 
adevărului. Instinctul său de conservare cel mai josnic este 
acela care, în orice punct al ei, îl împiedică să cinstească 
realitatea sau măcar s-o lase să cuvinte. Acolo unde pătrunde 
influenţa teologilor, judecata de valoare este răsturnată, 
conceptele de „adevăr" şi „fals" sunt înlocuite în mod 
necesar unul prin altul: ceea ce este mai vătămător pentru 
viaţă se cheamă, în acest caz, „adevăr", iar ceea ce o înalţă, 
o intensifică, o solicită, o justifică, o face să triumfe, se 
cheamă „fals" Dacă se întîmplă că teologii - prin 
intermediul „conştiinţei" principilor (sau a popoarelor) - 
întind rnîna după putere , să nu ne îndoim în privinţa a 
ceea ce se petrece în fond de fiecare dată: cea care vrea să 
parvină la putere este voinţa de sfîrşit, voinţa nihilistului... 


10 . 

Intre germani se înţelege imediat dacă spun că filosofia 
a fost coruptă prin sîngele teologilor. Pastorul protestant 
este bunicul filosofiei germane, iar protestantismul însăşi 
peccatum originale 12 al ei. Definiţia protestantismului: 
paralizia, pe de o parte, paralizia creştinismului pe de altă 
parte, a raţiunii... Trebuie doar să rostim cuvîntul „seminarul 

din Tiibingen" 13 pentru a pricepe ce este, luată în funda¬ 
mentele sale, filosofia germană - o teologie perfidă... Şvabii 
sunt cei mai buni mincinoşi din Germania, ei mint cu 
nevinovăţie... De unde acea jubilare care la apariţia lui 
Kant 14 a trecut peste lumea savantă germană, alcătuită pe 
trei sferturi din fii de preoţi şi învăţători, - de unde 
convingerea germană, care îşi găseşte pînă astăzi ecoul, că 
odată cu Kant ar începe o întoarcere către mai bine ? 
Instinctul de teolog ascuns în învăţaţii germani a ghicit ce 
anume este, de acum, din nou cu putinţă... S-a deschis un 
drum pieziş către idealul antic, conceptul de „lume 
adevărata \ acela de morală înţeles ca esenţă a lumii (două 
din cele mai periculoase greşeli din cîte există!) au devenit, 
iarăşi, datorită unui scepticism viclean şi invidios, dacă nu 
demonstrabile, cel puţin imposibil de respins... Raţiunea, 
dreptul raţiunii nu ajunge atît de departe... S-a făcut din 
realitate o „aparenţă"; o lume în întregime născocită, lumea 
existentă a devenitunareală... Succesul lui Kant este numai 
un succes de teolog: Kant, precum Luther 15 şi precum 
Leibniz 16 , a fost doar o frînă mai mult pentru onestitatea 
germană, şi aşa atît de labilă în sine. 


11 . 

încă un cuvînt împotriva lui Kant ca şi moralist. O 
virtute trebuie să fie născocirea noastră, apărarea şi nevoia 
noastră cea mai personală: luată în orice alt înţeles este 
numai un pericol. Tot ceea ce nu determină viaţa noastră, 
îi dăunează: o asemenea virtute, care constă numai într-un 
sentiment de respect faţă de noţiunea de virtute, aşa cum 
vroia Kant, este vătămătoare. „Virtutea", „datoria", „binele 
în sine", binele avînd un. caracter de impersonalitate şi de 
valabilitate generală - toate acestea nu sunt decît năluci, în 
care capătă expresie declinări, ultima atenuare a vieţii. 

chinezeria din Koningsberg 17 Legile cele mai adinei ale 
conservării şi ale creşterii poruncesc exact contrariul: 
anume, ca fiecare să-şi găsească singur propria sa virtute, 
propriul său imperativ categoric. Un popor se prăpădeşte 
atunci cînd confundă datoria sa cu conceptul general de 
datorie. Nimic nu este mai adine şi interior ruinat decît 
conceptul de datorie impersonală, ca jertfa în faţa zeului 
Moloch 18 al abstracţiei. Cum se poate că imperativul 
categoric al lui Kant n-a fost resimţit ca pericol de viaţă'.... 
Doar instinctul de teolog l-a putut lua în paza sa! - O faptă 
iscată din instinctul vieţii îşi găseşte dovada că este o 
acţiune fustă în plăcere; iar acest nihilist cu măruntaie 
creştine, dogmatice, înţelege plăcerea ca pe o obiecţie... 
Căci ce distruge oare mai repede decît a lucra, a gîndi, a 
simţi tară nici o necesitate lăuntrică, fără alegere adînc 
personală, fără plăcere ? ca un automat al „datoriei"? Este 
chiar reţeta pentru decadenţă, ba chiar pentru idiotism... 
Kant a devenit idiot. Şi omul acesta a fost contemporan cu 
Goelhe.'. 19 Iar acest păianjen, prin puterea soartei, trecea drept 
filosof german - şi încă mai trece!... Mă feresc să spun ce 
gîndesc despre germani... Ceea ce Kant 20 a văzut în Revoluţia 
Franceză oare nu este trecerea de la forma anorganică a statului 
la cea organică'? Nu şi-a pus oare întrebarea dacă există un 
eveniment ce nu poate fi explicat altfel decît printr-o înclinaţie 
morală a omenirii, astfel îneît să se poată dovedi prin el, o 
dată pentru totdeauna, „tendinţa omenirii către mai bine"? 
Răspunsul lui Kant sună: - „aceasta este revoluţia" Instinctul 
care se înşeală în toate, instinctul contra naturii, decadenţa 
germană ca şi filosofic - acesta este Kant! 


12 . 

Las de o partepe cei cîţiva sceptici care, în istoria 
filosofiei, ţin de tipul celor cinstiţi: ceilalţi nu cunosc nici 
măcar-pretenţiile elementare ale onestităţii intelectuale. Toţi 

aceşti mari visători, aceste animale miraculoase fac, precum 
tinerele femei: ei consideră „sentimentele frumoase" drept 
argumente, „pieptul ridicat" ca suflarea foalelor 
dumnezeirii, convingerea drept criteriu al adevărului. în 
cele din urmă, Kant încă, în nevinovăţia sa „germană", 
prin conceptul de „raţiune practică" a încercat să dea un 
aspect ştiinţific acestei forme de corupere, acestei lipse de 
conştiinţă intelectuală: a născocit o formă proprie de raţiune 
pentru cazurile în care omul nu trebuie să se lase preocupat 
de raţiune; anume, cînd morala, cerinţa sublimă a lui „tu 
trebuie", se face auzită cu putere. Dacă avem în vedere că 
la aproape toate popoarele filosoful este numai dezvoltarea 
în continuare a preotului, această moştenire preoţească, 
această emisie de monedăfalsă, ce se petrece chiar în faţa 
ochilor noştri, nu mai surprinde pe nimeni. Dacă avem 
însărcinări divine, de exemplu aceea de a-i face pe oameni 
mai buni, de a-i salva, de-a le aduce mîntuirea - dacă purtăm 
în piept dumnezeirea, dacă suntem transmiţătorii unui 
imperativ de dincolo, printr-o astfel de misiune ne situăm 
deja în afara tuturor acelor evaluări care sunt pur raţionale; 
printr-o asemenea sarcină devenim deja, prin noi înşine, 
sfinţi, ajungem, imediat, prin noi înşine, tipuri ale unei 
ordini mai înalte!... Ce-1 interesează ştiinţa pe un preot? 
El stă prea sus pentru aceasta! Şi pînă acum preotul este 
cel care a stăpînitl El a determinat conceptele de „adevăr" 
şi „neadevăr"!... 


13. 

Să nu subapreciem aceasta:' noi înşine, noi, spiritele 
libere, suntem deja o „reevaluare a tuturor valorilor", o 
declaraţie de război şi de planificată victorie la adresa' 
tuturor conceptelor vechi de „adevăr" şi „neadevăr" Cele 
mai preţioase opinii vin cel mai la urmă; dar cele mai 


19 



NIETZSCHE 


valoroase opinii sunt metodele. Toate metodele, toate 
presupoziţiile spiritului nostru ştiinţific şi-au atras 
împotriva lor, timp de milenii, cel mai adînc dispreţ: datorită 
lor, omul a fost exclus din circuitul oamenilor „oneşti' 1 - 
în felul acesta, el a fost socotit ca un „duşman al lui 
Dumnezeu", ca manifestînd dispreţ faţă de adevăr, ca un 
„posedat" în privinţa caracterului ştiinţific, omul a fost 
un Ciandala 21 ... Am avut împotriva noastră întreg patosul 
omenirii - conceptul acesteia cu privire la ceea ce trebuie 
să fie adevărul, la cum trebuie să fie serviciul adevărului: 
pînă acum fiecare „tu trebuie" a fost îndreptat împotriva 
noastră... Obiectivele noatre, practicile noastre, firea 
noastră liniştită, prudentă, suspicioasă - toate acestea 
le-au apărut pe deplin nedemne şi vrednice de dispreţuit, 
în cele din urmă, am avea voie să ne întrebăm, .cu o oarecare 
îndreptăţire, dacă ceea ce a ţinut omenirea într-o atît de 
lungă orbire nu a fost, de fapt, un anume gust estetic:, el 
cerea adevărului un efect pitoresc ; la fel, el cerea celui care 
cunoaşte să acţioneze cu putere asupra simţurilor. Modestia 
noastră a fost cea care s-a opus cel mai mult gustului... O, 
cum de au mai ghicit-o, aceşti curcani ai lui Dumnezeu... 


14. 

Ne-am schimbat pe noi înşine. Am devenit mai modeşti 
în toate. Pe om nu-1 mai derivăm din „spirit", din „divini¬ 
tate", ci l-am aşezat între animale. El trece pentru noi ca 
cel mai puternic animal, pentru că este cel mai viclean; o 
consecinţă a acestui fapt o constituie spiritualitatea sa. Pe 
de altă parte, noi ne apărăm împotriva unei deşertăciuni, 
care aici ar vrea iarăşi să-şi audă cu putere vocea: ca şi cum 
omul ar fi marea intenţie ce acţionează în spatele întregii 
evoluţii animale. El nu este, de fel, o încununare a creaţiei: 
orice fiinţă este, alături de el, pe o treaptă de perfecţiune... 

Şi întrucît afirmăm aceasta, nu am spus încă prea mult; 
omul este, luat în sens relativ, cel mai nereuşit dintre 
animale, cel mai Bolnăvicios, acela care, în modul cel mai 
periculos, s-a lepădat de instinctele sale - fireşte, în ciuda 
tuturor acestora, rămîne şi cel mai interesant! în ceea ce 
priveşte animalele, Descartes 22 , cel dintîi, cu o îndrăzneală 
demnă de admiraţie, s-a încumetat să gîndească animalul 
drept o maşină: întreaga noastră fiziologie se străduieşte 
să dovedească această afirmaţie. Noi, din punct de vedere 
logic, nu îl mai aşezăm pe om aparte, cum a făcut-o 
Descartes: ceea ce astăzi este, în general, înţeles din om, 
se întinde alît de departe cît concepţia despre om ca maşină. 
Odinioară, ca o înzestrare din partea unei ordini superioare, 
omului i s-a dat „liberul arbitru": astăzi, i-am luat însăşi voinţa, 
în sensul că prin aceasta nu mai avem voie să înţelegem 
nici o aptitudine. Vechiul cuvînt „voinţă"'serveşte numai 
pentru a desemna o rezultantă, ur^fel de reacţie individuală 
care urmează cu necesitate, în parte contrazicînd, în parte 
acordîndu-se unei excitaţii: voinţa nu mai are „putere de 
acţiune", ea nu mai „incită" Mai înainte, se vedea în 
conştiinţa omului, în „spiritul" său, dovada originii sale 
mai înalte, a divinităţii sale; pentru a fi desăvîrşit, omul a 
fost sfătuit să-şi retragă în sine simţurile precum o broască 
ţestoasă, să suspende legăturile cu cele pămînteşti, să se 
lepede de învelişul său muritor: atunci rămîne din el numai 
esenţialul: „spiritul pur" Şi prin aceasta noi am ajuns să 
gîndim mai bine: faptul de a fi devenit conştienţi, „spiritul", 
intră în consideraţie tocmai ca un simptom al unei relative 
nedesăvîrşiri a organismului, ca o încercare, o bîjbăire, o 
greşeală, o trudă pentru care se iroseşte inutil prea multă 
forţă nervoasă - negăm faptul că ceva poate fi dus la 
perfecţiune, atîta timp cît este făcut în mod conştient. 
„Spiritul pur" este curată prostie: dacă dăm la o parte 
sistemul nervos, simţurile, „învelişul muritor", ne 
desfiinţăm pe noi înşine - un mai departe nu mai există!... 

15. 

In cadrul creştinismului, în nici un punct, nici morala şi 
nici religia nu intră în contact cu realitatea. Cauze cu lotul 
imaginare („Dumnezeu", „Suflet", „Eu", „Spirit", „liber 
arbitru" - sau chiar „neliber"); acţiuni cu totul imaginare 
(„păcat", „mîntuire", „îndurare", „ispăşire", „iertarea 
păcatelor"). O. legătură între existenţe imaginare 
(„Dumnezeu", „spirite", „suflete"); o ştiinţă a naturii 
imaginară (antropocentrică; lipsa totală a conceptelor unor 
cauze naturale); o psihologie imaginară (numai neînţelegeri 
de sine, interpretări plăcute sau neplăcute ale unor 
sentimente generale, de exemplu, ale stării lui nervus 
sympathicus 23 , cu ajutorul limbajului de semne al 
idiosiiîcraziei religioase şi morale - „penitenţă", „remuşcări 
de conştiinţă", „ademenirea diavolului", „intimitatea lui 
Dumnezeu"); o teologie imaginară („împărăţia lui 
Dumnezeu", „judecata din urmă", „viaţa veşnică"). Această 
lume de pure ficţiuni se deosebeşte pe sine de lumea visului, 
şi încă total în devafoarea sa, prin faptul că cea din urmă 
răsfnnge realitatea, în timp ce aceasta o falsifică, o 
devalorizează, o neagă. După ce, mai întîi, s-a inventat 
conceptul de natură ca un contra-concept în raport cu 
Dunuiezeu, acest cuvînt a trebuit să fie „în mod natural" 
unul „reprobabil" - întreagă această lume de ficţiuni îşi 
are rădăcina în uf a faţă de natural (realitatea!) şi constituie 
expresia unei adînci nemulţumiri provocate de realitate... 
Dar cu aceasta totul este lămurit. Căci cine are motiv să 
se mintă singur pe sine pentru a abandona realitatea? 
Acela care suferă din pricina ei. însă a suferi din cauza 
realităţii înseamnă a fi noi înşine o realitate nereuşită... 
Preponderenţa sentimentului de suferinţă faţă de 
sentimentul de plăcere este cauza acestei morale fictive şi 
a religiei: o asemenea preponderenţă oferă formula,pentru 
decadence... 

16 . 

O critică a conceptului creştin de Dumnezeu ne obligă 
la o concluzie asemănătoare: Un popor care mai crede în el 
însuşi mai are încă Dumnezeul său propriu. în acest 
Dumnezeu sunt venerate condiţiile prin care el este 
victorios, virtuţile lui - se proiectează în aceasta plăcerea 
ce şi-o procură lui însuşi, sentimentul său de putere într-o 
existenţă căreia să-i poată mulţumi pentru aceasta. Cine 
este bogat, acela vrea să dăruiască: un popor mîndru are 
nevoie de un Dumnezeu pentru a-i înălţa jertfe... Religia, 
înăuntrul unor asemenea condiţii, este o formă a recu¬ 
noştinţei. Omul este recunoscător lui însuşi; de aceea este 
nevoie de un Dumnezeu. Un astfel de Dumnezeu trebuie 
să poată fi folositor şi dăunător, trebuie să poată fi un prieten 
şi un duşman - îl admirăm în cele bune ca şi în cele rele. 
Castrarea împotriva naturii a unui Dumnezeu într-un 
Dumnezeu numai al binelui rămîne aici în afara oricărei 
dorinţi. Avem nevoie de Dumnezeu cel rău la fel ca şi de 
cel bun: existenţa noastră proprie nu o datorăm tocmai 
toleranţei, iubirii de oameni... Ce ar putea însemna un 
asemenea Dumnezeu care nu cunoaşte ce înseamnă mînia, 
răzbunarea, invidia, dispreţul, viclenia, silnicia? şi poate 
nu i-ar fi cunoscută nici ardoarea 24 molipsitoare a victoriei 
şi a nimicirii? Nu am putea înţelege un asemenea 
Dumnezeu: de ce am avea nevoie de el? Fireşte: cînd un 
popor se duce de rîpă; cînd simte că-i dispare pentru 
totdeauna credinţa în viaţă, speranţa în libertate; cînd în 
conştiinţa sa supunerea îi apare ca cel dintîi dintre foloase, 
iar virtuţile supunerii ca şi condiţii ale conservării, atunci 
şi Dumnezeul său trebuie să se schimbe. Atunci el devine 
făţarnic, temător, modest, dă sfaturi în vederea „păcii 
sufleteşti", pentru încetarea urii, pentru toleranţă, chiar 
pentru „iubirea" atît faţă de prieteni cît şi-faţă de duşmani. 
El moralizează în permanenţă, se furişează în bîrlogul 

tuturor virtuţilor particulare, devine un Dumnezeu pentru 
fiecare, devine un particular şi un cosmopolit... Odinioară 
a reprezentat un popor, forţa unui popor, tot ceea ce este 
agresivitate şi sete de putere în sufletul unui popor; acum 
el este numai Dumnezeul cel bun... In fapt, nu există o altă 
alternativă pentru Dumnezei: sau ei întruchipează voinţa 
de putere - şi atîta timp vor fi Dumnezeii unui popor - sau 
neputinţa faţă de putere - şi atunci vor fi în mod necesar 
buni... 


17. 

Acolo unde o oarecare formă a voinţei de putere 
descreşte, există, de fiecare dată, şi o cădere fiziologică, o 
decadenţă. Dumnezeirea decadenţei , căreia i s-au retezat 
virtuţile şi instinctele sale bărbăteşti, de acum înainte va 
deveni cu necesitate Dumnezeul celor retardaţi fiziologic, 
al celor slabi. Desigur, ei se consideră pe ei înşişi nu cei 
slabi, ei se numesc „cei buni“ Se poate înţelege, fără a 
mai fi necesar vreun alt indiciu,în ce moment al istoriei a 
devenit cu putinţă, mai întîi, ficţiunea dualistă a unui 
Dumnezeu bun şi a unuia rău. Cu acelaşi instinct cu care 
cei supuşi îşi coboară Dumnezeul ca „binele în sine", ei 
şterg calităţile bune din Dumnezeul învingătorilor lor; ei 
se răzbună pe stăpînii lor tăcînd din Dumnezeul'acestora 
un diavol - Dumnezeul cel bun ca diavol: amîndoi s-au 
născut ca produse ale decadenţei. Cum se pot face încă 
astăzi atîtea concesii prostiei teologilor creştini pentru a se 
decreta împreună cu ei că dezvoltarea conceptului de 
Dumnezeu, de la „Dumnezeul lui Israel", de la Dumnezeul 
unui popor la Dumnezeul creştin, la conceptul de bine 
absolut, ar fi un progres ? - Renan 25 însuşi a făcut aceasta. 
Ca şi cum Renan ar fi avut dreptul de a fi inept! Căci tocmai 
contrariul este ceea ce sare în ochi. Dacă premisele vieţii 

ascendente , dacă tot ceea ce este puternic, curajos, măreţ, 
mîndru este eliminat din conceptul de Dumnezeu, dacă acest 
concept decade tot mai mult la simbolul unui toiag pentru 
cei obosiţi, al unui col ac de s alvare pentru toţi cei care se 
îneacă, dacă el devine Dumnezeul oamenilor săraci. 
Dumnezeul par excellence al păcătoşilor şi bolnavilor şi 
în urmă mai rămîn numai predicatele de „Mîntuitor", 
„Izbăvitor 11 , ca predicate divine în general: atunci despre 
ce vorbeşte o asemenea transformare? o asemenea reducţie 
a divinului? Desigur, prin aceasta împărăţia lui Dumnezeu 
a devenit mai mare. Odinioară el a avut numai poporul 
său, poporul său „ales 11 între timp, întocmai ca poporul 
său însuşi, el s-a dus între străini, pe căile pribegiei, şi de 
atunci nicăieri nu a mai dat de linişte: pînă cînd, în sfîrşit, 
peste tot s-a simţit acasă, marele cosmopolit - pînă nu a 
dobîndit de partea sa „marea majoritate 11 şi jumătatea 
globului pămîntesc. însă Dumnezeul „marii majorităţi 11 , 
democratul între zei, în ciuda tuturor, nu a devenit mîndrul 
zeii al păgînilor: el a rămas iudeu, a rămas Dumnezeul 
ungherelor. Dumnezeul tuturor colţurilor şi locurilor 
întunecoase, al tuturor mahalalelor nesănătoase ale întregii 
lumi!... Imperiul său universal, după, la fel ca şi înainte, 
este un imperiu subpămîntean, un'spital; un imperiu- 
souterrain 26 , un imperiu gheţar 27 ...Şi el însuşi atît de palid, 
atît de slab, atît de decadent... Chiar şi cei mai palizi dintre 
palizi au devenit stăpîni peste el, domnii metafizicieni, 
albineţi ai conceptului. Aceştia au ţesut atît de mult jur- 1 
împrejurul lui pînă cînd, hipnotizat de mişcările lor, a 
devenit el însuşi păianjen, el însuşi un metafizician. Acum 
el a ţesut iarăşi lumea din sine - sub-specie Spinozae 28 - 
acum el s-a transformat pe sine în ceva mereu mai subţire 
şi mai palid, a devenit „ideal 11 , a devenit „spirit pur“, a 
devenit „absolutum 11 , a devenit „lucru în sine 11 Decăderea 
unui Dumnezeu'. Dumnezeu a ajuns „lucru în sine 11 


25 



NIETZSCHE 


18. 

Conceptul creştin al lui Dumnezeu - Dumnezeul 
bolnavilor. Dumnezeu ca păianjen. Dumnezeu ca spirit - 
este unul din cele mai corupte concepte de Dumnezeu la 
care s-a ajuns vreodată pe acest pămînt: el reprezintă poate 
nivelul de adîncime al dezvoltării coborîtoare a tipului de 
Dumnezeu, Dumnezeu care a degenerat în confrazicere a 
vieţii, în loc de a ti preamărire a acesteia, un veşnic Da 
spus vieţii! A vesti în numele lui Dumnezeu duşmănia faţă 
de viaţă, faţă de natură, faţă de voinţa de viaţă! Dumnezeu' 
ca formulă pentru toate calomniile „de dincoace^ 4 şi pentru 
toate minciunile „de dincolo"! Neantul îndumnezeit în 
Dumnezeu; voinţa de nimic devenită sfîntă!... 


19. 


Faptul că rasele puternice din nordul Europei nu l-au 
respins pe Dumnezeul creştin nu este, într-adevăr, spre 
cinstea aptitudinii lor religioase - asta pentru a nu mai vorbi 
nimic despre gust. Ele ar fi trebuit să termine cu acel produs 
bolnăvicios şi sleit de bătrîneţe al decadenţei. Dar apasă 
asupra lor un blestem, din cauză că nu s-au socotit cu acesta: 
ele au absorbit în toate instinctele lor boala, bătrîneţea, 
contradicţia - de atunci ele nu au mai creat nici un 
Dumnezeu ! Aproape două milenii şi nici un Dumnezeu nou! 
în schimb, mai stăruie încă în drepturi, ca-un ultimatum şi 
maximum al puterii creatoare de zei, a creator spiritus 29 - 
ului din om, acest Dumnezeu demn de milă al 
monotonoteismului creştin! această plăsmuire hibridă a 
decăderii, alcătuită din nimic, din concept şi din 
contradicţie, în care toate laşităţile şi oboselile sufletului 
şi-au găsit sancţiunea lor!... 

20 . 

Prin condamnarea de către mine a creştinismului nu aş 
dori să comit nici-o nedreptate împotriva unei religii 
înrudite, care, prin numărul adepţilor ei, îl întrece chiar: 
împotriva budhismuluP 0 . Amîndouă se potrivesc ca religii 
nihiliste - ele sunt religii ale decadenţei -; totodată ele 
sunt separate una de alfa în modul cel mai ciudat. Deoarece 
ele pot fi acum comparate , criticul creştinismului se arată 
adînc îndatorat învăţaţilor indieni. Budhismul este de o 
sută de ori mai realist decît creştinismul - el are tradiţia 
punerii obiective şi calme a problemei, el urmează unei 
mişcări filosofice ce a durat mai multe secole; atunci cînd 
el apare, conceptul de Dumnezeu era gata făcut. Budhismul 
este singura religie cu adevărat pozitivistă pe care ne-o arată 
istoria: chiar şi în teoria sa a cunoaşterii (un fenomenalism 
riguros) nu ne mai predică „lupta contra păcatului 11 , ci, 
recunoscînd în întregime drepturile realităţii, „lupta contra 
suferinţei 11 

El depăşeşte - şi aceasta îl deosebeşte profund de creş¬ 
tinism - autoiluzia conceptelor morale - el stă, ca să mă 
exprim în termenii mei , dincolo de bine şi de rău. Cele 
două fapte fiziologice pe care se sprijină şi pe care le are în 
vedere sunt: în primul rînd o supra-iritabilitate a sensibi¬ 
lităţii care se exprimă ca o capacitate rafinată de a suferi, 
apoi un fel de supra-spiritualizare, o prea lungă viaţă între 
concepte şi procedee logice, în care instinctul personal este 
păgubit în favoarea celui „impersonal 11 (amîndouă stările 
cunoscute, cel puţin unor cititori ai mei, cei „obiectivi 11 , la 
fel ca şi mie însumi, din experienţă). Pe baza acestor 
condiţii fiziologice se naşte o depresie : Budha previne 
aceasta prin igienă. El recomandă împotriva acesteia viaţa 
în aer liber, viaţa în pribegie; cumpătarea şi buna alegere 
în alimentaţie; precauţia împotriva spirtoaselor; în mod 
asemănător, precauţia împotriva tuturor afectelor care 

produc fiere şi înfierbîntă sîngele; nici o grijă, nici faţă de 
sine şi nici faţă de alţii. El pretinde reprezentări care fie 
provoacă linişte, fie înseninează - el născoceşte mijloace 
de a se renunţa la celelalte. El înţelege bine faptul de a fi 
prielnic, în favoarea sănătăţii. Rugăciunea este exclusă, la 
fel ca şi asceza; nici un imperativ categoric, în general, nici o 
constnngere , nici chiar înăuntrul comunităţii monahale (se 
poate ieşi iarăşi din ele). Toate acestea sunt numai mijloace 
pentru a întări acea iritabilitate, şi aşa exacerbată.Tocmai de 
aceea, el nu cere nici un fel de luptă împotriva celor care 
gîndesc altfel; doctrina sa nu se apără de nimic mai mult decît 
de sentimentul de răzbunare, de aversiune, de ressentiment 31 
(„duşmăniei nu i se poate pune capăt prin duşmănie 11 , astfel 
sună refrenul cel mai mişcător al întregului budhism...). Şi 
aceasta în mod justificat: tocmai aceste afecte sunt total 
nesănătoase din punctul de vedere al intenţiei dietetice 
principale. împotriva epuizării spirituale pe care o găseşte 
la venirea sa şi care se exprimă într-o prea mare „obiec¬ 
tivitate 11 (aceasta înseamnă slăbirea interesului individual, 
pierderea centrului de greutate al egoismului) el luptă prin- 
tr-o riguroasă întoarcere chiar şi a intereselor individuale 
în direcţia persoanei. în doctrina lui Budha egoismul 
constituie o „datorie: singurul lucru necesar 113 ?, adică acela 
„cum le poţi elibera de durere 11 , reglează şi limitează întreaga 
dietă spirituală (probabil avem voie aici să ne amintim de 
acel atenian, de Socrate 33 , care, în mod asemănător, a făcut 
război împotriva purei „ştiinţificităţi 11 , care a ridicat egoismul 
personal în imperiul problemelor la nivelul moralei). 


21 . 

Premisa budhişmului o constituie o climă foarte blîndă, 
o mare blîndeţe şi liberalitate a moravurilor, nici unJ'el de 
militantism; şi că păturile mai înalte ba chiar cultivate sunt 

acelea în care acesta trebuie să-şi aibă vatra. Omul vrea ca 
supremul ţel de viaţă să fie seninătatea, liniştea, absenţa 
dorinţelor, şi acest ţel este chiar atins. Budhismul nu este o 
religie care aspiră doar la perfecţiunea pură: desăvîrşirea 
reprezintă chiar cazul normal. 

In cadrul creştinismului, instinctele celui supus şi asuprit 
sunt cele care păşesc în prim-plan: păturile cele mai de jos 
sunt acelea ce-şi caută, prin el, mîntuirea. Aici, cazuistica 
păcatului, autocritica,inchiziţia conştiinţei sunt exersate ca 
preocupare, ca mijloc împotrivaplictiselii; aici, sentimentul 
împotriva cuiva puternic, numit Dumnezeu, este menţinut 
în permanenţă (prin intermediul rugăciunii); aici, ceea ce 
mai este înalt contează ca ceva inaccesibil, ca şi un dar, ca 
şi milă. Aici, lipseşte pînă şi publicitatea:, creştinismul este 
uşa închisă, spaţiul întunecos. Aici timpul este dispreţuit, 
iar igiena respinsă ca senzualitate; Biserica se apără chiar 
şi împotriva curăţeniei (prima măsură creştină după 
alungarea maurilor a fost închiderea băilor publice al căror 
număr numai în Cordoba era de 270). A fi creştin înseamnă, 
într-un anumit sens,-cruzimea faţă de ţine însuţi şi faţă de 
alţii; ura faţă de cei care gîndesc altfel decîttine; voinţa de 
ă persecuta. In avanscenă păşesc reprezentări mai 
posomorite şi mai tulburătoare: stările cele mai rîvnite, cele 
denumite cu numele cele mai înalte, sunt cele epilepsoide; 
regimul de dietă era astfel ales încît el să poată favoriza 
fenomene morbide şi să suprasolicite nervii. Creştinismul 
înseamnă ura de moarte contra celor ce stăpînesc pămîntul, 
contra celor nobili şi, totodată, o concurenţă ascunsă şi 
secretă (le lăsăm „trupul" , vrem numai „sufletul"...). 
Creştină este ura contra spiritului, a orgoliului, a curajului, 
a libertăţii, a acelui libertinage al spiritului 34 ; creştină este 
ura contra simţurilor, contra prietenilor simţurilor, contra 
prietenilor în general... 

Cînd creştinismul şi-a abandonat terenul pe care a apărut, 
păturile cele mai de jos, lumea subpămînteană a lumii 
antice, cînd a umblat după putere între popoarele barbare, 
el avea ca punct de plecare nu nişte oameni obosiţi, ci unii 
sălbăticiţi interior, ce se sfîşiau unii pe alţii, - nu omul 
puternic, ci rataţii. Nemulţumirea faţă de sine, suferinţa în 
sine nu este aici, ca şi la budhişti, o iritabilitate 35 şi o 
capacitate de-a suferi exagerate, ci, dimpotrivă, mai degrabă 
dorinţa de a provoca o suferinţă ce depăşeşte orice limită, 
de a lăsa tensiunea interioară să ducă la acţiuni şi 
reprezentări contradictorii între ele. Pentru a stăpîni peste 
barbari, creştinismului îi erau necesare concepte şi valori 
barbare acestea sunt jertfa primelor roade; băutul sîngelui 
din Cina cea de taină 36 ; dispreţul manifestat faţă de spirit 
şi cultură; tortura sub toate formele, sensibile şi nesensibile; 
marea pompă a cultului. Budhismul este o religie pentru 
oamenii veniţi mai tîrziu, pentru rasele devenite bune, 
blînde, cu o sensibilitate matură, care simt mult prea uşor 
durerea (Europa ni ci. pe departe nu este coaptă încă pentru 
asta); el este o întoarcere a acestora înapoi spre pace şi 
seninătate, spre dietă în cele spirituale, spre o anumită 
fortificare în cele trupeşti. Creştinismul vrea să stăpînească 
peste nişte animale de pradă; mijlocul său este de de-a le 
îmbolnăvi - slăbiciunea constituie reţeta creştină pentru a 
domestici, pentru „civilizaţie" Budhismul constituie o 
religie pentru sfîrşitul şi oboseala civilizaţiei; în faţa 
creştinismului nu există încă această civilizaţie - el o 
întemeja,ză numai între anumite circumstanţe. 


23. 

încă o dată spus, budhismul este de o sută de ori mai 
rece, mai veridic, mai obiectiv. El nu are nevoie ca, prin 
interpretarea păcatului, să-şi facă demnă de cinste, suferinţa 

şi capacitatea'sa de a îndura durerea - el spune numai ceea 
ce gîndeşte, „eu spfăr" Dimpotrivă, pentru barbar suferinţa 
în sine nu prezintă nimic demn de cinste: mai întîi, el are 
nevoie de o explicaţie pentru a mărturisi că suferă (instinctul 
său îl îndreaptă mai degrabă înspre negarea suferinţei, către 
suportarea ei în linişte). Aici, cuvîntul „demon“ s-a dovedit 
a.fi cu adevărat o „binefacere" - şi astfel n-a fost nevoie să 
se ruşineze pentru că suferă din cauza unui asemenea 
duşman. 

Creştinismul are în fundamentele sale cîteva fineţuri 
care aparţin Orientului. înainte de toate, el ştie că în sine 
este absolut indiferent dacă ceva este adevărat, dar că-este 
cu mult mai important în ce măsură este crezut ca fiind 
adevărat. Adevărul şi credinţa că ceva este adevărat: două 
lumi de interese care se desfăşoară independent una de alta, 
două lumi aproape opuse - se poate ajunge, la una, cît şi la 
cealaltă, mergînd pe căi fundamental diferite. A fi 
încunoştinţat cu privire la aceasta - aproape numai atîta îl 
făcea pe înţelept în Orient aşa înţelegeau aceasta 
brahmanii 37 , aşa o înţelegea Plato 38 şi fiecare discipol al 
înţelepciunii esoterice. Dacă, de exemplu, fericirea se află 
în faptul de a te crede izbăvit de un păcat, atunci nu este 
deloc nevoie de presupoziţia că omul este păcătos, ci doar 
că el se simte păcătos. însă dacă, înainte de toate, este nevoie 
de credinţa ca atare, atunci trebuie ca raţiunea, cunoaşterea, 
cercetarea să fie aduse într-o stare de discreditare; drumul 
către adevăr este interzis. Speranţa puternică este însă un 
stimulens al vieţii cu mult mai mare decît orice fel de 
bucurie individuală realizată în fapt. Cel care suferă trebuie 
ţinut în picioare printr-o speranţă, care nu poate fi 
contrazisă de nici o realitate - care nu poate fi lichidată 
prin nici o împlinire :\o speranţă de dincolo; (Tocmai din 
cauza acestei capacităţi de a-i amăgi pe nefericiţi, speranţa 
contează la greci ca răul tuturor relelor, ca răul propriu-zis, 
perfid : numai el a mai rămas în cutia relelor). Pentru ca 

iubirea să fie cu putinţă. Dumnezeu trebuie să fie persoană; 
şi pentru ca instinctele cele mai josnice să poatăprimi glas 
trebuie ca Dumnezeu să fie tînăr. Pentru adorarea femeilor 
trebuia avut în vedere un sfînt frumos, iar pentru cea a 
bărbaţilor trebuia aşezată în prim-plan o Mărie. Acestea, 
în condiţiile în care creştinismul vrea să stăpînească un 
teren unde cultul Afroditei sau al lui Adonis 39 au determinat 
deja conceptul de cult. Reclamarea abstinenţei întăreşte 
vehemenţa şi inferioritatea instinctului religios - ea face 
cultul mai cald, mai entuziast, mai plin de suflet. Iubirea 
este starea în care omul vede cel mai mult lucrurile aşa 
cum ele nu sunt. Puterea de iluzionare se află aici în punctul 
ei cel mai înalt, la fel ca şi puterea de-a îndulci şi de-a 
transfigura. In iubire omul suportă mai multe decît 
altminteri, îngăduie totul. Era vorba de-a se găsi o religie 
în care se poate iubi: cu aceasta, omul se află dincolo de 
ceea ce este mai rău în viaţă - nici nu îl mai vede. Atît 
despre cele trei virtuţi creştine, credinţa,iubirea, speranţa 40 ; 
eu le numesc cele trei viclenii creştine. Budhismul este 
mult prea tîrziu, prea pozitivist pentru ca, chiar în felul 
acesta, să fie viclean. 


24. 

Aici eu nu fac decît să ating problema naşterii creştinis¬ 
mului. Primul principiu pentru rezolvarea acesteia sună 
astfel: creştinismul poate fi înţeles numai pe terenul din 
care a crescut - el nu constituie o reacţie împotriva 
instinctului iudaic, este însăşi consecinţa acestuia, concluzia 
ce merge mai departe în logica sa ce inspiră groază. In 
formula Mîntuitorului - „Mîntuirea vine de la evrei" 41 . Al 
doilea principiu sună: tipul psihologic al galileeanului mai 
poate fi încă recunoscut, însă numai în deplina sa degenerare 
(care este în acelaşi timp o schilodire şi o supraîncărcare 

cu trăsături străine), doar astfel a putut servi pentru scopul 
în care a fost folosit, ca tipul unui mîntuitor al omenirii. 

Iudeii' 12 sunt poporul cel mai straniu al istoriei univer¬ 
sale, căci, puşi în faţa problemei existenţei şi non-existenţei, 
ei au aşezat în faţă existenţa, cu o conştiinţă plină de 
nelinişte şi 'cu orice preţ\ iar acest preţ a fost o radicală 
falsificare din rădăcini a oricărei naturi, a naturalului, a 
oricărei realităţi, a întregii lumi interioare, la fel ca şi a 
celei exterioare.Ei s-au delimiţat faţă de toate condiţiile în 
care a putut pînă atunci trăi un popor sau a avut voie să 
trăiască; ei au creat, pornind din sine, un concept contrar 
condiţiilor naturale - una după alta, ei au întors religia, 
cultul, morala, istoria, psihologia într-un mod incurabil, în 
contrariul a ceea ce era valoarea lor naturală. Cu acelaşi 
fenomen ne mai întîlnim încă o dată, dar mărit într-o 
proporţie de nespus, însă, totuşi, numai ca şi copie: biserica 
creştină, asemenea „poporului sfînt“, este lipsită de orice 
pretenţie de originalitate. De aceea, evreii sunt poporul cel 
mai fatalist al istoriei universale; prin influenţa lor, ei au 
falsificat omenirea într-o asemenea măsură, încît astăzi pînă 
şi creştinul poate să simtă într-un fel anti-evreiesc, fără a 
se socoti pe sine ca şi consecinţa ultimă a iudaismului 43 
în lucrarea mea Genealogia moralei am arătat, mai întîi 
dintr-un punct de vedere psihologic, conceptele opuse ale 
unei morale nobile şi a unei morale a resentimentului ^, 
ultima născîndu-se dintr-un nu spus împotriva celei dintîi:- 
însă aceasta este în întregime morala iudeo.-creştină. Pentru 
a putea spune un Nu faţă de tot ceea ce reprezintă pe pămînt 
mişcarea ascendentă a vieţii, ceea ce este bine făcut, putere, 
frumuseţe, afirmare de sine, trebuia ca aici instinctul 
resentimentului, devenit geniu, să-şi găsească o altă lume, 
de unde această afirmare a vieţii să apară ca răul, ca ceea 
ce este reprobabil în sine. Privind lucrurile din punct de 
vedere psihologic, poporul iudeu este poporul celei mai 
tenace forţe vitale, care, mutat în condiţii imposibil de 

suportat din propria sa voinţă, cu o adîncă viclenie a conser¬ 
vării de sine, a luat, partea tuturor instinctelor decadenţei 
- nu ca şi cum ar fi stăpînit de ele, ci pentru că a ghicit în 
el e a putere prin care a putut să se impună împotriva lumii. 
Iudeii sunt opusul tuturor decadenţilor: au trebuit să se 
prezinte ca fiind aceştia pînă la iluzionare, ei au ştiut să se 
pună în fruntea tuturor mişcărilor decadente printr-un non 
plus ultra : 45 al genialităţii actoriceşti (ca şi creştinism al lui 
Pavel ), pentru a scoate din sine ceva care să fie mai puternic 
decît orice partid care spune un Da vieţii.în iudaism, şi în 
creştinism, pentru categoria de oameni care îşi revendică 
puterea, pentru categoria preoţilor, decadenţa constituie 
numai un instrument: .această categorie de oameni are un 
interes vital de a imbolnăvi omenirea, de-a răsturna 
conceptele de ,,bun“ şi „rău", de „adevăr" şi „fals" într-un 
sens periculos vieţii şi defăimător. 


25. 

Istoria lui Israel este de nepreţuit ca istorie tipică a 
oricărei de naturalizări a valorilor naturale: în această 
privinţă, indic cinci fapte. La origine, înainte de toate în 
epoca regalităţii, şi israeliţii stăteau într-o relaţie corectă, 
ceea ce înseamnă naturală, faţă de toate lucrurile. Jehova 46 
ai lor era expresia conştiinţei puterii, a bucuriei în sine, a 
speranţei în sine: de la el se aştepta, izbînda şi mîntuirea, 
prin el se dovedea încrederea că natura va da ceea ce îi este 
trebuincios poporului - înainte de toate, ploaia. Jahve este 
Dumnezeul lui Israel şi, în consecinţă , Dumnezeul dreptăţii: 
aceasta este logica fiecărui popor care se află în putere şi 
are o bună conştiinţă despre aceasta. în cultul sărbătorii se 
exprimă aceste două laturi ale afirmării de sine ale unui 
popor: el este recunoscător marilor destine, cărora le 
datorează înălţarea sa, el este recunoscător pentru cicli- 

citatea anuală a anotimpurilor şi pentru întreg norocul în 
creşterea vitelor şi în agricultură. Această stare de lucruri a 
rămas încă mult timp un ideal, chiar şi aunci cînd a luat 
sfîrşit într-un mod trist: anarhia din interior şi asirianul din 
afară.însă poporul a reţinut ca cea mai înaltă dorinţă 
viziunea unui rege care este un bun soldat şi un riguros 
judecător: dar, înainte de toate, acel profet tipic (aceasta 
înseamnă critic şi satiric al momentului) care este Isaia. 
însă orice speranţă rămîne neîmplinită. Dumnezeu cel 
îmbătrînit nu mai putea nimic din ceea ce odinioară mai 
putuse. Ar fi trebuit lăsat să plece. Ce s-a întîmplat de fapt? 
S-a schimbat conceptul său - s-a denaturalizat conceptul 
său: cu acest preţ a fost păstrat. - Jahve, Dumnezeul drep¬ 
tăţii - el deja nu se mai identifică cu Israel, nu mai este o 
expresie a sentimentului de sine naţional: ci, numai un 
Dumnezeu condiţionat... Conceptul său a devenit un 
instrument în mîna agitatorilor preoţi care interpretează 
toată fericirea numai ca o răsplată, orice nefericire ca 
pedeapsă pentru nesupunerea faţă de Dumnezeu, ca păcat; 
cea mai mincinoasă manieră de a interpreta pretinsa „ordine 
universală morală“ prin care, o dată pentru- totdeauna, 
concepte naturale precum acelea de „cauză“ şi „efect“ sunt 
răsturnate. Dacă, mai întîi prin răsplată şi pedeapsă, lumea, 
cauzalitatea naturală este alungată din realitate, atunci este 
nevoie de o cauzalitate antinaturală: urmează, de acum 
înainte, întreg restul celor nenaturale. Un Dumnezeu care 
pretinde - în locul unui Dumnezeu care dă ajutor, care oferă 
sfaturi, care, în esenţă, este cuvîntul pentru fericita inspiraţie 
a curajului şi a încrederii de sine... Morala nu mai este 
-expresia vieţii şi a condiţiilor de dezvoltare ale unui popor, 
nici instinctul său de viaţă cel mai primitiv, ci ceva care a 
devenit abstract, ceva opus vieţii - morala ca deteriorare 
fundamentală a fanteziei, ca şi „piază rea“ pentru toate 
lucrurile. Ce este morala iudaică şi ce este cea creştină? 
Întîmplarea care şi-a pierdut nevinovăţia sa; nenorocul - 

murdărit de conceptul de „păcat"; „bunăstarea" ca pericol, 
.ca „ispită"; indispoziţia fiziologică otrăvită de viermele 
conştiinţei... 


26 . 

Conceptul de Dumnezeu falsificat; conceptul de morală 
falsificat - preoţimea iudaică nu s-a oprit în acest punct. 
Dacă nu este nevoie r de istoria întreagă a poporului: atunci 
în lături cu ea! Aceşti preoţi au dat naştere acelei minuni 
de falsificare al cărei docum'ent stă înaintea noastră ca o 
bună paile a Bibliei: cu un dispreţ fără egal faţă de orice 
tradiţie, în ciuda oricărei realităţi istorice, ei au tradus în 
plan religios propriul lor trecut naţional, ceea ce înseamnă 
că au făcut din el un mecanism stupid al mântuirii de păcatul 
împotriva lui Jahve şi de pedeapsă pentru el, de pietatea 
faţă de Jahve şi răsplata pentru ea. Noi am resimţi cu mult 
mai duşmănos acest act plin de ruşine al falsificării istoriei, 
dacă interpretarea istorică bisericească în vigoare de mi lenii 
nu ne-ar fi făcut aproape insensibili faţă de pretenţia 
corectitudinii in historicis 47 Iar biserica i-a atras de partea 
sa pe filosofi: minciuna „ordinii morale universale" trece 
prin întrega evoluţie a filosofiei moderne înseşi. Ce 
înseamnă „ordine morală universală"? Că, o dată pentru 
totdeauna, există o voinţă a lui Dumnezeu care hotărăşte 
ce face omul, ce poate să facă; că valoarea unui popor sau 
a unui individ se măsoară după cum ascultă, mai mult sau 
mai puţin, de voinţa lui Dumnezeu; că în destinul unui 
popor sau al unui individ se arată ca fiind stnpînă voinţa 
lui Dumnezeu, adică drept una ce pedepseşte şi răsplăteşte 
conform gradului de supuşenie arătat. Pusă în locul acestei 
minciuni demne de. milă, înseamnă: un soi de oameni 
paraziţi, care prosperă numai cu preţul tuturor formelor 
sănătoase ale vieţii, preotul, abuzează de numele lui 

Dumnezeu; el socoteşte „împărăţia lui Dumnezeu* 1 o 
anumită stare a societăţii în care preotul determină valoarea 
lucrurilor; el numeşte „voinţa lui Dumnezeu** ca instru¬ 
mentul în virtutea căruia o asemenea stare poate fi atinsă 
sau poate fi păstrată; el măsoară cu un cinism rece popoa¬ 
rele, epocile, indivizii, după cum ele au fost de folos ori 
s-au împotrivit supraputerii preoţeşti. Să-i vedem numai 
la lucru: în mîinile preoţilor iudei, marea epocă din istoria 
lui Israel a devenit o epocă a decăderii; anii de robie, ai 
lungii nenorociri, s-au preschimbat într-o veşnică pedeapsă 
pentru marea epocă - o epocă în care preoţii încă nu existau. 
După nevoi, ei au făcut din figurile puternice, foarte liber 
dezvoltate, ale istoriei lui Israel, nişte făţarnici şi ipocriţi, 
săraci cu duhul sau nişte „necredincioşi**, ei au simplificat 
psihologia tuturor marilor fenomene după formula idioată 
a „supunerii sau nesupunerii faţă de Dumnezeu** Un pas 
mai departe: „voinţa lui Dumnezeu** (adică, condiţia de 
menţinere a puterii preoţimii) trebuie cunoscută-î n acest 
scop este nevbie de o „revelaţie** Mai pe şleau: devine 
necesară o mare falsificare literară, se va descoperi o „scriere 
sfîntă** - ea este publicată în condiţiile întregii pompe 
hieratice, cu zile de post şi cu ţipete de disperare din cauza 
„păcatului** îndelung. „Voinţa lui Dumnezeu** era deja 
demult stabilită: toată nenorocirea stă numai în aceea că 
s-a produs înstrăinarea de „scrierea sfîntă** Deja lui Moise 
i s-a arătat „voinţa lui Dumnezeu** Oare ce s-a întîmplat? 
Cu rigoare, cu pedanterie, preotul a formulat, o dată pentru 
totdeauna, pînă şi marile şi micile impozite ce trebuiau 
să-i fie plătite (nu sunt de uitat cele mai gustoase bucăţi de 
came, căci preotul este un mare mîncător de biftecuri), ceea 
ce el a vrut , „aceea este voinţa lui Dumnezeu** Pornind 
de aici, toate lucrurile din viaţă au fost astfel orînduite, 
încît preotul devine pretutindeni de neînlăturat , în toate 
evenimentele fireşti ale vieţii, la naştere, căsătorie, boală, 
moarte, ca să nu mai vorbim de Jertfă** (ospăţul), apare 


37 



NIETZSCHE 


parazitul sacra, pentru a le falsifica 48 - în limbajul său: 
pentru a le „sfinţi" Aceasta trebuie înţeles astfel: orice 
obicei firesc, orice instituţie naturală (stat, ordine de drept, 
căsătorie, ajutor medical ţii social), oricare din cerinţele 
reclamate de instinctul vieţii, pe scurt, tot ceea ce îşi are 
valoarea înşine este făcut, datorită parazitismului preotului 
(sau „ordinii morale universale"), să-şi piardă fundamental 
valoarea, ajunge contrar valorii: este nevoie ulterior de o 
sancţiune - este necesară o putere care conferă valoare, 
care neagă natura aflată în acestea, care tocmai prin aceasta 
creează , mai întîi, valoarea... Preotul devalorizează, 
desacralizează natura: acesta constituie preţul pentru că el 
există în general... Nesupunerea faţă de Dumnezeu, adică 
faţă de preot, faţă de „lege", primeşte numele de „păcat"' 
instrumentele care servesc pentru „reîmpăcarea cu Dumne¬ 
zeu" sunt, cum este de aşteptat, instrumentele prin care 
supunerea faţă-de preoţi este garantată într-un mod şi mai 
temeinic: singur preotul poate „mîntui" Privind lucrurile 
din punct de-vedere psihologic, în orice societate organizată 
preoţeşte,;„păcătuieşteindispensabil: de fapt, el constituie 
pîrghiile puterîîfpreotul trăieşte de pe urma păcatelor, el 
are 'nevoie's~ă se „păcătuiască" Principiul suprem sună: 
„Dumnezeu iartă pe acela care face penitenţă" - altfel spus: 
pe acela care se supune preotului. 


27. 

Creştinismul a crescut pe un asemenea teren fals , unde 
întreaga natură, orice valoare naturală, orice realitate aveau 
împotriva lor instinctul cel mai adînc al clasei dominante, 
ca o formă a urii de moarte faţă de realitate, care pînă acum 
nu a fost depăşită. „Poporul sfînt", care pentru toate 
lucrurile a păstrat numai valori preoţeşti, numai cuvinte 
preoţeşti şi care, cu o consecvenţă logică de tip silogistic. 


38 



ANTICHRISTUL 


inspirat de groază, a îndepărtat de la sine ca pe ceva 
„nesfînt 11 , ca „lume", ca „păcat 11 , tot ceea ce durează pe 
pămînt ca putere - acest popor a dat naştere pentru instinctul 
său unei ultime formule, care a fost logică pînă la negarea 
de sine: s-a negat ca şi creştinism pînă în ultima formă a 
.realităţii, „poporul sfînt“, „poporul ales“, realitatea iudaică 
însăşi. Gazul este unul de prim rang: mica mişcare 
revoluţionară care a fost botezată cu numele lui Isus din 
Nazaret este, încă o dată, o expresie a instinctului iudaic - 
altfel spus, instinctul preoţesc care nu mai suportă preotul 
ca realitate, inventarea unei forme de existenţă şi mai 
absconsă, a unei viziunii a lumii încă şi mai nereale decît 
cea pe care o determină organizaţia unei Biserici. Creşti¬ 
nismul neagă Biserica... 

Nu văd împotriva cui a fost îndreptată răscoala al cărei 
cap este socotit, pe bună dreptate sau în mod eronat, Isus, 
dacă ea nu a fost o răscoală împotriva bisericii iudaice - 
„biserică 11 luată aici exact în sensul în care astăzi noi luăm 
cuvîntul. A fost o răscoală împotriva „celor buni şi drepţi 11 , 
contra „sfîntului Israel 11 , împotriva ierarhiei societăţii, nu 
împotriva corupţiei acesteia, ci împotriva castei, a privi¬ 
legiului, ordinii, formulelor; a fost necredinţa în „oamenii 
superiori 11 , un Nu rostit împotriva a tot ceea ce a fost,preot 
sau teolog. Dar tocmai ierarhia, care cu aceasta, fie şi numai 
pentru o clipă, a fost pusă în discuţie, era stîlpul care, în 
mijlocul ,;apelor“, a permis poporului iudeu să existe şi în 
continuare, ultima posibilitate, dobîndită anevoios, de a 
supravieţui, reziduul propriei sale existenţe politice; un atac 
împotriva acesteia era un atac împotriva celui mai adînc 
instinct popular, împotriva celei mai tenace voinţe populare 
de viaţă, din cîte-au existat vreodată pe pămînt. Acest 
anarhist sfînt care a chemat poporul de rînd, repudiaţii şi 
„păcătoşii 11 , Ciandala, la împotrivire faţă de ordinea 
dominantă - într-un limbaj care, în caz că Evangheliile ar 
fi demne de crezare, ar duce încă şi astăzi în Siberia, a fost 

un criminal politic, atît cît într-o comunitate absurd de 
nepolitică era cu putinţă un criminal politic. Aceasta l-a 
dus pe cruce: ca dovadă, inscripţia de pe cruce. El a murit 
pentru vina sa - lipseşte orice temei pentru ceea ce se 
susţine atît de des c-ar fi murit pentru vina altora. 


28. 

O cu totul altă întrebare este dacă'Isus era conştient de 
o asemenea contradicţie sau dacă nu tocmai prin el s-a 
făcut reszm/zriraceastă contradicţie. Şi, pentru prima oară, 
aici, eu ating problema psihologiei Mântuitorului. Recunosc 
că sunt puţine cărţile pe care le citesc cu atîtea dificultăţi 
ca Evangheliile. Aceste dificultăţi sunt altele decît cele a 
căror dovedire a fost sărbătorită de curiozitatea savantă a 
spiritului german ca unul din triumfurile sale de neuitat. 
Este deja îndepărtat timpul cînd eu, asemenea oricărui tînăr 
învăţat, cu încetineala isteaţă a unui filolog rafinat, savuram 
opera incomparabilului Strauss 49 Pe atunci eram de 
douăzeci de ani 50 : de-acum sunt prea serios pentru aşa ceva. 
Ce-mi pasă de contradicţiile „tradiţiei"? Cum pot fi numite, 
de-altfel, „tradiţie" nişte legende-sjintel Istoriile sfinţilor 
constituie literatura cea mai duplicitară din cîte există-n 
în general: a le aplica metoda ştiinţifică, cînd nu dispu¬ 
nem de nici un fel de documente , mi se pare de la-nceput 
ceva condamnat - o simplă trîndăvie savantă... 


29. 

Ceea ce mă preocupă este tipul psihologic al Mîn- 
tuitorului. Acesta, în ciuda Evangheliilor, poate fi aflat în 
Evanghelii, chiar dacă întrucîtva ciuntit sau împovărat cu 
trăsături străine: cum şi lipul lui Francis d‘Assissi 51 s-a păstrat, 
în ciuda legendei sale, în legenda despre el. Nu este vorba 

de adevărul cu privire la ceea ce-a făcut, la ceea ce-a spus, 
cum a murit el de fapt: ci e vorba de întrebarea dacă tipul 
său este încă, în general, reprezentabil, dacă el este încă 
„transmisibil"? încercările pe care le ştiu de-a găsi chiar în 
Evanghelii istoria unui „suflet" mi se par dovezile unei 
detestabile uşurinţe psihologice. Domnul Renan, această 
paiaţă in psychologicis 52 , a adus pentru explicaţia sa a 
tipului lui Isus două din conceptele cele mai potrivite din 
cîte au fost date pînă acum: conceptul de geniu şi conceptul 
de erou (heros ). Dacă, însă, există ceva cît de puţin ne¬ 
evanghelic, atunci acesta este conceptul de_erou. Tocmai 
contrariul oricărei lupte, al oricărui sentiment de-a te afla 
în luptă, a devenit aici instinct; incapacitatea de-a. te 
împotrivi („nu te împotrivi răului" 53 , cea mai profundă 
vorbă a Evangheliilor, cheia lor întrmn anumit sens), devine 
aici morală, fericirea în pace, în blîndeţe, neputinţa de a 
duşmăni. Ce înseamnă „bunăvestirea"? Adevărata viaţă, 
viaţa veşnică este găsită - ea nu este promisiune, ea este 
aici, ea este în voi: ca viaţă în iubire, în iubire fără reţinere 
şi fără excludere, fără distanţă. Fiecare este copilul lui 
Dumnezeu - prin asta Isus n-are în vedere nimic numai 
pentru sine, ca şi copil al lui Dumnezeu, este egal cu 
celălalt... A face din Isus un eroul Şi ce neînţelegere este 
chiar cuvîntul „geniu"!' Toată conceptualitatea noastră, 
conceptul nostru cultural de „spirit" nu au, în lumea în 
care a trăit Isus, absolut nici un sens. Vorbind cu rigoarea 
fiziologilor, aici ar fi la locul său un cu totul alt cuvînt... şi 
anume cuvîntul de idiot 54 . Cunoaştem o stare de iritabilitate 
bolnăvicioasă a simţului pipăitului, care se dă îngrozit 
înapoi înaintea oricărei atingeri, din faţa oricărui obiect 
tare pe care l-a apucat... Să traducem un asemenea habitus 
fiziologic în consecinţa sa ultimă - ca instinct de ură 
împotriva oricărei realităţi, ca refugiu în „ceea ce nu poate 
fi apucat", în „ceea ce nu poate fi conceput" 55 , ca voinţă 
care se opune oricărei formule, oricărui concept de timp şi 

spaţiu, contra a tot ceea ce este solid, obişnuinţă, instituţie, 
biserică; un asemenea a ti acasă în lume, care nu se mai 
atinge cu nici un fel de realitate, o lume „interioară", 
„adevărată" ,„eternă“ “împărăţia lui Dumnezeu este în 
voi" 56 


3o. 

Ura instinctivă contra realităţii : consecinţa unei 
extreme capacităţi de-a suferi şi-a unei iritabilităţi care, în 
continuare nu mai vrea de loc să fie atinsă, căci fiecare 
atingere este simţită mult prea adînc. 

Excluderea instinctivă a oricărei aversiuni, a oricărei 
duşmănii, a oricăror graniţe şi distanţe în sentimente'. 
consecinţa unei extreme capacităţi de-a suferi şi-a unei 
iritabilităţi care resimte orice împotrivire şi chiar necesitatea 
împotrivirii ca pe-o nefericire insuportabilă (adică drept 
ceva nociv, contrazis de instinctul de conservare); iar 
fericirea (plăcerea) o recunoaşte numai în faptul că nu se 
mai realizează vreo împotrivire faţă de nimeni şi nimic, 
nici faţă de rău şi nici laţă de cel care înfăptuieşte răul - 
iubirea ca unica, ultima posibilitate de viaţă... 

Acestea sunt cele două realităţi fiziologice pe care şi 
din care a crescut doctrina mîntuirii.Le socotesc o sublimă 
dezvoltare a hedonismului 57 , pe nişte fundamente cu totul 
morbide. Strîns înrudit cu acesta, chiar dacă cu un adaos 
substanţial al vitalităţii şi-al energiei nervoase greceşti, 
rămîne epicureismul, o doctrină a mîntuirii păgîne. Epicur, 
un decadent tipic: pentru prima oară recunoscut de mine 
ca atare. Frica de durere, chiar de durerea oricît de mică, 
nu poate sfîrşi altfel decît într-o religie a iubirii... 

31. 

De încă mai înainte am dat un răspuns problemei 
respective. Premisa acesteia este că tipul Mîntuitorului ni 
s-ă păstrat numai într-o formă puternic desfigurată. Această 
desfigurare poartă în ea multă verosimilitate: un asemenea 
tip, din mai multe motive, nu putea rămîne pur, întreg, 
liber de adăugiri. Trebuia ca mediul în care se mişca această 
figură străină să lase urme asupra sa, mai mult încă decît 
istoria, decît destinul primelor comunităţi creştineşti; 
acestea l-au îmbogăţit, retrospectiv, cu trăsături care pot fi 
înţelese numai datorită războiului şi scopurilor propagan¬ 
distice. Această lume ciudată şi bolnavă, în care ne introduc 
Evangheliile - o lume ca dintr-un roman rusesc, în care 
pare să-şi dea întîlnire toată drojdia societăţii, suferinţele 
psihice şi idioţenia „copilăroasă 14 - a făcut în orice caz tipul 
cu mult mai grosolan'. în special primii discipoli, pentru a 
înţelege ceva din aceasta, au transpus o existenţă făcută 
mai întîi în întregime din simboluri şi plutind în insesizabil, 
în propria lor cruzime - pentru ei tipul acesta a devenit o 
existenţă numai după ce a fost turnat în formele cunoscute 
date... Profetul, Mesia, viitorul judecător, profesorul de 
morală, făcătorul de minuni, Ioan Botezătorul - tot atîtea 
prilejuri pentru o greşită cunoaştere a tipului... în sfîrşit, 
să nu subapreciem proprium- ul 58 oricărei mari adorări, mai 
cu seamă sectare: adesea, ea şterge din fiinţa adorată 
trăsăturile şi idiosincraziile originale, de cele mai multe 
ori în mod neplăcut străine - ea însăşi nu le mai vede. Ar 
trebui să regretăm că în apropierea acestui cel mai interesant 
decadent nu a trăit un Dostoievski 59 , adică, cred eu, cineva 
care ştie să resimtă tocmai farmecul emoţionant al unui 
asemenea amestec de sublim, boală şi copilăresc. Un ultim 
punct de vedere: acest tip ca un tip decadent ar fi putut să 
existe în realitate dintr-o ciudată îmbinare a multiplicităţii 
şi contradicţiei: o asemenea posibilitate nu este exclusă în 

totalitate. Totuşi, totul ne consiliază împotriva acesteia: în 
acest caz, tocmai tradiţia ar trebui să fie remarcabil de 
credincioasă şi de obiectivă; dar avem motive să admitem 
contrariul. Pentru moment, se deschide o contradicţie între 
predicatorul munţilor, lacurilor şi cîmpiilor, a cărui apariţie 
are efectul unui Budha pe un tarîm foarte puţin indic, şi 
acest fanatic al atacului, duşman de moarte al teologilor şi 
al preoţilor, pe care reavoinţa lui Renan l-a glorificat ca 
„le grand maître en ironie" 6 . 0 . Eu însumi nu mă îndoiesc că 
o mare cantitate de fiere (şi chiar de esprit) s-a revărsat, 
din cauza stării iritate a propagandei creştine, peste tipul 
maestrului; se cunoaşte din belşug lipsa de ezitare a tuturor 
sectanţilor de a face din maestrul lor justificarea propriei 
lor apologii. Cînd prima comunitate a avut nevoie de 
teologul care să judece, care se ceartă, se mînie, răutăcios 
subtil împotriva teologilor, atunci ea şi-a creat „Dumnezeul" 
ei, conform cu nevoile sale: după care i-a pus în gură, fără 
a şovăi şi acele concepte total neevanghelice, la care nu se 
mai putea acum renunţa, „reîntoarcerea", „judecata de apoi" 
şi orice fel de aşteptare şi promisiune în timp. 


32. 

încă o dată, mă opun faptului ca în tipul Mîntuitorului 
să amestecăm fanaticul: cuvîntul imperieux 61 pe care îl 
utilizează Renan, deja anulează tipul în el însuşi. „Buna¬ 
vestire" constă tocmai în aceea că nu mai există opoziţii; 
împărăţia cerurilor aparţine copiilor; credinţa care primeşte 
aici glas nu este o credinţă dobîndită prin luptă - ea este 
dată, ea este de la-nceput, ea este oarecum ca o copilărie 
regresată în spiritual. Cazul pubertăţii întîrziate şi rămasă 
ca o stare nedezvoltală în organism, ca un fenomen secundar 
al degenerescenţei, este obişnuit cel puţin pentru fiziologi. 
O asemenea credinţă nu supără, nu mustră, nu se apără; ea 


44 



ANTICHRISTUL 


nu aduce „spada" 62 - ea nu bănuieşte deloc măsura în care 
ar putea odată să despartă. Ea nu se justifică pe sine nici 
prin minuni, nici prin recompensă şi promisiuni, nici chiar 
prin „Scriptură"; ea însăşi este în oricare moment minunea 
sa proprie, recompensa sa, justificarea sa, „împărăţia lui 
Dumnezeu" Această credinţă nu se lasă formulată - ea 
trăieşte, se-apără contra formulelor. Fireşte, accidentul 
mediului, limba, formaţia prealabilă determină o anumită 
sferă de concepte: cel dintîi creştinism a folosit numai 
concepte iudeo-semitîce (mîncarea şi băutura la cina cea 
sfîntă ţin de ea, acest concept de care biserica a abuzat atît 
de rău, ca şi de tot de ceea ce este evreu). Dar să ne păzim 
de a vedea în asta mai mult decît un discurs de semne, o 
semiotică, o ocazie pentru parabole. Pentru acest anti-realist 
condiţia prealabilă a oricărei cuvîntări, în general, este 
tocmai aceea că nici un cuvînt nu trebuie luat în sens literal. 
Printre indieni s-ar servi de conceptele lui Sankhyam 63 , 
între chinezi de cele ale lui Lao-tze 64 - fără ca prin aceasta 
să simtă vreo deosebire. Cu o anumită toleranţă în expresie, 
Isus s-ar putea numi un „spirit liber" - el nu are consideraţie 
pentru nimic din ceea ce este solid; cuvîntul ucide, tot ceea 
ce este solid ucide. Conceptul, experienţa vieţii, aşa cum 
el singur le cunoaşte, contrazic orice fel de cuvînt, formulă, 
lege, credinţă, dogmă. El vorbeşte numai despre ceea ce 
este mai lăuntric: „viaţa" sau „adevărul" sau „lumina" 65 
sunt cuvintele sale pentru ceea ce este mai lăuntric - tot 
restul, întreaga realitate, întreaga natură, însăşi limba, au 
pentru el numai valoarea unui semn, a unei parabole. în 
acest punct, nu este voie deloc să greşim, oricît de mare ar 
fi seducţia care se află în prejudecăţile creştine, vreau să 
zic bisericeşti 66 : o asemenea simbolică stă,-par excellence 67 , 
în afara oricărei religii, a oricărui concept al cultului, a 
oricărei istorii, a oricărei ştiinţe a naturii, a oricărei experinţe 
a lumii, a oricăror cunoştinţe, a oricărei politici, a oricărei 
psihologii, a oricăror cărţi, a oricărei arte - „cunoaşterea" 

sa este tocmai pura prostie cu privire la faptul că ceva 
asemănător este dat. Cultura îi este cunoscută, nu o dată, 
numai din auzite, nu crede că este necesară împotriva ei 
nici o luptă - el nu o neagă... Acelaşi lucru este valabil cu 
privire la stat, la întreaga ordine şi societate civilă, la muncă, 
la război - el nu a avut niciodată un motiv pentru a nega 
„lumea“, el nu a avut niciodată vreo părere privind noţiunea 
bisericească de „lume" Negarea constituie pentru el 
tocmai ceea ce este cu totul imposibil... In mod asemănător, 
lipseşte dialectica, lipseşte reprezentarea că o credinţă, un 
„adevăr" ar putea fi dovedit pe bază de argumente - 
argumentele sale sunt „lumini lăuntrice", senzaţii lăuntrice 
de plăcere, mai mult, „argu-mente ale forţei" O asemenea 
doctrină nu poate contrazice: ea nu înţelege deloc că mai 
există şi alte doctrine, că pot exista, ea nu-şi poate închipui 
în nici un fel o judecată opusă... Unde dă peste aşa ceva, ea 
se mîhneşte, cu cea mai lăuntrică compasiune, din cauza 
acestei „orbiri" - căci ea vede „lumina" - dar nu face nici 
o obiecţie. 


33. 

în întreaga psihologie a „Evangheliilor" lipsesc concep¬ 
tele de vină şi de pedeapsă; la fel şi conceptul de răsplată. 
„Păcatul", orice relaţie de distanţă dintre Dumnezeu şi om 
este lichidată - tocmai aceasta este „buna vestire “ 
Fericirea nu este promisă, ea nu este legată de anumite 
condiţii; ea este. singura realitate - restul nu este decît un 
semn, ca să vorbească despre aceasta... 

Consecinţele unei asemenea stări sunt proiectate într-o 
nouă practică, practica evanghelică propriu-zisă. Nu 
„credinţa" este cea care îi deosebeşte pe creştini: creştinul 
lucrează, el se distinge printr-un alt fel de-a lucra. Nici 
prin cuvînt, nici în inimă, el nu se opune celui ce săvîrşeşte 

un rău împotriva lui. Nu face nici o deosebire între străini 
şi indigeni, între iudei şi ne-iudei („aproapele 11 , de fapt 
tovarăşul de credinţă, este desigur iudeul). El nu se supără 
pe nimeni, nu dispreţuieşte pe nimeni. El nu se lasă văzut 
nici în tribunale şi nici nu le ia în consideraţie („nu face 
nici un jurământ 11 ). în nici o împrejurare, nici chiar în cazul 
unei infidelităţi dovedite a femeii, el nu se desparte de 
femeia lui. în esenţă, toate acestea constituie un singur 
principiu, consecinţele unui singur instinct 68 . 

Viaţa Mîntuitorului nu-a fost decît această practică - 
moartea sa, de asemenea, nu a fost nimic altceva... Mai 
mult, el nu a avut nevoie de nici o formulă, de nici un rit 
pentru raporturile sale cu Dumnezeu - nici chiar de 
rugăciune. El a lichidat întreaga doctrină iudaică a ispăşirii 
şi a iertării; el ştie că doar practica vieţii este cea prin care 
te poţi simţi „divin 11 , „fericit 11 ,„evanghelic 11 , un „copil al 
lui Dumnezeu 11 , în orice timp. Nu pocăinţa, nu „rugăciunea 
pentru iertare 11 sunt căile către Dumnezeu; doar practica 
evanghelică duce către Dumnezeu, ea este însuşi „Dumne-^ 
zeu 11 ! - Ceea ce a fost lichidat prin Evanghelie a fost 
iudaismul conceptelor de „păcat 11 „iertarea păcatelor 11 , 
„credinţă 11 , „mîntuire prin credinţă 11 - întreaga doctrină 
bisericească iudaică a fost negată în „bunavestire 11 

Cel mai adînc instinct pentru felul în care ar trebui să 
trăim pentru a ne simţi „în ceruri 11 , pentru a ne simţi 
„veşnici 11 , în timp ce prin orice altă atitudine nu ne simţim 
deloc „în cer 11 : aceasta este singura realitate psihologică a 
„mîntuirii 11 O nouă formă de viaţă, şi nu o credinţă nouă... 


34. 

Dacă eu înţeleg ceva din acest mare simbolist, atunci 
aceasta este că el a luat ca realităţi, ca „adevăruri 11 , numai 
realităţi lăuntrice - că restul, tot ceea ce este natural, 
temporal, spaţial, istoric, le-a înţeles numai cape-un semn, 

ca pe-o ocazie pentm nişte alegorii. Conceptul de „fiu al 
omului" nu este o persoană concretă, care aparţine istoriei, 
ceva individual, unic, ci o fatalitate „eternă", un simbol 
psihologic desprins din conceptul de timp. Acelaşi lucru 
este valabil încă o dată şi în cel mai înalt sens şi cu privire 
la Dumnezeul acestui simbolist tipic, la „împărăţia lui 
Dumnezeu", la „împărăţia cerurilor", la „copilăria lui Isus" 
Nu este nimic mai necreştin ca această condiţie bisericeasca 
a unui Dumnezeu înţeles ca persoană, a venirii „împărăţiei 
lui Dumnezeu", a unei „împărăţii a cerurilor" dincolo , a 
unui „fiu al lui Dumnezeu", a doua persoană a trinităţii. 
Toate acestea sunt - să mi se ierte expresia - un pumn în 
ochii, - oh, ce fel de ochi - Evangheliei: un cinism al istoriei, 
universale în persiflarea simbolului... însă se vede de la 
sine ce a fost atins prin simbolurile „Tatălui" şi „Fiului", 
deşi sunt de acord că nu pentru oricine: prin cuvîntul „Fiu" 
este exprimată pătrunderea în sentimentul transfigurării 
generale a tuturor lucrurilor (fericirea), prin cuvîntul „Tată", 
însuşi acest sentiment., sentimentul eternităţii, al împlinirii. 
Mi-e ruşine să amintesc ce a făcut Biserica din acest 
simbolism: nu a aşezat ea oare istoria unui Amphitryon 69 
în pragul „credinţei" creştine? Şi, pe deasupra, o dogmă a 
„imaculatei concepţii"?... Dar, în Jelui acesta, ea a murdărit 
concepţia. 

„împărăţia cerurilor" este o stare a inimii - şi nu una 
„deasupra pămîntului" sau una ce vine „după moarte" Orice 
concept al morţii naturale lipseşte din Evanghelie: moartea 
nu este un „pod", o trecere, ea lipseşte pentm că ea aparţine 
unei cu totul alte lumi, aparente numai, folositoare doar ca 
simbol. „Ora morţii" nu este un concept creştin - „ora", 
timpul, viaţa fizică şi cauzele sale nu există deloc pentru 
cel care ne învaţă „bunavestire" „împărăţia lui Dum¬ 
nezeu" nu este ceva care se aşteaptă; nu are nici un ieri şi 
nici un poimîine, şi nici nu vine după „o mie de ani" - este 
o experienţă a inimii; pretutindeni şi nu este nicăieri... 

Acest aducător al „buneivestiri 11 a murit precum a trăit, 
precum a propăvăduit - nu pentru a-i „mîntui pe oameni 11 , 
ci pentru a le-arăta cum trebuie trăit. Practica este ceea ce 
el a lăsat omenirii în urma lui: atitudinea sa în faţa 
judecătorilor, în faţa zbirilor, în faţa acuzatorilor, în faţa a 
tot felul de calomnii şi batjocuri - atitudinea sa pe cruce. 
El nu se opune, nu-şi apără dreptul, nu face nici un pas 
care să-l apere de ceea ce este cel mai rău, mai mult, chiar 
îl provoacă... Şi se roagă, suferă, iubeşte cu aceia şi în 
aceia care-i fac rău 70 . Nu se apără, nu se mînie, nu face pe 
nimen răspunzători... De asemenea, nu se opune răului - 
îl iubeşte... 


36. 

Noi, cei dintîi, noi, cei deveniţi spirite libere, avem 
condiţiile pentru a înţelege ceva ce nouăsprezece secole au 
înţeles greşit - orice corectitudine devenită instinct şi 
patimă, care duce război împotriva „minciunii sfinte 11 mai 
mult decît împotriva oricărei alte minciuni:.. Oamenii s-au 
îndepărtat nespus de neutralitatea noastră plină de iubire şi 
prevăzătoare, de acea onestitate a spiritului prin care este 
cu piitinţă să se ghicească lucruri atît de străine, de delicate: 
cu un egoism impudic; omul a vrut, în toate timpurile, să 
găsească doar propriul său avantaj în aceasta şi şi-a construit 
biserica în opoziţie cu Evanghelia... 

Cel care ar căuta semnele că o divinitate ironică îşi 
muşcă degetele în spatele marelui joc al lumii, acela nu ar 
găsi nici cel mai mic punct de sprijin în neliniştitorul semn 
de întrebare ce se numeşte creştinism. Că omenirea în¬ 
genunchează în faţa opusului acestuia, adică a ceea ce a 
fost originea, sensul, dreptul Evangheliei, că în conceptul 

de „Biserică" a declarat drept sfînt tocmai ceea ce cel care 
a adus „bunavestire" a simţit ca fiind sub el sau îndărătul 
său - am căuta zadarnic după o mare formă de ironie a 
istoriei universale. 


37. 

Epoca noastră se mîndreşte cu semnificaţia sa istorică: 
cum a putut să facă credibil pentru sine acel nonsens că la 
începuturile creştinismului stă fabula grobiană a Jucăto¬ 
rului de minuni şi a Mîntuitorului - şi că tot ceea ce este 
spiritual şi simbolic a fost rezultatul unei evoluţii ulterioare? 
Dimpotrivă: istoria creştinismului - mai ales începînd cu 
moartea pe cruce - nu este decît istoria, ce înaintează pas 
cu pas, a răstălmăcirii mereu mai grosolane a unui 
simbolism originar. Cu fiecare răspîndire a creştinismului 
în mulţimi de oameni mereu mai largi şi mai grosolane, 
care se îndepărtau mereu mai mult de condiţiile în care 
acesta s-a născut, a fost necesar ca .creştinismul să fie 
vulgarizat , să fie barbarizat - în felul acesta el a absorbit 
doctrine şi rituri ale tuturor cultelor subpămîntene , lipsa 
de sens a tuturor felurilor de boli mentale. Destinul creşti¬ 
nismului se află în necesitatea că însăşi credinţa sa a trebuit 
să fie atît de bolnavă, umilă, pe cît au fost de bolnave,, 
josnice şi vulgare condiţiile care au trebuit satisfăcute odată 
cu el. în sfîrşit, ca Biserică, a însumat, sub formă de putere, 
însăşi barbaria bolnavă - Biserica, adică această formă de 
ură mortală faţă de orice dreptate, faţă de orice înălţime 
spirituală, faţă de orice cultură a spiritului, faţă de orice 
omenire sinceră şi bună. Valorile creştine - valorile nobile: 
mai întîi, noi, spiritele devenite libere, am restabilit această 
cea mai mare.opoziţie de valori care a fost dată cîndva! 

38. 

în acest loc nu pot să-mi înăbuş un suspin. Sunt. zile 
cînd mă bîntuie un sentiment mai negru decît cea mai neagră 
melancolie - dispreţul faţa de oameni. Şi cu asta nu las 
nici o îndoială cu privire la ce şi pe cine dispreţuiesc: pe 
omul de astăzi, pe omul cu care în mod' fatal sunt con¬ 
temporan. Omul de astăzi - eu mă înăbuş în respiraţia lui 
murdară... La fel ca orice cunoscător, sunt de-o mare 
toleranţă faţă de trecut, ceea ce înseamnă de o generoasă 
înffînare; trec cu o întunecată prudenţă prin casa de nebuni 
a unor întregi mii de ani ai lumii, fie că aceştia se numesc 
„creştinism", „credinţă creştină", „Biserică creştină" - mă 
feresc de-a face omenirea răspunzătoare pentru bolile sale 
mentale. însă sentimentul meu se schimbă brusc; iese la 
suprafaţă imediat ce-am intrat în epoca modernă, în epoca 
noastră. Epoca noastră este cea care ştie... Ceea ce, 
odinioară, a fost numai bolnav,.astăzi a devenit necuviincios 
- în zilele noastre este necuviincios să fii creştin. Şi aici 
începe dezgustul meu. Mă uit împrejurul meu: n-a mai 
rămas nici măcar un cuvînt despre .ceea ce, odinioară, s-a 
numit „adevăr", noi nu mai suportăm ca un preot să-şi pună, 
nici măcar în gură, cuvîntul „adevăr" Astăzi, chiar şi cu 
cea mai modestă pretenţie de dreptate, trebuie să se ştie că 
un teolog, un preot, un popă, cu fiecare propoziţie pe care 
o rosteşte, nu numai că greşeşte, dar şi minte - că, mai 
mult, nu-i este permis să mintă din „nevinovăţie", din 
„necunoştinţă de cauză" Chiar şi preotul ştie, la fel de 
bine, ca oricare altul, că nu mai există nici „Dumnezeu", 
nici un „păcătos", nici un „Mîntuitor" - că „libertatea 
voinţei", „ordinea morală universală" sunt minciuni: - 
seriozitatea, adînca victorie a spiritului asupra sa însuşi 
nu-i mai permit nimănui să ignore asta... Toate conceptele 
Bisericii sunt cunoscute ca ceea ce sunt, ca cea mai rău 
intenţionată falsificare de monedă din cîte există, în scopul 

de a devaloriza natura, valorile naturale; preotul însuşi este 
recunoscut drept ceea ce este, ca cel mai periculos fel de 
parazit, ca adevăratul păianjen otrăvitor al vieţii. Astăzi 
noi ştim, conştiinţa noastră ştie cît valorează, în general, 
la ce anume servesc născocirile preoţilor şi ale Bisericii - 
conceptele de „cealaltă lume", „judecata de apoi 11 , 
„nemurirea sufletului 11 şi însuşi conceptul de „suflet 11 - prin 
care s-a atins starea de auto-dezonorare a omenirii, a cărei 
privelişte poate să producă scîrbă; ele sunt instrumente de 
tortură şi formează sisteme ale cruzimii, datorită cărora 
preotul a devenit şi a rămas stăpîn... Fiecare ştie asta şi, în 
ciuda acestui fapt, toate rcimîn cum au fost. Unde s-a dus 
ultimul sentiment de bunăcuviinţă, de respect faţă de sine 
însuşi, dacă chiar oamenii noştri de stat 71 , un soi de oameni, 
altminteri, lipsiţi în întregime de idei preconcepute, şi în 
fapt anticreştini în deplină măsură, se mai numesc astăzi 
creştini şi se duc la împărtăşanie?... Un tînăr principe 72 în 
fruntea regimentelor sale, splendid ca expresie a egoismului 
şi orgoliului poporului său, - recunoscîndu-se însă, fără 
pudoare, pe sine drept creştin!... Pe. cine neagă, deci, 
creştinismul? ce înseamnă pentru el „lume 11 ? Că omul este 
soldat, judecător, patriot; că se apără; că ţine la onoarea sa; 
că îşi urmăreşte propriul avantaj; că este mîndru... în zilele 
noastre, orice practică, în orice moment, orice instinct, orice 
judecată de valoare devenită faptă este anticreştină; ce 
avorton al falsităţii trebuie să fie omul modern dacă, în 
ciuda acestora, nu-i este ruşine să se mai numească creştin! 


39. 


Mă întorc şi povestesc istoria adevărată a creştinismului 
- Cuvîntul „creştinism 11 este deja o neînţelegere -în esenţă, 
a existat numai un creştin şi el a murit pe cruce. „Evan¬ 
ghelia 11 a murit pe cruce. Ceea ce s-a numit „Evangelie 11 

începînd din acest moment era opusul a ceea ce el a trăit: 
o „rea vestire", un „dys-angelium“ Este fals pînă la 
non-sens să vezi într-o „credinţă", credinţa mântuirii prin 
Christos, semnul distinctiv al creştinismului: numai 
practica creştină, numai o viaţă ca aceea pe care a trăit-o 
Cel care a murit pe cruce este creştină... O asemenea viaţă 
este încă posibilă şi astăzi, iar pentru anumiţi oameni, este 
chiar necesară: creştinismul autentic, originar, va fi cu 
putinţă în toate timpurile... Nu o credinţă, ci un a fac£, un 
a nu face multe lucruri, o altă existenţă... stări de conştiinţă, 
o credinţă oarecare, de pildă, a considera ca adevărat un 
lucru oarecare - fiecare psiholog ştie aceasta - sunt pe 
deplin indiferente şi de al cincilea rang în raport cu valoarea 
instinctelor: vorbind mai riguros, întregul concept de cau¬ 
zalitate spirituală este fals. A reduce modul de a fi creştin, 
creştinismul, la a considera ceva ca adevărat, ia un fenomen 
de conştiinţă numai, înseamnă o negare a creştinismului. 
In realitate nu a existat nici un creştin. „Creştinul", ceeea 
ce de două mii de ani se numeşte creştin, este numai o 
auto-neînţelegere psihologică. Văzut mai precis, în ciuda 
tuturor „credinţelor", au stăpînit în el numai instincte - şi 
ce fel de instincte! în toate timpurile, într-un mod exemplar 
la Luther, credinţa a fost numai o pelerină, un pretext, o 
draperie, în spatele căreia instintele îşi joacă jocul lor - o 
orbire înţeleaptă privind domnia unor anumite instincte... 
„Credinţa" - eu am numit-o deja adevărata viclenie creştină 
- s-a vorbit întotdeauna despre „credinţă", s-a acţionat, 
întotdeauna, numai din instincte... în lumea de reprezentări 
a creştinului nu se.întîmplă nimic care să privească numai 
realitatea: dimpotrivă am recunoscut, în instinctul de ură 
faţă de orice realitate elementul ce impulsionează, unicul 
impuls la rădăcinile creştinismului. Ce urmează din aceasta? 
Ca şi in psyhologicus , greşeala este aici radicală, ceea ce 
înseamnă că merge pînă la esenţă, adică se numeşte 
substanţială. Să scoatem de aici doar un concept şi să 

punem o singură părlicică de realitate în locul acestuia - şi 
întreg creştinismul se rostogoleşte în neant! Privit de sus, 
acest cel mai ciudat dintre toate faptele, rămîne o religie 
nu numai determinată de erori, ci una care este exclusiv 
vătămătoare şi care este inventivă, ba chiar genială, doar 
în privinţa unor erori ce otrăvesc viaţa şi inima, un spectacol 
penti'u. zei - pentru orice divinităţi care sunt, totodată, şi 
filosofi, şi cu care m-am întîlnit, de exemplu, în cursul 
acelor vestite dialoguri de la Naxos 73 în momentul cînd 
dezgustul din ei cedează, ei devin recunoscători pentru 
spectacolul oferit de creştini: cea mai mizerabilă steluţă, 
care se numeşte pămînt, merită poate o privire dumne¬ 
zeiască, un interes dumnezeiesc, numai din pricina acestui 
caz curios... Să nu depreciempe creştin: creştinul, falsificat 
pînă la nevinovăţie, stă cu'mult deasupra unei maimuţe - 
în ceea ce îi priveşte pe creştini, o cunoscută teoi;ie a 
descendenţei devine curată amabilitate. 


40 . 

Soarta Evangheliei s-a pecetluit prin moarle - a atîrnat 
de „cruce" Numai moartea, această neaşteptat de 
ruşinoasă moarte, numai crucea care, în general, rămîne 
rezervată doar pentru canalii 1 *, numai acest înspăimîntător 
paradox i-a adus pe discipoli în faţa întrebării propriu-zise: 
„cine afost acesta? ce a fost acesta? Sentimentul, zguduitor 
şi adînc jignitor, bănuiala că o asemenea moarte ai - putea fi 
negarea cauzei lor, groaznicul semn de întrebare „de ce 
tocmai aşa?" - această stare este destul de bine cunoscută. 
Aici totul trebuia să fie necesar, trebuia să aibă sens, raţiune, 
o raţiune înaltă; iubirea unui discipol nu cunoaşte întîm- 
plarea. Numai acum s-a înfăţişat prăpastia: „cine l-a omorît? 
cine a fost duşmanul său natural?" - această întrebare a 
ţîşnitca un fulger. Răspunsul: iudaismul stăpînilor, pătura 

sa conducătoare. Şi din acest moment, omul s-a simţit 
răzvrătit contra ordinii, la înţeles pe Isus retrospectiv ca 
fiind răzvrătit contra ordinii. Pînă acum a lipsit din 
imaginea sa această trăsătură războinică, acest a spune şi 
aface nu; mai mult încă, el a fost chiar contrariul acesteia. 
Este evident că mărunta comunitate nu a înţeles tocmai 
problema principală, caracterul exemplar al acestui fel de-a 
muri, libertatea, superioritatea asupra oricărui simţămînt 
de ressentiment: dovada cît de puţin s-a înţeles, în general, 
din el. în sine, prin moartea sa, Isus nu putea să vroiească 
altceva decît să dea, în mod public, proba cea mai tare, 
dovada învăţăturii sale. 

însă ucenicii săi erau departe de-a ierta această moarte 
- ceea ce ar fi fost evangelic în cel mai înalt grad; sau chiar 
să se abandoneze ei înşişi, în blînda şi plăcuta împăcare a 
sufletului, unei morţi asemănătoare,.. Iarăşi sentimentul 
cel mai mult neevangelic, răzbunarea, a fost cel care a 
ieşit la suprafaţă. Era imposibil ca prin această moarte 
lucrurile să primească un sfîrşit: era nevoie de „răsplată 11 , 
„judecată 11 (şi totuşi, ce poate fi mai neevanghelic ca 
„răsplata 11 , „pedeapsa 11 , „a ţine judecată 11 !). încă o dată, 
aşteptarea populară a unui Messia a ieşit în prim plan; un 
moment istoric a fost luat în seamă: „împărăţia lui 
Dumnezeu 11 va veni să pronunţe judecata asupra duşmanilor 
lui... însă cu aceasta totul a fost răstălmăcit: „împărăţia 
lui Dumnezeu ca act final, ca fagăduieală! Evanghelia a 
fost tocmai existenţa, împlinirea, realitatea acestei 
„împărăţii 11 Tocmai o asemenea moarte a fost „împărăţia 
lui Dumnezeu 11 Numai acum, în tipul Maestrului, este 
introdusă întreaga dispreţuire şi amărăciune împotriva 
fariseilor şi teologilor - şi cu aceasta s-a făcut din el un 
fariseu- şi teolog! Pe de altă parte, veneraţia devenită 
sălbatică a acestor suflete devotate n-a mai suportat acea 
egală îndreptăţire a fiecăruia de-a se considera, conform 
Evangheliei, fiul lui Dumnezeu, pe care Isus a predicat-o: 

răzbunarea lor a fost a-l înălţa pe Isus într-un fel exagerat, 
pentru a se rupe de el: pe de-a-ntregul, la fel ca odinioară 
iudeii, cînd, din răzbunare faţă de duşmanii lor, s-au 
despărţit de Dumnezeul lor şi l-au ridicat în înălţimi. 
Dumnezeul unic. Fiul unic al lui Dumnezeu: amîndoi 
produse ale ressentiment-uhu... 


41 . 

Şi începînd de acum iese la suprafaţă o problemă 
absurdă: „cum de a putut Dumnezeu lăsa una ca asta!" La 
asta, raţiunea tulburată a micii comunităţi a găsit un răspuns 
groaznic de absurd: Dumnezeu l-a dat pe fiul său ca jertfă 
pentru iertarea păcatelor. Cu aceasta, dintr-odală, s-a 
terminat cu Evanghelia! Jertfa care mînluie, şi asta în tomna 
sa cea mai respingătoare, barbară, jerfa nevinovatului, 
pentru păcatele vinovaţilor! Ce păgînism înfiorător! Căci 
Isus a suprimat însuşi conceptul de păcat - el a negat orice 
fel de prăpastie între Dumnezeu şi om, el a trăit această 
unitate a lui Dumnezeu cu omul ca „bunăvestirea" sa. Şi 
nu ca un privilegiu! De-acum, în tipul Mîntuitorului 
pătrunde puţin cîte puţin doctrina despre judecată şi a doua 
venire, doctrina despre moarte ca o moarte prin jertfă, 
doctrina despre reînviere , prin care întreg conceptul de 
„fericire", întrega şi unica realitate a Evangheliei este 
escamotată-în favoarea unei stări de după moarte!... Pavel-, 
cu obrăznicia specific rabinică ce-1 caracterizează în toate 
trăsăturile sale, a făcut mai logică această concepţie, această 
imoralitate a concepţiei: „dacă Hristos n-a înviat din morţi, 
atunci credinţa noastră este zadarnică" 75 Şi, dintr-odată. 
Evanghelia a devenit cea mai demnă de dispreţ dintre toate 
promisiunile irealizabile; doctrina ruşinoasă despre 
nemurirea personală... Pavel însuşi a predicat-o numai ca 
o răsplată! 

42 . 

Se poate vedea ceea ce s-a terminat prin moartea pe 
cruce: un avînt în întregime originar către mişcarea budhistă 
de liniştire, către o fericire, nu numai promisă, ci reală, pe 
pamlnt. Asta rămîne - am subliniat mai înainte - diferenţa 
fundamentală între cele două religii ale decadenţei'. 
budhismul nu promite, ci împlineşte, creştinismul promite 
totul, dar nu se ţine de nimic. „Bunavestire" a fost urmată 
îndeaproape de cea mai reavestire cu putinţă: de cea a lui 
Pavel. în Pavel s-a încorporat tipul opus „bunului vestitor", 
geniul în ură, în viziunea urii, în logica neînduplecată a 
urii. Cîte n-a sacrificat urii acest dysangelist 76 înainte de 
toate, pe Mîntuiror: l-a ţintuit de crucea sa. Viaţa, exemplul, 
învăţătura, moartea, sensul şi dreptul întregii Evanghelii - 
nu mai există nimic în afară de ceea ce înţelegea, în ura 
lui, acest falsificator de bani, de ceea ce îi putea fi lui de 
folos. Nici o realitate, nici un adevăr istoric!... Şi încă o 
dată, instinctul preoţesc al iudeilor a comis aceeaşi mare 
crimă împotriva istoriei - el a şters pur şi simplu pe ieri şi 
alaltăieri din creştinism şi-a născocit pentru sine o istorie 
a creştinismului primitiv. Mai mult încă: el a falsificat istoria 
lui Israel încă o dată, astfel încît ea să apară ca o preistorie 
a faptelor sale: toţi profeţii au vorbit despre „Mîntuitorul" 
său... Mai tîrziu. Biserica a falsificat istoria omenirii pentru 
a face din ea preistoria creştinismului... Tipul mântuitorului, 
învăţătura, moartea, sensul morţii, chiar ceea ce urmează 
morţii - nimic n-a rămas neatins, nimic n-a rămas măcar 
asemănător cu realitatea... Pavel a mutat pur şi simplu 
centrul de greutate al acestei existenţe în spatele existenţei 
de aici - în minciuna despre Isus cel care „învie".. în esenţă, 
el nu a avut nevoie deloc de viaţa Mîntuitorului - el a avut 
nevoie de moartea pe cruce şi încă de ceva... De un Pavel 
care să-şi aibăpatriasaîn sediul principal al iluminismului 
stoic 77 , care să fie luat drept cinstit cînd face, de regulă 

dintr-o halucinaţie, dovada supravieţuirii Mîntuitorului 
sau chiar numai cînd vrea să dea crezare poveştii sale că 
el a avut această halucinaţie, ceea ce ar fi o adevărată 
niaiserie ls din partea unui psiholog: Pavel a vrut scopul 
şi, în consecinţă, a vrut şi mijlocul... Ceea ce el n-a crezut, 
au crezut idioţii, cărora le-a aruncat învăţătura sa. Nevoia 
sa a fost puterea ; cu Pavel, preotul a vrut, încă o dată, 
puterea - el nu se putea folosi decît de concepte, doctrine, 
simboluri cu care să se tiranizeze masele, să se formeze 
turme. Ce-a preluat, mai tîrziu, Mahomed de la creştini? 
Născocirea lui Pavel, mijlocul tiraniei preoţeşti, a. formării 
de turme; credinţa în nemurire - adică doctrina despre 
„ judecată“ 


43 . 

Dacă centrul de greutate al vieţii nu este în viaţă, ci este 
mutat „dincolo 11 - în nimic atunci vieţii ca atare i s-a luat 
centrul de greutate. Marea minciună a nemuririi personale 
distruge orice raţiune, orice natură din instincte, - tot ceea 
ce este binefăcător, ce promovează viaţa, ce garantează 
viitorul în instincte, stîrneşte acum neîncrederea. A trăi în 
aşaJ'el încît să nu mai existe nici un sens de-a trăi, aceasta 
devine acum „sensul 11 vieţii... La ce bun spiritul colectiv, 
recunoştinţa pentru origine şi predecesori, a promova şi a 
avea în vedere colaborarea, încrederea, un oarecare bine 
comun? Tot atîtea „încercări 11 , tot atîtea abateri de la „calea 
dreaptă 11 „Un singur lucru este necesar! 11 Că fiecare 
„suflet nemuritor 11 este de rang egal cu celălalt, că în 
colectivitatea tuturor existenţelor salvarea fiecărui individ 
poate să aibă pretenţie la o importanţă eternă, că nici 
ipocriţii, pe trei sferturi nebuni, nu pot să-şi imagineze că 
din cauza lor legile naturii vor fi permanent sfarîmate - o 
asemenea intensificare în infinit a oricărui fel de egoism. 


58 



ANTICHRISTUL 


pînă la neobrăzare , nu poate fi stigmatizată cu destul 
dispreţ. Şi totuşi, creştinismul îşi datorează victoria acestei 
linguşiri, vrednice de milă, a vanităţii popoarelor - tocmai 
cu aceasta el a reuşit să-i convingă pe toţi rataţii, pe cei cu 
gînduri revoluţionare, pe cei aflaţi la strîmtoare, întregul 
gunoi şi toate rebuturile omenirii. „Mîntuirea sufletului" - 
altfel zis: „lumea se învîrte în jurul meu“ Otrava 
învăţăturii despre „drepturi egale pentru toţi“ este ceea ce 
creştinismul a împrăştiat în modul cel mai eficient; pornind 
din cel mai tainic colţ al instinctelor rele, creştinismul a 
făcut un război pe viaţă şi pe moarte împotriva oricărui 
sentiment de respect şi de distanţă dintre oameni, adică 
împotriva premisei oricărei înălţări, a oricărei creşteri prin 
cultură - el şi-a făurit din resentimentul maselor arma 
principală împotriva noastră, împotriva a tot ceea ce-i nobil, 
vesel, mărinimos pe pămînt, împotriva fericirii noastre pe 
pămînt... „Nemurirea" acordată unui Petru şi .Pavel a fost 
cel mai mare şi mai răuvoitor atentat de pînă acum la adresa 
omenirii nobile. Şi să nu depreciem această facultate care, 
din creştinism, s-a infiltrat pînă şi-n politică! Nimeni nu 
are astăzi curajul drepturilor speciale, al drepturilor de-a 
stăpîni, al sentimentului de respect faţă de sine şi faţă de 
semenii săi... - al patosului distanţei... Politica noastră 
este bolnavă din această lipsă de curaj!... Aristocratismul 
modului de-a gîndi a fost subminat, în modul cel mai 
subpămîntean, prin minciuna egalităţii sufletelor; şi, dacă 
credinţa în „dreplurile celor mai mulţi" face evoluţie, şi va 
face , - să nu ne îndoim de faptul că creştinismul este acela, 
că judecata de valoare creştină este aceea care transformă 
orice revoluţie în sînge şi crimă. Creştinismul este o revoltă 
a.tuturor celor care se tîrăsc pe pămînt împotriva a ceea ce 
are înălţime: Evanghelia celor „mici" te face mic... 

44 . 

Evangheliile sunt mărturii inestimabile despre corupţia 
ajunsă de nestăvilit deja în sînul primei comunităţi creştine. 
Ceea ce Pavel a dus la bun sfîrşit mai tîrziu, cu cinismul 
logic al unui rabin, a fost, totuşi, numai procesul de descom¬ 
punere care a început cu moartea Mîntuitorului. Aceste 
Evanghelii nu pot fi citite cu destulă prudenţă; ele îşi au 
dificultăţile.lor îndărătul fiecărui cuvînt. Mărturisesc, şi 
aceasta va fi în favoarea mea, că ele constituie tocmai din 
această cauză o plăcere de prim rang pentru un psiholog, 
anume ca opusul oricărei depravări naive, ca rafinamentul 
par exc.ellence , ca măiestria în depravarea psihică. în felul 
lor Evangheliile există în mod independent. în general, 
Biblia nu suportă nici o comparaţie. Ne aflăm între evrei: 
acesta este primul punct de vedere pentru a nu pierde total 
firul. Această prefecătorie de sine, de-a dreptul genială, în 
ceva „sfînf‘, în cărţi sau între oameni, niciodată cu putinţă 
de atins, nici măcar de aproape, această falsificare ce apare 
în cuvinte-şf în gesturi ca artă, nu este întîmplarea unei 
înzestrări individuale oarecare, a unei naturi de excepţie 
oarecare. Pentru asta este necesară şi rasa. în creştinism, 
ca artă de-a minţi cu sfinţenie, întregul iudaism, un exerci¬ 
ţiu şi o tehnică de mai multe secole, luate în modul cel mai 
serios, ajung la desăvîrşirea lor deplină. Creştinul, această 
ultima ratio 79 a minciunii, este încă o dată iudeul - ba chiar 
de trei ori acesta... Voinţa fundamentală de-a întrebuinţa 
numai concepte, simboluri, atitudini care sunt dovedite prin 
practica preotului, refîiz instinctiv al oricărei alte practici, 
al oricărei alte perspective de valoare şi de utilitate - aceasta 
nu este numai tradiţie, aceasta este moştenire ; numai ca 
moştenire ea acţionează drept natură. întreaga omenire, 
chiar şi cele mai bune capete ale celor mai bune vremuri 
(cu excepţia unuia care, probabil, este numai un monstru) 
s-a lăsat înşelată. Evanghelia a fost citită ca o carte a 

nevinovăţiei... nici cel mai mic semn privind măiestria cu 
care s-a jucat-comedia. Fireşte: dacă am vedea, fie chiar şi 
numai în trecere, aceşti ciudaţi sfinţi făţarnici şi artificiali, 
am fi la sfîrşitul lucrurilor - şi pentru că eu nu citesc nici 
un cuvînt fără a vedea gesturi, pentru mine s-a sfîrşit cu 
ei... Au un anumit fel de a deschide ochii pe care nu-1 pot 
suporta la ei. Din fericire, sunt cărţi care pentru cei mai 
mulţi dintre oameni contează numai ca literatură. Nu 
trebuie să-i lăsăm să ne inducă în eroare: „nu judecaţi 4 * 80 , 
spun ei, însă trimit în iad tot ceea ce le stă în drum. Întrucît 
ei îl lasă pe Dumnezeu să judece, de fapt judecă ei înşişi; 
întrucît ei îl preamăresc pe Dumnezeu, se preamăresc pe ei 
înşişi; întrucît pretind tocmai virtutea de care ei se arată 
capabili - mai mult încă, aceea de care au nevoie pentru a 
se menţine, în general, sus - dau marea impresie?că luptă 
pentru virtute, că luptă pentru domnia virtuţii. „Trăim, 
murim, ne sacrificăm pentru bine“ („adevărul 44 , lumina 44 , 
„împărăţia lui Dumnezeu 44 ); în realitate, ei fac ceea ce nu 
le este lăsat să facă. Întrucît ei se strecoară în felul cel mai 
perfid, se retrag în colţuri şi vieţuiesc ca umbrele în umbră, 
îşi fac o datorie din aceasta: ca datorie, viaţa lor apare ca 
umilinţă, ca umilinţă constituie o dovadă în plusa a 
evlaviei... Ah, acest fel evlavios, cast, caritabil, de-a minţi! 
„Pentru noi virtutea însăşi trebuie să depună mărturie 44 
Să citim Evanghelia cape-o carte a seducerii morale: morala 
este sechestrată de aceşti oameni mici - ştiu ei ce folos să 
scoată din ea! Omenirea poate fi dusă de nas cel mai bine 
prin morală! - Realitatea este că înfumurarea predestinării 
celei mai conştiente de sine face pe modesta: o dată pentru 
totdeauna, „colectivitatea 44 , „binele şi dreptatea 44 , au fost 
puse de o parte, de cea a „dreptăţii 44 - iar restul, „lumea 44 , 
de cealaltă parte... Aceasta a fost cea mai fatală formă de 
grandomanie din cîte-au existat: mici lepădături şi minci¬ 
noşi au început să pretindă pentru sine ideile de „Dumnezeu 44 , 
„adevăr 44 , „lumină 44 , „spirit 44 „iubire 44 , „înţelepciune, „viaţă 44 . 

ca şi cum ele ar fi sinonime cu ei înşişi, pentru ca, în felul 
acesta, să se delimiteze de „lume"; mici evrei, superbi, copţi 
pentru orice casă de nebuni, au răsturnat, potrivit cu ei înşişi, 
valorile, ca şi cum „creştinul 11 ar fi sensul, pacea, măsura 
şi judecata din urmă a întregii lumi... întregul destin a 
devenit posibil numai prin faptul că în lume era deja o 
formă înrudită, rasial înrudită, de grandomanie, cea 
evreiască : şi, imediat ce s-a deschis prăpastia dintre evrei 
şi creştinii evreilor, pentru aceştia din urmă n-a mai rămas 
de făcut nici o alegere, decît să întrebuinţeze aceleaşi 
procedee ale conservării de sine pe care le-au folosit 
împotriva evreilor înşişi,, sfătuiţi de propriul lor instinct 
iudaic, în timp ce evreii le-au folosit pînă acum doar 
împotriva acelora care nu erau evrei. Creştinul nu este decît 
un evreu de o credinţă mai „liberă" 


45 . 

Dau cîteva exemple cu privire la ceea ce şi-au băgat în 
cap aceşti oameni mici, cu privire la ceea ce au pus ei în 
gura Maestrului lor: mărturisiri zgomotoase de „suflete 
frumoase" 

„Şi dacăîntr-un loc nu vă vor primi pe voi, nici nu vă 
vor asculta, ieşind de acolo, scuturaţi praful de sub picioa¬ 
rele voastre, spre mărturie lor. Adevărat grăiesc vouă: Mai 
uşor va fi Sodomei şi Gomorei, în ziua judecăţii, decît 
cetăţii aceleia" ( Marcu , 6; 11). -Cîteste de evanghelic .'.... 81 

„Şi cine va sminti pe unul din aceştia mici, care cred în 
Mine, mai bine i-ar fi dacă şi-ar lega de gît o piatră de 
moară şi să fie aruncat în mare" {Marcu, 9; 42) - Cît este 
de evanghelic. 

„Şi de te sminteşte ochiul tău, scoate-1, că mai bine îţi 
este ţie cu un singur ochi să intri în împărăţia lui Dum¬ 
nezeu, decît, avînd amîndoi ochii, să fii aruncat în gheena 

focului" (Marcu, 9; 47) - Nu este vorba chiar de ochiul în 
cauză... 

„Şi le zicea lor: Adevărat grăiesc vouă că sunt unii, din 
cei ce stau aici, care nu vor gusta moartea, pînă ce nu vor 
vedea împărăţia lui Dumnezeu, venind întru putere" 
(Marcu, 9; 1) - Bine minţit, leule... 82 

„Oricine voieşte să vină după Mine, să se lepede de 
sine, să-şi ia crucea şi să-Mi urmeze Mie. Căci..." 
(observaţia unui. psiholog. Morala creştină este contrazisă 
prin aceste „căci" ale sale: „cauzele" sale contrazic - aşa 
este creştineşte)' (Marcu, 8; 34) 

„Nu judecaţi, ca să nu fiţi judecaţi. Căci, cu judecata 
cu care judecaţi, veţi fi judecaţi, şi cu măsura cu care 
măsuraţi, vi se va măsura" (Matei, 7; 1-2. Ce concept cu 
privire la dreptate şi despre un judecător „drept"!)... 

„Căci dacă iubiţi pe cei ce vă iubesc, ce răsplată veţi 
aveai Au nu fac şi vameşii acelaşi lucru? Şi dacă îmbrăfişaţi 
numai pe fraţii voştri, ce faceţi mai mulţi Au nu fac şi 
neamurile acelaşi lucru?" (Matei, 5; 46?47). Principiul 
„iubirii creştine"; să fie în cele din urmă bine plătită... 

„Iar de nu veţi ierta oamenilor greşealele lor, nici Tatăl 
vostru nu vă va ierta greşalele voastre" (Matei, 6; 15). Foarte 
compromiţător pentru numitul „Tată" 

„Căutaţi mai întîi împărăţia lui Dumnezeu şi dreptatea 
Lui şi toate acestea se vor adăuga vouă" (Matei, 6; 33). — 
Acest „ toate “: adică, hrană, îmbrăcăminte, toate cele 
neceşare vieţii. O greşeală, chiar exprimîndu-ne moderat... 
Puţin înainte de aceasta. Dumnezeu apare ca şi croitor, cel 
puţin în anumite cazuri... 

„Bucuraţi-vă în ziua aceea şi vă veseliţi, ca, iată, plata 
vgastră multă este în cer; pentru că tot aşa făceau proorocilor 
părinţii lor" ( Luca , 6; 23). Turmă neruşinată ! Deja se 
compară pe sine cu profeţii... 

„Nu ştiţi, oare, că voi sunteţi templu al lui Dumnezeu 
şi că Duhul lui Dumnezeu locuieşte în voi? De va strica 

cineva templul lui Dumnezeu, îl va strica Dumnezeu pe el, 
pentru că sfînt este templul lui Dumnezeu, care sunteţi voi“ 
(Sfîntul Apostol Pavel - Epistola întîia către Corinteni , 3; 
16-17). Asemenea lucruri nu pot fi dispreţuite îndeajuns... 

„Au nu ştiţi că sfinţii vor judeca lumea? Şi dacă lumea 
este judecată de voi, oare sunteţi voi nevrednici săjudecaţi 
lucruri atît de iniei?" (Sfîntul Apostol Pavel - Epistola întîia 
către Corinteni , 6; 2). Din păcate, nu surit numai vorbele 
unuia din casa de nebuni... Acest groaznic escroc continuă 
vorba: „Nu ştiţi, oare, că noi vom judeca pe îngeri? Cu cît 
mai mult cele lumeşti?" 83 

„Au n-a dovedit Dumnezeu nebună înţelepciunea lumii 
acesteia? Căci, de vreme ce întru înţelepciunea lui 
Dumnezeu lumea n-a cunoscut prin înţelepciune pe Dumne¬ 
zeu, a binevoit Dumnezeu să mîntuiască pe cei ce cred 
prin nebunia propăvăduirii... că nu mulţi sunt înţelepţi 
după^trup, nu mulţi sunt puternici, nu mulţi sunt de bun 
neam; Ci Dumnezeu Şi-a ales pe cele nebune ale lumii, ca 
să ruşineze pe cei înţelepţi; Dumnezeu Şi-a ales pe cele 
slabe ale lumii, ca să le ruşineze pe cele tari; Dumnezeu 
Şi-a ales pe cele de neam de jos ale lumii, pe cele nebăgate 
în seamă, pe cele ce nu sunt, ca să nimicească pe cele ce 
sunt;'ca nici un trup să nu se laude înaintea lui Dumnezeu." 
(Sfîntul Apostol Pavel - Epistola întîia către Corinteni , 1; 
2o şi urm.). Pentru a înţelege acest pasaj, o dovadă de 
prim rang pentru psihologia oricărei morale de tip Ciandala, 
să sn citească măcar prima dizertaţie din Genealogia 
moralei ; aici am pus pentru prima oarăîn evidenţă opoziţia 
dintre morala nobilă şi morala de tip Ciandala, născută din 
ressentiment şi răzbunare neputincioasă. Pavel a fost cel 
mai mare dintre toţi apostolii răzbunării 84 ... 

46 . 

Ce urmează din asta ? Faptul că bine facem punîndu-ne 
mănuşi cînd citim Noul Testament. Apropierea atîtor 
murdării aproape că te obligă la asta. îi putem alege pe 
„primii creştini 1 ' ca societate tot atît de puţin ca pe evreii 
polonezi: nu pentru că împotriva lor ar ti necesară fie şi 
numai o obiecţie... Nici una nu miroase bine. Zadarnic am 
căutat în Noul Testament chiar şi numai o trăsătură sim¬ 
patică; aici nu se găseşte nimic liber, bun, deschis, drept. 
Aici umanitatea încă nu şi-a făcut primele începuturi - 
instinctele de puritate lipsesc... Există numai instincte rele 
în Noul Testament, dar de fel curajul însuşi pentru aceste 
instincte rele. Aici totul e laşitate, totul este orbire, amăgire 
de sine. Orice carte devine mai clară dacă citim Noul 
Testament: ca să dau un exemplu, imediat după Pavel, am 
citit cu încîntare pe cel mai graţios şi mai obraznic zeflemist, 
Petronius 85 , despre care s-ar putea spune ceea ce Domenico 
Boccaccio scria despre Cesare Borgia 86 prinţului de Parma 

e tutto festo“ 87 - nemuritor de nesănătos, nemuritor de 
senin şi de bine izbutit... Aceşti mici escroci se înşeală în 
privinţa a ceea ce este principal. Ei atacă, dar tot ceea ce 
este atacat de ei devine, prin aceasta, excepţional. Dacă un 
„prim creştin' 4 atacă pe cineva, acesta nu-i mînjit de el... 
Dimpotrivă, este o onoare ca cineva să aibă împotriva sa 
nişte „primi creştini 11 Nu se poate citi Noul Testament fără 
o preferinţă pentru tot ceea ce este acolo maltratat - fără a 
mai vorbi despre „înţelepciunea acestei lumi 41 , pe care un 
agitator impertinent, „prin predici morale 11 , încearcă 
zadarnic s-o distrugă... însă chiar fariseii şi scribii îşi trag 
un avantaj din această opoziţie: trebuie că au o anumită 
valoare pentru a fi urîţi într-un mod atît de necuviincios. 
Făţărnicie - un reproş pe care pe care au îndrăznit să-l facă 
„cei dintîi creştini 11 ! La urma urmelor, au fost, de fapt, nişte 
privilegiaţi : aceasta este suficient deja, ura faţă de Ciandala 

nu mai are nevoie de nici o motivare. „Primul creştin' 1 - şi 
mă tem că şi „ultimul creştin" pe care, probabil, îl mai 
apuc în viaţă - este un răzvrătit împotriva tuturor privi¬ 
legiaţilor pornind din cele mai josnice instincte - el trăieşte, 
luptă întotdeauna pentru „drepturi egale " Mai exact 
privind, el nu are nici o posibilitate de alegere. Dacă cineva 
vrea ca persoana sa să fie un „ales al lui Dumnezeu" - sau 
„templul lui Dumnezeu", sau „judecătorul îngerilor", atunci 
orice alt principiu de alegere, de exemplu, conform 
dreptăţii, spiritului, bărbăţiei şi mîndriei, frumuseţii şi 
libertăţii inimii, este pur şi simplu „lumea", răul în sine... 
Morala: în gura unui „prim creştin" fiecare cuvînt este o 
minciună, orice fapt pe care îl face, un fals instinctiv - 
toate valorile sale, toate scopurile sale sunt ruşinoase, iar 
pe cine urăşte şi ce urăşte el este de valoare... Creştinul, 
preotul creştin în special, este un criteriu de valoare. Trebuie 
oare să mai spun că în întreg Noul Testament nu apare 
decît o singură figură care trebuie stimată? Acesta este 
Pilat 88 , guvernatorul roman. El nu se lasă convins de faptul 
că o problemă evreiască ar putea fi luată în serios. Un evreu 
mai mult sau mai puţin - ce contează?... Nobila ironie a 
unui roman, în faţa căruia s-a tăcut un neruşinat abuz cu 
cuvîntul de „dreptate", a îmbogăţit Noul Testament cu 
singurul cuvînt ce are valoare - care este critica, însăşi 
nimicirea sa: „ ce este adevărul “ 89 


47 . 

Nu faptul că nu-1 găsim pe Dumnezeu nici în istorie, 
nici în natură şi nici pe-ndărătul naturii, ci faptul că pe 
acela pe care îl onorăm drept Dumnezeu îl simţim nu 
„divin", ci vrednic de milă, absurd, vătămător, nu ca pe-o 
eroare, ci ca pe o crimă împotriva vieţii... îl negăm pe 
Dumnezeu ca Dumnezeu... Dacă ni s-ar arăta acest 

Dumnezeu al creştinilor, atunci am crede în el şi mai puţin, 
în formulă: deus, qualem Paulus creavit, dei negatio 90 . O 
religie ca cea creştină, care nu se atinge în nici un punct cu 
realitatea, care-şi pierde valabilitatea îndată ce, fie şi numai 
într-un singur punct, i s-a dat dreptate realităţii, trebuie să 
fie, pe bună dreptate, „înţelepciunea lumii“, vreau să spun 
duşmana de moarte a ştiinţei - ea va îngădui toate 
mijloacele prin care pot fi otrăvite, defăimate, discreditate 
disciplina spiritului, claritatea şi rigoarea în ce priveşte 
conştiinţa spiritului, nobila răceală şi libertate a minţii. 
„Credinţa" ca imperativ este un veto împotriva ştiinţei - in 
praxi 91 o minciună cu orice preţ... Pavel a înţeles că 
minciuna - că credinţa - este necesară; mai tîrziu. Biserica 
l-a înţeles pe Pavel. Acest Dumnezeu, pe care Pavel l-a 
născocit pentru sine este un Dumnezeu, „care distruge", 
„înţelepciunea lumii" (în sens restrîns, cele două mari 
adversare ale oricărei superstiţii, filosofia şi medicina), este, 
în realiate, numai hotărîrea decisă a lui Pavel însuşi de-a 
numi Dumnezeu propria sa viaţă:; thora 92 ^ este tot ceea 
ce e mai evreiesc. Pavel vrea să distrugă „înţelepciunea 
lumii": duşmanii săi sunt bunii filologi şi medici de şcoală 
alexandrină - împotriva lor duce el război. într-adevăr, nu 
poţi fi filolog sau medic fără ca în acelaşi timp să nu fii 
împotriva creştinismului. Ca filolog te uiţi în spatele 
„cărţilor sfinte", ca medic, în spatele depravării fiziologice 
a creştinului tipic. Medicul zice:_ „incurabil"; filologul, 
„escrocherie" 


48 . 

S-a înţeles oare bine acea vestită istorioară care stă la 
începutul Bibliei - despre groaza infernală a lui Dumnezeu 
în faţa ştiinţei ?... N-am înţeles-o. Această carte preoţească 
par excellence începe, cum i se şi cuvine, cumarile dificultăţi 

interioare ale preotului: el cunoaşte numai o singură mare 
primejdie, în consecinţă, „Dumnezeu" cunoaşte numai o 
singură mare primejdie. 

Dumnezeu cel vechi, în întregime „spirit", în întregime 
mare preot, în întregime perfecţiune, se plimbă în grădina 
sa: numai că se plictiseşte. împotriva plictiselii, zeii înşişi 
se luptă zadarnic 93 Ce face el atunci? îl creează pe om - 
omul este amuzant... Dar uită că şi omul se plicteseşte. 
Mila lui Dumnezeu faţă de singura nevoie, aceea pe care o 
poartă în sine toate paradisurile, nu cunoaşte nici o limită: 
numaidecît, el creează alte animale. Prima greşeală tăcută 
de Dumnezeu: omul găseşte că animalele nu sunt distractive 
- el domneşte asupra lor, el nu a vrut să fie vreodată animal, 
în consecinţă. Dumnezeu a tăcut femeia. Şi într-adevăr, cu 
aceasta el a pus capăt plictiselii^— dar şi altora încă! Femeia 
a fost a doua greşeală a lui Dumnezeu - conform naturii 
sale, fiecare femeie este un şarpe, Heva 94 - asta ştie orice 
preot; „de la femeie porneşte orice nenorocire în lume" - 
de-asemenea o ştie orice preot. ,jn consecinţă, de la ea 
vine şi ştiinţa “ De la femeie a învăţat bărbatul, mai întîi, 
să guste din pomul cunoaşterii. Ce s-a întîmplat? Dumnezeu 
cel vechi a fost cuprins de-o fiică infernală. Cea mai mare 
greşeală a devenit omul însuţi, prin el şi-a creat un rival 
pentru sine, ştiinţa îl face pe om asemenea lui. Dumnezeu - 
s-a terminat cu preoţii şi cu zeii atunci cînd omul cunoaşte! 
Morala: ştiinţa este lucrul interzis în sine - doar ea e 
interzisă. Ştiinţa e primul păcat, germenele oricărui păcat, 
păcatul original. Morala este doar aceasta. „Tu nu trebuie 
să cunoşti": restul urmează. Frica groaznică a lui Dumnezeu 
nu l-a împiedicat să fie viclean. Cum te poţi apăra împotriva 
ştiinţei? pentru mult timp asta a fost problema lui principală. 
Răspunsul: afară cu omul din paradis! Fericirea, trîndăvia 
duc la gîndire - orice gîndire este o gîndfie rea... Omul nu 
are voie să gîndească. Şi „preotul în sine" inventează grijile, 
moartea, pericolul mortal al gravidităţii, toate felurile de 

mizerii, bătrîneţea, grija, înainte de toate, boala - toate, 
pure mijloace în lupta contra ştiinţei! Nevoile nu-i permit 
omului să gîndească... Şi totuşi! Groaznic! Opera 
cunoaşterii se adună, avîntîndu-se către cer, anunţînd 
amurgirea zeilor — ce-i de făcut? Dumnezeu cel vechi 
inventează războiul, el desparte noroadele, el face ca 
oamenii să se distrugă unii pe alţii (preoţii au avut 
întotdeauna nevoie de război...). Războiul, între altele, este 
un mare deranj al ordinii ştiinţei! De necrezut! Cunoaşterea, 
emanciparea de sub domnia preoţilor, sporeşte în ciuda 
războiului însuşi. Şi Dumnezeu cel vechi ajunge la o ultimă 
hotărîre: „omul a devenit ştiinţific - nu mai este nimic de 
făcut, trebuie înecat ‘ 


49 . 

Am fost înţeles. începutul Bibliei conţine întreaga 
psihologie a preotului. Pre'otul cunoaşte doar o singură 
primejdie mare: ştiinţa - ideea sănătoasă a cauzei şi-a 
efectului. însă ştiinţă, luatăîn ansamblul ei, prosperă numai 
în condiţii favorabile - pentru „a şti" trebuie timp, trebuie 
un surplus de spirit... „în consecinţă, omul trebuie făcut 
nefericit" - asta a fost, în toate epocile, logica preoţilor. Se 
ghiceşte imediat ce este ceea ce, conform acestei logici, a 
intrat mai întîi în lume - „ păcatul “ Ideile de păcat şi de 
pedeapsă, întreaga „ordine morală universală" au fost 
născocite împotriva ştiinţei - împotriva detaşării omului 
de preot... Omul trebuie să-privească nu în afara sa, ci 
înăuntrul său; el nu trebuie să privească în lucruri cu,isteţime 
şi prevedere, ca un învăţăcel, în general el nu trebuie să. 
vadă: el trebuie să sufere. .. Şi el trebuie să sufere în aşa fel, 
încît să aibă întotdeauna nevoie de preot. Gata cu medicii! 
Este nevoie de un mîntuitor. Ideile de păcat şi de pedeapsă, 
înţelegînd prin ele şi doctrina despre „graţie", „mîntuire". 

„iertare 14 - toate aceste minciuni fără nici o realitate 
psihologică - sunt născocite pentru a distruge în om simţul 
cauzelor, ele sunt un atentat contra ideilor de cauză şi efect! 
Şi nu un atentat cu pumnul, cu cuţitul, cu onoarea urii ş'i-a 
iubirii! Ci provenind din instinctele cele mai laşe, viclene, 
josnice! Un atentat preoţesc ! Un atentat de paraziţi! Un 
vampirism de palide lipitori subpămîntene!... Dacă 
consecinţele naturale ale unui fapt nu mai sunt naturale, ci 
sunt gîndite ca fiind traduse de nălucile conceptuale ale 
superstiţiei - „Dumnezeu 41 , „spirite", „suflete" - ca pure 
consecinţe „morale", răsplată, pedeapsă, avertisment, 
mijloc de educaţie, atunci premisa cunoaşterii este distrusă; 
,v? cu aceasta s-a produs cea mai mare crima împotriva 
omenirii. încă o dată spus, păcatul, această formă de auto- 
desconsiderare a omului par excellence, a fost inventată 
pentru a face cu neputinţă ştiinţa, cultura, orice înălţare şi 
nobleţe a oamenilor; preotul domneşte prin născocirea 
păcatului. 


50 . 

în acest punct îmi îngădui, aşa cum se cuvine, o 
psihologie a „credinţei", a „credincioşilor", tocmai pentru 
folosul credincioşilor. Dacă şi astăzi cei care încă nu ştiu 
cîtde necuviincios este să fii credincios nu se aflăîn scădere 
- smcînlrucît aceasta este un semn de decăderi ce, de voinţă 
de viaţă zdrobită - rnîine de ja ei o vor şti. Vocea mea ajunge 
şi la cei tari de urechi. Se pare, dacă, de altfel, eu nu am 
auzit greşit, că există la creştini un criteriu al adevărului, 
care este numi t „dovada puterii" „Credinţa te mîntuie: deci, 
ea este adevărată" Aici, s-ar putea reproşa, în primul rînd, 
că tocmai mîntuirea nu este dovedită, oi numai promisă'. 
mîntuirea este legată de condiţia de a 13 „credincios" - omul 
trebuie să fie mîntuit pentru că crede... Dar, cum poate ti 

dovedit că acest. „dincolo", inaccesibil oricărui control, pe 
care preotul îl promite credinciosului, se va împlini în 
realitate? Pretinsa „dovadă a puterii" este, deci, în esenţă, 
iarăşi, numai o credinţă că efectul care a fost promis de 
credinţă nu va lipsi. în formulă: „cred că credinţa mă 
mîntuie; în consecinţă , ea este adevărată" Dar cu aceasta 
am ajuns la capătul problemei. Acest „în consecinţă" ca şi 
criteriu al adevărului ar fi absurdul însuşi. Cu o oarecare 
îngăduinţă, să admitem, totuşi, că mîntuirea prin credinţă 
este dovedită (nu este numai dorită, nu este doar promisă 
prin gura suspectă a unui preot): mîntuirea - vorbind mai 
tehnic, plăcerea - ar putea fi vreodată o dovadă a 
adevărului? Atît de puţin, încît aproape ar putea fi bună 
drept contra-argument sau, în orice caz drept cea mai mare 
bănuială împotriva adevărului, dacă simţămintele de plăcere 
se amestecă în întrebarea „ce este adevărat?" Dovada 
plăcerii este o dovadă pentru „plăcere", nimic mai mult; 
de unde s-ar putea şti sigur că tocmai judecăţile adevărate 
produc o plăcere mai mare decît cele false şi că, potrivit 
unei armonii prestabilite, atrag după sine, cu necesitate, 
sentimente plăcute? Experinţa tuturor spiritelor riguroase 
şi profund dezvoltate ne' învaţă contrariul. Pentru fiecare 
pas făcut în direcţia adevărului omul a trebuit să se lupte, a 
trebuit să abandoneze aproape tot, la ceea ce ţine inima, 
iubirea noastră, încrederea noastră în viaţă. Pentru aceasta 
este nevoie de măreţie sufletească: serviciul adevărului este 
cel mai aspru serviciu. Ce înseamnă atunci a fi corect în 
treburile spirituale? Că omul este riguros împotriva inimii 
sale, că dispreţuieşte „sentimentele frumoase", că din orice 
Da şi Nu face o problemă de conştiinţă! Credinţa ne 
mîntuie: în consecinţa , ea ne minte... 

51 . 

Că în anumite condiţii credinţa mîntuie, că mîntuirea 
încă nu face dintr-o idee fixă o idee adevărată, că credinţa 
nu mişcă munţii, ci pune munţii şi acolo unde aceştia nu 

există: că o trecătoare vizită într-o casă de nebuni ne 
lămureşte suficient cu privire la aceasta. Fireşte, nu pe un 
preot: pentru că el neagă din instinct că boala e boală, că o 
casă de nebuni e casă de nebuni. Creştinismul are nevoie 
de boală cam tot atrt cît elenitatea a avut nevoie de un 
surplus de sănătate - a îmbolnăvi este intenţia ascunsă a 
oricărui sistem de proceduri, al Bisericii, în vederea 
mîntuirii. Şi Biserica însăşi - nu este casa catolică de nebuni 
cel din urmă ideal? Pămîntul, în general, o casa de nebuni? 
Omul religios, aşa cum îl vrea Biserica, este un tipic 
decadent ; timpul cînd o criză religioasă devine stăpînă peste 
un popor e caracterizat, de fiecare dată, printr-o epidemie 
nervoasă: „lumea interioară" a omului religios seamnănă, 
• pînă la confuzie, „lumii interioare" a omului surexcitat şi 
istovit; stările „superioare" pe care creştinismul le-a pus, 
ca valoare a tuturor valorilor, deasupra omenirii, sunt forme 
epileptoide, - Biserica n-a declarat ca sfinţi decîl nebuni şi 
escroci in majorem Dei honorem 95 Mi-am permis odată 
să consider întregul trainig 96 creştin al penitenţei şi al 
mîntuirii (pe care o putem studia astăzi cel mai bine în 
Anglia) ca o folie, circulaire 91 , metodic produsă, pe un teren 
deja pregătit pentru aceasta, ceea ce înseamnă în mod 
fundamental morbid. Nimeni nu este liber să devină creştin 
- omul nu este „convertit" la creştinism - trebuie să fie 
suficient de bolnav pentru asta... Noi, ceilalţi, care avem 
curajul de-a fi sănătoşi ş7, de asemenea, al dispreţului, cum 
mai avem noi dreptul de a dispreţui o religie care ne-a 
învăţal să nu-înţelegem trupul! care nu vrea să se elibereze 
de superstiţia sufletului! care face un „merit" din hrănirea 
insuficientă, care luptă împotriva sănătăţii ca şi împotriva 
unui duşman, unui diavol, unei ispite! care şi-a băgat în 
cap că se poate purta un „suflet desăvîrşit" într-un cadavru 
şi care are nevoie pentru aceasta să-şi prepare un nou 
concept de „desăvîrşire", o fiinţă palidă, bolnăvicioasă, idiot 
exaltată, aşa numita sfinţenie - sfinţenie care ea însăşi nu 

este decît un soi de simptomuri ale trupului sărăcit, enervat, 
incurabil de stricat!... Mişcarea creştină, ca.o mişcare 
europeană, este de la început mişcarea de ansamblu a tot 
felul de elemente uzate, ce constituie deşeuri (acestea vor 
să aibă puterea prin intermediul creştinismului). Ele nu 
exprimă decăderea unei rase, ele sunt un agregat al formelor 
de decadenţă de pretutindeni, care se îngrămădesc unele 
în altele şi se caută unele pe altele. Nu coruperea antichităţii 
însăşi, a autenticităţii nobile, este cea care a Scut cu putinţă 
creştinismul, precum se crede; nu poate fi combătut cu 
destulă tărie idiotismul savant care şi astăzi mai susţine ca 
fiind adevărat aşa ceva. în epoca în care straturile bolnave 
şi alterate ale Ciandalei s-au creştinizat în întreg imperiul, 
tocmai tipul contrariu, nobilimea, a existat în forma ei cea 
mai frumoasă şi mai coaptă. Au devenit stăpîni cei în număr 
mai mare: a triumfat democratismul instinctelor creştine... 
Creştinismul n-a fost naţional, nu era determinat rasial - 
el s-a adresat tuturor felurilor de dezmoşteniţi ai vieţii, 
şi-a avut pretutindeni aliaţii săi. Creştinismul a îndreptat 
ranchiuna 98 celor bolnavi pînă în măduva oaselor, instinctul 
împotriva celor sănătoşi, împotriva sănătăţii. Tot ceea ce 
este bine făcut, mîndria, orgoliul, frumuseţea înainte de 
toate, deranjează urechile şi ochii. încă o dată, amintesc 
cuvîntul de nepreţuit al lui Pavel: „Ci Dumnezeu şi-a ales 
pe cele nebune ale lumii... pe cele slabe ale lumii... pe cele 
de neam de jos ale lumii, pe cele nebăgate în seamă... 
asta a fost formula, acest in hoc signo m al decadenţei a 
învins. Dumnezeu pe cruce - nu se înţelege încă, nici acum 
groaznicul fundal de idei ascuns în spatele acestui simbol? 
Tot ceea ce suferă, tot ceea ce atîrnă pe cruce este 
dumnezeiesc... Noi toţi atîrnăm pe cruce, îmxonsecinţă, 
noi suntem divini... Noi toţi suntem divini... Creştinismul 
a fost o victorie, prin el s-a prăpădit o convingere mai nobilă 
- creştinismul a fost cea mai mare nenorocire de pînă acum 
a omenirii. 

Creştinismul se află în opoziţie cu orice lucru spiritual 
bine făcut: el se poate folosi ca raţiune creştină numai de 
raţiunea bolnavă, el ia partea a tot ceea ce este idiot, el 
rosteşte afurisenia împotriva ,;spiritului“, împotriva 
superbiei spiritului sănătos. Întrucît boala ţine de esenţa 
creştinismului, trebuie ca şi starea tipic creştină a „credinţei' 4 
să fie o formă de boală şi orice drum drept, cinstit, ştiinţific 
către cunoaştere trebuie înlăturat de Biserică drept un drum 
interzis. Deja îndoiala este un păcat. Lipsa totală de 
curăţenie psihologică la un preot - care se vădeşte în privire 
- este un fenomen ce constituie consecinţa decadenţei ', sunt 
de observat din acest punct de vedere femeiuştele isterice, 
pe de o parte, copiii rahitici, pe de altă parte, pentru a se 
vedea cum în mod regulat falsitatea din instinct, plăcerea 
d,e a minţi de dragul de a minţi, incapacitatea de a privi 
şi-a merge direct este expresia decadenţei. Credinţa 
înseamnă a nu vrea să ştii ceea ce este adevărat. Pietistul, 
preotul ambelor sexe este fals pentru că este bolnav: 
instinctul său pretindea a adevărul să nu fie afirmat în nici 
un punct. „Ceea ce îmbolnăveşte este bun; ceea ce provine 
din plenitudine, prisosinţă, putere, este rău' 4 ; aşa simte 
credinciosul. Constrîngerea de a nunţi. - după ea ghicesc 
pe fiecare teolog predestinat. Un alt semn distinctiv al 
teologilor este incapacitatea pentru filologie. Prin filologie 
trebuie înţeles aici, într-un sens general, arta de a citi şi a 
înţelege bine - a putea citi faptele fără a le falsifica prin 
interpretare, fără a pierde, din dorinţa de a înţelege, 
prevederea, răbdarea şi fineţea. Filologia ca ephexis m în 
interpretare: fie că este vorba acum de cărţi, ştiri jurnalistice, 
destine, buletine meteorologice - pentru a nu vorbi de 
„mîntuirea sufletului' 4 Felul în care un teolog, indiferent 
că la Berlin sau la Roma, explică un „pasaj biblic 44 sau un 
fapt trăit, de exemplu, o victorie a armatei naţionale prin 

lumina mai înaltă a psalmilor lui David, este întotdeauna 
în aşa măsură îndrăzneaţă că aceasta îl face pe un filolog 
să se urce pe pereţi. Şi cu ce ar trebui el să înceapă cînd 
pietiştii şi alte vaci din ţara Suabiei fac din mizerabila lor 
existenţă cotidiană şi cu miros stătut, cu ajutorul „degetului 
lui Dumnezeu", o minune a „graţiei", a „providenţei", a 
„experienţelor mîntuirii" Cea mai modestă risipă a spiri¬ 
tului, ca să nu mai spunem nimic despre respect, ar trebui’ 
să-i aducă pe aceşti interpreţi la convingerea caracterului 
în întregime copilăresc şi nedemn al unui asemenea abuz 
al calităţii divine. Dacă ne-ar stăpîni cu o pietate în aşa 
măsură de mică. Dumnezeu, care ne vindecă la timpul 
potrivit de guturai sau care ne urcă în trăsură chiar în clipa 
în care izbucneşte o ploaie torenţială, un Dumnezeu atît de 
absurd ar trebui suprimat chiar dacă el ar exista. Un 
Dumnezeu.ca servitor, factor poştal, omul din calendar, în 
esenţă, un cuvîntpentm cel mai stupid mod de întîmplare... 
„Providenţa divină", aşa cum o vede astăzi fiecare al treilea 
om al „Germaniei culte", ar fi un asemenea argument 
împotriva lui Dumnezeu, în comparaţie cu care unul mai 
tare nu ar putea fi gîndit deloc. Şi, în orice caz, este vorba 
de un argument împotriva germanilor... 


53 . 

Că martirii dovedesc ceva cu privire la adevărul unui 
lucru este atît de puţin adevărat, încît aş vrea să pun la 
îndoială că, în general, un martir a avut de-a face cu 
adevărul. Deja tonul cu care- un martir îşi strigă în faţa 
lumii ceea ce el ţine ca fiind adevărat exprimă un grad atît 
de scăzut de corectitudine intelectuală, o asemenea 
stupiditate faţă de problema „adevărului", încît niciodată 
nu este nevoie să contrazici un martir. Adevărul nu este 
ceva pe care unii l-ar avea, iar alţii nu l-ar avea: cel mult 

ţăranii.sau apostolii ţărani, de felul lui Luther, ar putea 
gîndi în felul ăsta despre adevăr. Poţi fi sigur că în funcţie 
de gradul de conştinciozitate în cele spirituale, în acest punct 
modestia, moderaţia vor fi cu atît mai mari. AJi cunoscător 
în cinci lucruri şi a înlătura cu o mînă îndrăzneaţă aceasta 
pentru că în loc să ştim... „Adevărul", aşa cum îl înţelege 
orice profet, sectar, liber-cugetător, socialist, cleric, este 
un Argument perfect pentru faptul că educaţia spiritului şi 
depăşirea de sine, care sunt necesare pentru aflarea unui 
adevăr mic oarecare - fie acesta oricît de mic - lipsesc 
încă. Moartea martirilor, în treacăt fie spus, este o mare 
nenorocire în istorie, ei au sedus. Concluzia trasă de toţi 
idioţii: — printre aceştia, femeile şi poporul - că un lucru 
pentru care cineva merge la moarte (sau care chiar provoacă 
o epidemie a dorinţei de moarte, precum primul creştinism) 
ar avea o valoare, această concluzie a devenit o frînă de 
nespus împotriva cercetării, a spiritului de cercetare şi 
prevedere. Martirii provoacă vătămări adevărului.... Şi 
astăzi este nevoie numai de o anumită cruzime a persecuţiei 
pentru ca o sectă, înşine încă atît de indiferentă, să-şi creeze 
un nume onorabil. Cdm? schimbă valoarea unui lucru faptul 
că cineva îşi dă pentru el viaţa? O greşeală care devine 
demnă de onoare este o greşeală care posedă o putere de 
fascinaţie în plus: credeţi voi, voi domnilor teologi, că vă 
lăsăm ocazia de-a face martiri pentru minciunile voastre? 
Un lucru poate fi combătut, întrucît poate fi pus deoparte 
cu deplin respect; poate fi pus deoparte; în felul acesta se 
combat şi teologii... Prostia istorică universală a tuturor 
persecutorilor a. fbst tocmai aceea că ei au dat lucrului com¬ 
bătut aparenţa de onorabilitate - că i-au dat cadou fascinaţia 
martiriului... Pînă astăzi, femeia cade în genunchi în faţa 
unei erori, dacă i s-a spus că pentru ea cineva a murit pe 
cruce. Este, aşadar, crucea un argument ? însă, cineva deja 
a pronunţat despre toate aceste lucruri cuvîntul de care de 
mii de ani ar fi fost nevoie - Zarathustra. 


76 



ANTICHRISTUL 


„Cu urme-nsîngerate şi-au scris ei drumul, pe care-1 
străbateau, iar nerozia lor îi învăţa că adevărul se mărtu¬ 
riseşte cu sînge. 

Dar sîngele este cel mai nepotrivit martor al adevărului; 
sîngele înveninează cea mai-pură învăţătură, făcînd din ea 
doar ură şi iluzie a inimilor. 

Şi dacă unul pentru-nvăţătura sa trece prin foc - ce 
dovedeşte aceasta! Mai bine ar fi, într-adevăr, ca-nvăţătura 
noastră să se nască doar din jarul nostru 11 (VI, 134) 102 


54 . 

Să nu ne lăsăm induşi în eroare: marile spirite sunt 
sceptice. Zarathustra este un sceptic. Tăria şi libertatea, 
provenite din forţă şi din excesul de forţă al spiritului se 
dovedesc prin scepticism. Pentru toate problemele funda¬ 
mentale care privesc valoarea şi non-valoarea, oamenii cu 
conyingeri nu intră deloc în socoteală. Convingerile sunt 
închisori. Cine nu vede destul -de departe, acela nu vede 
ceea ce se află sub el; pentru a putea să intri în discuţia cu 
privire la valoare şi non-valoare, trebuie să vezi sub tine - 
în spatele tău - cinci sute de convingeri... Un spirit care 
vrea ceva mare, care vrea, de asemenea, şi mijloacele pentru 
aceasta este, cu necesitate, un sceptic. Libertatea tuturor 
felurilor de convingeri, capacitatea de a vedea liber 
aparţine celor tari... Marea privire, fundament şi putere a 
fiinţei sale, este mai luminată, mai despotică decît este el 
însuşi, pune toată inteligenţa sa în slujba ei; ea o face de 
negîndit, ea îi dă curajul, curajul mijloacelor, chiar şi 
necucemice; eaîi permite, în anumite condiţii, convingeri. 
Convingerea ca mijloc: multe se pot atinge numai prin 
intermediul unei convingeri. Marea pasiune are nevoie de 
convingeri, consumă convingerile, nu li se supune - ea se 
ştie suverană. Invers: nevoia de credinţă după ceva 

nedeterminat între da şi nu, de Carlyle-ism 103 , dacă mi se 
trece cu vederea acest cuvînt, este o nevoie de slăbiciune. 
Omul credinţei, „credinciosul" de orice fel, este, în mod 
necesar, un om dependent - un oarecine care nu poate să se 
afirme pe sine ca scop, care, în general, din sine, nu poate 
afirma scopuri. „Credinciosul" nu-şv aparţine, el poate fi 
doar un mijloc, el trebuie folosit , el are nevoie de cineva 
care să-l folosească. Instinctul lui dă cea mai mare onoare 
unei morale a negării de sine: totul îl convinge de aceasta, 
inteligenţa, experienţa, sănătatea sa. Orice fel de credinţă 
este ea însăşi o expresie a negării de sine, a înstrăinării de 
sine... Dacă luăm în considerare cît de necesară este pentru 
cei mai mulţi o regulă diriguitoare, care să-i ţină legaţi şi 
fixaţi din afară, şi că constrîngerea, într-un înţeles mai 
general sclavia, este singura şi ultima condiţie, pentru ca 
oameni cu voinţa slabă, în primul rînd femeia, să poată 
prospera; vom înţelege astfel şi convingerea, „credinciosul" 
Omul convingerii îşi are în el însuşi coloana sa vertebrală. 
A nu vedea multe lucruri, a nu fi nepărtinitor din nici un 
punct de vedere, a fi partinic în sensul cel mai deplin, a 
avea o optică riguroasă şi necesară cu privire toate valorile 

- numai asta condiţionează faptul că un asemenea fel de 
om, în general, există. însă, astfel, el este adversarul, în 
antagonism cu sinceritatea - cu adevărul... Credinciosului 
nu-i este permis, în general, să aibă o conştiinţă în problema 
„adevărului" şi „neadevărului": a fi corect în această 
privinţă ar însemna, imediat, pieirea sa. Condiţionarea 
patologică a opticii sale tace din omul convingerii un fanatic 

- Savanarola. 104 , Luther, Rousseau 105 , Robespiere 106 , Saint- 
Simon 107 - tipul opus spiritului puternic şi ajuns liber. însă 
marea atitudine a acestor spirite bolnave, a acestor epileptici 
ai conceptului, lucrează asupra marilor mase - fanaticii 
sunt pitoreşti, omenirea vede cu mai multă plăcere gesturi 
decît să audă argumente... 

Să facem un pas mai departe în psihologia convingerii, 
a „credinţei" Este mult de cînd am început să cercetez 
dacă nu cumva convingerile sunt un duşman mai periculos 
al adevărului decît minciunile („Omenesc, prea omenesc", 
I, aforismul 483) 108 De data asta aş vrea să pun întrebarea 
hotărîtoare: există, în general, o contradicţie între minciună 
şi convingere? Toată lumea crede aşa; dar ce nu crede 
lumea! Orice convingere îşi are istoria sa, formele sale. 
prealabile, tentativele şi formulările sale greşite; ea devine 
convingere după ce multă vreme n-a fost şi după ce şi mai 
multă vreme abia este. Cum? sub această formă embrională 
a convingerii nu s-ar putea afla şi minciuna? Cîteodată este 
nevoie numai de-o schimbare de persoane: pentru fiu va fi 
convingere ceea ce pentru tată mai era minciună. Numesc 
minciună dacă ceva ce vedem nu vrem să vedem, dacă ceva 
ce vedem nu vrem să vedem aş-a cum este: dacă minciuna 
s-a spus faţă de martori sau fără martori, asta nu intră în 
consideraţie. Minciuna cea mai obişnuită e cea prin care 
ne îşelăm pe noi înşine; cea prin care-i înşelăm pe ceilalţi 
constituie, relativ, un caz de excepţie. Acum, â nu vrea să 
vezi ceea ce se vede, acest a nu vrea să vezi aşa curii se 
vede este aproape condiţia primă pentru toţi cei care, într- 
un sens oarecare al cuvîntului, sunt partinici: omul de partid 
este cu necesitate un mincinos. De exemplu, istoriografia 
germană este convinsă că Roma reprezenta despotismul şi 
că germanii au adus pe lume spiritul libertăţii: ce deosebire 
există între această convingere şi o minciună oarecare? „Mai 
este încă voie să ne mirăm că, din instinct,toate partidele, 
chiar şi istoricii germani, au în gură marele cuvînt de morală 
- că morala continuă să existe aproape numai pentru că 
omul de partid de orice fel are nevoie de ea în fiecare clipă? 
Aceasta este convingerea noastră', o recunoaştem în faţa 
întregii lumi, trăim şi murim pentru ea - respect faţă de 

toţi aceia care au convingeri!“ - asemenea vorbe am auzit 
chiar şi din gura antisemiţilor. Dimpotrivă, domnii mei! 
Un antisemit nu va fi deloc mai cuviincios prin faptul că 
din principiu minte... Preoţii, care în asemenea lucruri sunt 
mai subtili şi au înţeles foarte bine obiecţia care se află în 
ideea de convingere, ceea ce înseamnă, într-o minciună 
principială, fiindcă e pusă în slujba unui scop, au preluat 
de la iudei dibăcia de a introduce conceptul de „Dumnezeu”, 
„voinţa lui Dumnezeu", „revelaţia lui Dumnezeu" în acest 
Joc. Chiar şi Kant, prin imperativul său categoric,'se află 
pe aceeaşi cale: prin aceasta raţiunea sa a devenit practică. 
Există probleme în privinţa cărora omului nu -i este dat să 
decidă asupra adevărului sau neadevărului lor; toate 
problemele cele mai înalte, toate problemele supreme cu 
privire la valori trec dincolo de raţiunea omenească... A 
înţelege limitele raţiunii - numai aceasta este cu adevărat 
filosofia... Pentru ce a dat Dumnezeu omului revelaţia? Ai' 
fi făcut Dumnezeu cu aceasta ceva inutil? Omul nu poate 
şti prin el însuşi ce este bun şi ce este rău, de aceea 
Dumnezeu l-a învăţat voinţa sa... Morala: preotul nu minte 
- problema „adevărului" sau „neadevărului" nu se pune în 
chestiunile despre care vorbesc preoţii, aceste lucruri nu 
permit în nici un chip minciuna. Căci, pentru a minţi, 
trebuie să se hotărească asupra a ,ceea ce este aici adevărat. 
Dar tocmai aceasta nu poate omul; preotul este, astfel, 
numai muştiucul lui Dumnezeu. Un asemenea silogism 109 
preoţesc, în felul acesta, nu este numai iudaic sau creştin; 
dreptul la minciună şi viclenia „revelaţiei" aparţin tipului 
de preot, preotului decadent , la fel de bine ca preotului 
păgîn (păgîni sunt toţi cei care spun Da vieţii, pentru care 
„Dumnezeu" este cu /«•-•utl pentru marele Da spus tuturor 
lucrurilor). „Legea", .„voinţa lui Dumnezeu", „cartea 
sfîntă“,„inspiraţia“ - toate sunt numai cuvinte pentru 
condiţiile în care preotul a ajuns să deţină puterea, prin 
care preotul îşi menţine puterea - aceste concepte se găsesc 

la baza tuturor organizaţiilor preoţeşti, a tuturor forma¬ 
ţiunilor conduse de preoţi sau filosofi. „Minciuna sfîntă" 
este comună lui Confiicius, Cărţii legilor lui Mânu 110 , lui 
Mahomed 111 , Bisericii creştine; ea nu lipseşte nici laPlaton. 
„Adevărul este aici“: asta înseamnă să se audă pretutindeni 
că preotul minte... 


56. 

în cele din urmă contează în slujba cărui scop minte. 
Că din creştinism lipsesc scopurile „sfinte", aceasta este 
obiecţia mea împotriva mijloacelor sale. Scopurile sunt 
numai rele: otrăvirea, defăimarea, negarea vieţii, dispreţul 
trupului, înjosirea şi auto-dezonoarea omului prin conceptul 
de păcat - în consecinţă , şi mijloacele sale sunt rele. Citesc 
cu un sentjment potrivnic Cartea legilor lui Mânu, o operă 
incomparabil de spirituală şi superioară, pe care a o asemăna 
cu Biblia, fie şi numai în treacăt, ar fi un păcat contra 
spiritului: Se poate ghici imediat: are o adevărată filosofie 
în spatele ei, în ea, nu numai un iudaism; amestec rău 
mirositor de rabinism şi superstiţie - există şi pentru 
psihologul cel'mai răsfăţat ceva de.rumegat. Să nu uităm 
principalul, deosebirea fundamentală faţă de orice fel de 
Biblie: stările nobile: prin aceasta filosofii şi luptătorii ţin 
în subordinea lor mulţimile; peste tot valori ale nobleţei, 
un sentiment al perfecţiunii, un Da spus vieţii, un sentiment 
triumfător al savurării sinelui şi a vieţii - lumina soarelui 
străluceşte peste întreaga carte. Toate lucrurile, pe care 
creştinismul le acoperă cu vulgaritatea sa de nemăsurat, 
de exemplu concepţia, femeia, căsătoria, devin aici serioase, 
sunt tratate cu seriozitate, dragoste, încredere. De fapt, cum 
poate să stea în mîna copiilor şi femeilor o carte care conţine 
aceste cuvinte josnice: „Dar din cauza desfrînării, fiecare 
să-şi aibă femeia sa şi fiecare femeie să-şi aibă bărbatul 

său... Fiindcă mai bine este să se căsătorească decît să 
ardă“ 112 Şi oare e voie să fii creştin, atîta vreme cît prin 
ideeade immaculata conceptio m a fost creştinizată, adică 
murdărită naşterea omului? Nu cunosc nici o carte în 
care să se fi spus atîtea lucruri plăcute şi bune femeii ca în 
Cartea legilor lui Mânu, aceşti bătrîni cu barbă căruntă şi 
aceşti sfinţi au un fel amabil de-a fi faţă de femei, care, 
probabil, n-a fost întrecut de atunci. „Gura unei femei - se 
spune într-un loc - sărutul unei fete, rugăciunea unui copil, 
fumul jertfei sunt întotdeauna pure" într-un alt loc: „nu 
există nimic mai pur decît lumina soarelui, umbra unei vaci, 
aerul, apa, focul şi respiraţia unei fecioare" Un ultim loc - 
poate de asemenea o minciună sfînlă: „Toate orificiile 
trupului de deasupra buricului sunt pure, toate cele de 
dedesupt sunt murdare. Numai la fecioare întreg corpul 
este pur" 


57. 

Prindem in flagranţi 114 ireligiozitatea mijloacelor 
creştine atunci cînd măsurăm scopul creştinismului cu 
scopul Cărţii legilor iui Mânu - dacă punem în lumină 
puternică marea opoziţie dintre cele două scopuri. Criticul 
creştinismului nu poate evita să facă creştinismul demn de 
dispreţ. O asemenea carte de legi, ca cea a lui Mânu, s-a 
născut ca fiecare căite bună de legi: a rezumat experienţa, 
înţelep-ciunea, morala experimentată a unor lungi secole, 
ea concluzionează, nu creează nimic în plus. Condiţia unei 
codificări de felul acesta este recunoaşterea faptului că 
mijloacele de a asigura autoritatea unui adevăr dobîndit 
încet şi cu risipă sunt fundamental diferite de acelea prin 
care acest adevăr poate fi demonstrat. O caile de legi nu 
povesteşte niciodată nevoia, fundamentul, cazuistica din 
preistoria unei legi; tocmai prin asta şi-ar pierde tonul 

imperativ, acel „tu trebuie", condiţia primă ca să fie 
ascultată. Problema constă tocmai în aceasta. într-un anumit 
punct al dezvoltării unui popor, pătura sa prudentă, cea 
mai inteligentă, adică cea care priveşte înapoi şi înainte, 
consideră ca subînţeleasă experienţa conform căreia trebuie 
- adică, se poate trăi. Scopul ei este ca din opera experi¬ 
mentelor şi a experienţei rele să strîngă, pe cît este cu 
putinţă, recolta cea mai bogată şi mai deplină. In consecinţă, 
ceea ce, înainte de toate, trebuie acum evitat, este de a 
continua experimentarea, dăinuirea pe mai departe a stării 
instabile a valorilor, exprimarea, alegerea, critica practică 
a valorilor in infinitum us . Acestora li s-a opus un dublu 
zid: o dată, revelaţia, adică acea afirmaţie după care raţiunea 
oricărei legi nu ar fi de origine omenească, nici căutată şi 
găsită încet şi prin intermediul unor erori, ci doar a fost 
comunicată ca avînd în întregime origine divină, perfectă, 
fără istorie, un dar, o minune... Apoi, tradiţia, ceea ce 
înseamnă afirmaţia că legea exista deja din timpuri 
străvechi, că este lipsă de pietate, o crimă împotriva pre-, 
decesorilor să te îndoieşti de ea. Autoritatea legilor se 
întemeiază pe tezele: Dumnezeu este cel care a dat-o, 
strămoşii, cei care au trăit-o. Raţiunea superioară a unei 
asemenea proceduri stă în intenţia de a îndepărta pas cu 
pas conştiinţa de viaţă, al cărei caracter drept este 
recunoscut (aceastaînseamnă dovedită printr-o experienţă 
extraordinar de mare şi riguros filtrată): în felul acesta este 
atins automatismul complet al instinctului - această condiţie 
a oricărui fel de măiestrie, a oricărui fel de desăvîrşire în 
arta vieţii. A elabora o carte de legi de felul celei a lui 
Mânu înseamnă pentru un popor a fi, de acum înainte, stăpîn 
pe sine, a deveni maestru, a ajunge desăvîrşit - a se 
ambiţiona pentru cea mai înaltă artă a vieţii. Pentru aceasta 
trebuie să-l Jacă inconştient : acesta este scopul oricărei 
minciuni sfinte. Ordinea de castă, legea supremă, do¬ 
minantă, este numai sancţionarea unei ordini naturale, a 

unei legităţi naturale de prim rang, asupra căreia nu are 
putere nici o voinţă arbitrară, nici o „idee modernă" în 
fiecare societate sănătoasă se întîlnesc, determinîndu-se 
reciproc, trei tipuri fiziologice ce gravitează diferit, fiecare 
avînd igiena sa proprie, domeniul său de muncă propriu, 
propriul său fel de sentiment al perfecţiunii şi măiestriei. 
Natura - şi nu Mânu - este cea care separă unul de altul 
tipul preponderent spiritual, cel preponderent cu muşchi 
tari şi temperament puternic şi un al treilea tip, care nu se 
remarcă nici în primul şi nici în al doilea, pe cei mediocrii 

- pe cei din urmă ca cei mai mulţi la număr, pe cei dintîi ca 
cei aleşi. Casta superioară - pe ei îi nuntesc cei mai puţini 

- ca cea perfectă, are şi privilegiile celor mai puţini: de 
âceasta ţine reprezentarea pe pămînt a fericirii, a frumuseţii, 
a binelui. Numai oamenii de spirit au dreptul la frumuseţe, 
la năzuinţa către frumos: numai la ei bunătatea nu este 
slăbiciune. Pulchrum est paucorum. hominum 116 : binele este 
un privilegiu. Faţă de acesta nimic nu le este mai puţin 
îngăduit decît manierele urite sau decît o privire pesimistă, 
un ochi care urîţeşte - sau- chiar decît indignarea faţă de 
aspectul de ansamblu al lucrurilor. Indignarea este prero¬ 
gativa Ciandalei; la fel pesimismul. „ Lumea este desffvîr- 
şi.tă“ - astfel sună instinctul celor mai spirituali, instinctul 
care spune Dar. nedesăvîrşirea, orice fel de existenţă de- 
desuptul nostru , distanţa, patosul distanţei, Ciandala însăşi 
aparţin încă acestei desăvîrşiri. Oamenii cei mai de spirit, 
ca fiind cei mai tari, îşi găsesc fericirea acolo unde alţii îşi 
găsesc pierirea: în labirint, în duritatea faţă de ei înşişi şi 
faţă de alţii, în căutare: plăcerea lor este de a se învinge pe 
ei înşişi; ascetismul devine la ei natural, nevoie, instinct. 
Sarcina dificilă contează pentru ei ca un privilegiu: a se 
juca cu poveri care pe alţii îi zdrobesc, o odihnă... Cu¬ 
noaşterea - o formă de ascetism. Ei sunt cel mai onorabil 
tip de oameni; asta nu exclude ca ei să fie cei mai veseli şi 
mai amabili. Ei sunt stăpîni nu pentru că vor, ci pentru că 

există; ei nu au libertatea de a fi. al doilea. Al doilea', cei 
care stau pe loc: aceştia sunt paznicii dreptăţii, cei care au 
în grijă ordinea şi siguranţa, aceştia sunt luptătorii nobili, 
acesta este, înainte de toate, regele, ca cea mai înaltă formulă 
a războinicului, a judecătorului şi susţinătorului legii. Cei 
care stau pe al doilea loc sunt executorii celor mai spirituali, 
cei mai apropiaţi 1 or, care preiau tot ceea ce este grosolan 
în munca de a stăpîni - suita lor, mîna lor dreaptă, învăţăceii 
lor cei mai buni. încă o dată spus, în toate acestea nu-este 
nimic arbitrar, nimic „făcut“; ceea ce este altul, este făcut 
- atunci, natura a fost distrusă... Ordinea de castă, ordinea 
rangurilor, formulează numai legea supremă a vieţii însăşi: 
separarea celor trei tipuri este necesară pentru păstrarea 
societăţii, pentru a face cu putinţă tipul mai înalt şi cel mai 
înalt - inegalitatea drepturilor este prima condiţie pentru a 
exista drepturi, în general. Un drept este un privilegiu. în 
felul său de a fi, fiecare îşi găseşte şi privilegiul său. Să nu 
dispreţuim privilegiile mediocrilor. Cu cît ajungem mai 
sus, viaţa devine mereu mai aspră - creşte frigul, creşte 
responsa-bilitatea. O cultură superioară este ca o piramidă; 
ea nu poate sta decît pe o bază largă, ea are nevoie, înainte 
de toate, ca 6 condiţie a sa, de o mediocritate puternică şi 
sănătos consolidată. Meşteşugul, comerţul, agricultura, 
ştiinţa, cea mai mare parte a artelor, într-un cuvînt, întregul 
conţinut al activităţilor profesionale este compatibil numai 
cu mediocritatea în putere şi în dorinţă; ar fi deplasat să 
trecem în rîndul excepţiilor lucruri asemănătoare, instinc¬ 
tul ce aparţine acestora ar contrazice atît aristoctratismul, 
cît şi anarhismul. Ca omul să fie o utilitate publică, o roată, 
o funcţie, pentru asta e nevoie de-o determinare naturală: 
nu societatea, ci acel fel de fericire de care numai cei mai 
mulţi sunt capabili face din ei nişte maşini inteligente. 
Pentru mediocri, a fi şters este o fericire; măiestria în ceva 
anume, specializarea este un instinct natural. Ar fi total 
nedemn pentru un spirit mai profund să vadă în me- 

diocritatea ca atare o obiecţie în sine, esţe prima necesitate 
ca excepţia să poată fi dată: o cultură înaltă este determinată 
de aceasta. Dacă un om de excepţie se poartă tocmai cu 
mediocrii mai delicat decît cu sine însuşi şi cu cei egali lui, 
aceasta nu este numai o curtoazie a inimii - aceasta este 
pur şi simplu datoria sa 117 Pe cine urăsc mai mult dintre 
adunăturile de astăzi? Adunătura socialistă, apostolii 
Ciandala, cei care îngroapă instinctul, plăcera, sentimentul 
de satisfacţie al muncitorului cu mărunta lor existenţă - 
care îl fac invidios, îl învaţă să se răzbune... Nedreptatea 
nu se află niciodată în drepturile inegale, ci se află în 
pretenţia la drepturi „egale" Ce este rau? Am mai spus-o 
deja: tot ceea ce provine din slăbiciune, invidie, răzbunare. 
Anarhistul şi creştinul au o origine comună... 


58. 

în realitate, se face o deosebire după scopul în care se 
minte: dacă, cu aceasta, păstrăm sau distrugem ceva. 
Se poate pune o perfectă egalitate între creştin şi anarhist: 
scopul lor, instinctul lor este orientat numai înspre 
distrugere. Dovada pentru această afirmaţie trebuie doar 
scoasă din istorie: ea o conţine cu o precizie în- 
spăimîntătoare. Tocmai am cunoscut o legislaţie reli¬ 
gioasă al cărei scop a fost ca determinarea supremă a 
propăşirii vieţii, o mare organizare a societăţii, să fie 
„eternizată" - creştinismul şi-a găsit misiunea sa tocmai în 
distrugerea unei asemenea organizări, întrucît ea face viaţa 
să prospere. Acolo, rezultatele raţiunii, vreme de ani 
îndelungaţi de experimente şi nesiguranţă, trebuiau să 
sprijine nevoile cele mai îndepărtate, iar roadele atît de 
mari, bogate şi depline pe cît era cu putinţă, trebuiau 
adăpostite: aici, a fost invers 118 , în timpul nopţii roadele 
au fost otrăvite... .Ceea ce exista: aere perennius, adică 

imperium Romanum, cea mai măreaţă formă de organizare 
din cîte s-au realizat pînă acum în nişte condiţii dificile, în 
comparaţie cu care tot ce i-a premers şi tot ce i-a succedat 
este numai cîrpăceală, lucru nedesăvîrşit, diletantism - 
fiecare sfînt anarhist şi-a făcut o „pietate 44 din a distruge 
„lumea 44 , ceea ce înseamnă imperium romanum, pînă ce 
nu mai rămîne piatră pe piatră - pînă cînd germanii şi alţi 
mitocani să poată deveni stăpîni peste el... Creştinul, şi 
anarhistul: amîndoi nişte decadents, amfndoi incapabili de 
a acţiona altfel decît dizolvant, otrăvitor, vătămător, sugînd 
sînge, amîndoi avînd ură de moarte împotriva a tot ce există, 
a ceea ce este mare, a ceea ce durează, a ceea ce promite un 
viitor vieţii... Creştinismul a fost vampirul Imperiului 
roman — el a distrus peste noapte munca extraordinară a 
romanilor de a dobîndi un teren pentru o mare cultură, care 
îşi are timpul ei. Tot nu înţelegem încă? Imperium romanum 
pe care îl cunoaştem, pe care istoria provinciilor romane 
ne face să-l cunoaştem mereu mai bine, această admirabilă 
operă de artă de mare stil, a fost un început. Zidirea lui a 
fost socotită, spre a fi dovada sa însuşi, pentru mii de ani: 
- pînă astăzi niciodată nu s-a mai construit astfel şi nici nu 
s-a visat să se construiască în măsura egală sub specie 
eterni! 119 - Această organizaţie a fost suficient de puternică 
pentru a-i suporta pe împăraţii răi: întîmplarea persoanelor 
nu are nimic de a face în asemenea lucruri, - primul 
principiu al tuturor marilor construcţii. însă el n-a fost 
suficient de puternic în faţa celei mai corupte forme a 
corupţiei, împotriva creştinilor... Această rîmă tainică, care, 
profitînd de noapte, nori şi ambiguitate, s-a apropiat 
individual, pe furiş, de fiecare şi fiecărui individ i-a supt 
seriozitatea pentru lucrurile adevărate, instinctrul pentru 
realităţi în general, această laudă laşă, feminină şi dulceagă 
a îndepărtat pas cu pas „sufletul 44 de această extraordinară 
construcţie - acele naturi preţioase, nobil bărbăteşti, care 
au simţit în problema Romei problema lor proprie. 

seriozitatea lor proprie, mîndria lor proprie. Făţărnicia 
bigotă, conventiculele secretoase, conceptele întunecate, 
ca un iad, jertfa nevinovaţilor, unio mystic.o 120 întru sorbirea 
sîngelui, înainte de toate focul îndelung înteţit al urii, al 
urii de tip Ciandala - aceasta a stăpînit Roma, aceeaşi formă 
de religie împotriva căreia, în forma ei preexistentă, deja 
Epicur 121 a pornit război. Să se citească numai Lucreţiu 
pentru a înţelege că nu păgînismul a fost cel împotriva 
căruia s-a luptat Epicur, ci creştinismul, vreau să spun, 
depravarea sufletului prin conceptul de vină, pedeapsă şi 
nemurire. El s-a luptat contra cultelor subpămîntene ale 
întregului creştinism latent - negarea nemuririi a fost pe 
atunci o adevărată mîntuire. lai - Epicur ar fi învins, pentru 
că orice spirit onorabil în Imperiul roman a fost epicureian: 
atunci apare Pavel... Pavel, în care ura de tip Ciandala 
împotriva Romei; împotriva „lumii", a devenit trup şi geniu, 
evreul, eternul evreu par excellence... Ceea ce el a ghicit a 
fost cum se poate aprinde un „incendiu universal", cu 
ajutorul micilor secte ale mişcării creştine, laterale faţă de 
iudaism, cum prin mijlocul lui „Isus pe ance" s-ar putea 
strînge la un loc, într-o uriaşă putere, toţi cei supuşi, toţi 
cei răzvrătiţi pe ascuns, întreaga moştenire a mişcării 
anarhiste din imperiu. „Mîntuirea vine prin evrei" 
Creştinismul ca formulă pentru a supralicita şi a aduna la 
un loc cultele subpămîntene de orice fel, de exemplu cel al 
Iui Osiris 122 , al marii Mame 123 , al lui Mithras 124 : în 
înţelegerea acesteia constă geniul lui Pavel. In această 
privinţă instinctul lui a fostatîtde sigur, încît, cu o violenţă 
necruţătoare faţă de adevăr, a pus în gura acestui 
„mîntuitor" pe care l-a născocit - şi nu numai în gură - 
reprezentările prin care a fascinat toate religiile de tip 
Ciandala şi aJdcut din el ceva care ar putea fi înţeles şi de 
un preot al lui Mithras. Asta a fost viziunea sa pe drumul 
Damascului: e,l a înţeles că are nevoie de credinţa în 
nemurire pentru a devaloriza lumea; că ideeă „infernului" 

va stăpîni chiar şi peste Roma - că prin „lumea de dincolo" 
se omoară viaţa... Nihilist şi creştin: rimează, unul cu 
celălalt 125 , şi nu doar rimează... 

59. 

întrega muncă a lumii antice este în zadar, n-am nici 
un cuvînt care să-mi exprime sentimentul faţă de ceva atît 
de groznic. Şi luînd în considerare că munca sa era numai 
o muncă pregătitoare, că printr-o conştiinţă de sine, cu o 
tărie de granit, au fost puse temeliile pentru o muncă de 
mii de ani, întregul sens al lumii antice a fost în zadar!... 
Pentru ce au existat grecii? pentru ce au existat romanii? 
Toate condiţiile pentru o cultură savantă, toate metodele 
ştiinţifice erau deja date aici, deja se stabilise marea, 
incomparabila artă de a citi bine - aceste premise pentru o 
tradiţie culturală, pentru unitatea ştiinţelor; ştiinţa naturii 
legată de matematică şi mecanică se afla pe cel mai bun 
drum - înţelesul faptelor, ultimul şi cel mai preţios dintre 
simţuri îşi avea deja şcoala sa, tradiţia sa, veche deja de 
secole! Se poate pricepe aceasta? Se găsise tot ceea ce este 
esenţial pentru ca treaba să poată merge: - metodele, trebuie 
spus asta de zece ori, iată esenţialul şi, totodată, factorul 
cel mai greu şi, de asemenea, ceea ce are împotriva sa pentru 
cel mai îndelungat timp, obişnuinţele şi lenea. Ceea ce, 
astăzi, am recucerit cu o nespusă stăpînire de sine - căci 
avem încă oarecum în trup cu toţii instinctele rele, cele 
creştine - privirea liberă a realităţii, mîna prevăzătoare, 
răbdarea şi seriozitatea în cele mai mici lucruri, întreaga 
corectitudine în cunoaştere - acestea sunt deja aici! Şi, cu 
mai mult de două mii de ani înainte! Şi, mai mult încă, 
exista tactul în gustul bun şi fin! Nu aşa, ca o dresură a 
creierului 1 . Nu ca educaţie „germană" cu maniere bă- 
dărăneşti! Ci ca trup, ca gest, ca instinct - cu un cuvînt, ca 
realitate... Toate acestea în zadarl într-o singură noapte 

numai, încă o amintire! Grecii! Romanii! nobleţea 
instinctelor şi a gustului, cercetarea metodică, genialitatea 
organizării şi administraţiei, credinţa şi voinţa în viitorul 
omului, marele Da rostit tuturor lucrurilor ca imperium 
Romanum sub formă vizibilă, vizibilă pentru toate simţurile, 
marele stil, nu doar ca artă, ci devenit realitate, adevăr, 
viaţa... Şi nu un fenomen natural a fost acela care l-a 
îngropat sub dărîmături într-o noapte! Nu germanii şi alţii 
grei de picior. Ci a fost ruinată de vampiri vicleni, secreţi, 
nevăzuţi, setoşi de sînge! Nu a fost învins. I s-a supt doar 
sîngele!... Setea ascunsă de răzbunare, mica invidie au 
devenit stăpîni\ Tot ceea ce este mizerabil, suferind în sine, 
bîntuit pe ascuns de sentimente rele, întreaga lume de ghetou 
a sufletului a ajuns, dintr-o dată, deasupra ! Să se citească 
numai un agitator creştin oarecare, de exemplu, Sfîntul 
Augustul 126 , pentru aînţelege, pentru a simţi ce fel de figuri 
murdare au ajuns sus în felul acesta. Ne vom înşela cu 
desăvîrşire, dacă vom presupune o oarecare lipsă de raţiune 
la conducătorii mişcării creştine - oh! sunt inteligenţi; 
inteligenţi pînă la sfinţenie, aceşti domni părinţi ai 
Bisericii ! 127 Cu totul altceva le lipseşte. Natura i-a neglijat 
- ea a uitat să-i dăruiască cu zestrea modestă a instinctelor 
onorabile, plăcute, pure... între noi fie spus, ei nici nu sunt 
bărbaţi... Dacă islamismul dispreţuieşte creştinismul, are 
de mii de ori dreptate pentru aceasta: islamismul presupune 
bărbaţi... 


60 . 

Creştinismul ne-a păgubit de moştenirea culturii antice, 
iar mai tîrziu ne-a păgubit de moştenirea culturii islamice. 
Lumea minunată a culturii maure spaniole, în esenţă mai 
înrudită nouă, care spune simţului şi gustului nostru'mai 
mult decît Roma şi Grecia, a fost călcată în picioare (eu nu 

spun ce fel de picioare), din ce cauză? pentru că ea şi-a 
datorat naşterea unor instincte nobile, bărbăteşti, pentru că 
ea a spus Da vieţii, şi încă cu fineţea rară şi rafinată a vieţii 
maure. Cavalerii cruciaţi au luptat mai tîrziu împotriva a 
ceva în faţa căruia s-ar fi cuvenit mai bine să cadă în 
genunchi - o cultură faţă de care chiar şi secolul nostru al 
nousprezecelea ar putea să apară drept foarte sărac, foarte 
„întîrziat" Fireşte, ei au vrut să prade: Orientul era bogat... 
Să fim, totuşi, nepărtinitori! Cruciadele - o piraterie mai 
înaltă, nimic altceva! Nobilimea germană - în fond, 
nobilimea vikingă, a fost, cu asta, în elementul ei: Biserica 
ştia prea bine ce este dispusă sa facă nobilimea germană... 
Nobilimea germană, întotdeauna „garda elveţiană 11 a 
Bisericii, întotdeauna în serviciul tuturor instinctelor rele 
ale Bisericii - însă bine plătită... Că Biserica şi-a dus la 
capăt războiul ei pe viaţă şi pe moarte împotriva a tot ceea 
ce este mai nobil pe pămînt tocmai cu ajutorul spadei 
germane, a sîngelui şi curajului german! Există în acest 
loc numeroase probleme dureroase. Nobilimea germană 
aproape că lipseşte în istoria culturii mai înalte: motivul se 
poate ghici... creştinismul şi alcoolul... cele două mari 
instrumente de corupere... Cît priveşte islamismul sau 
creştinismul înşine, ar trebui să nu existe nici o alegere; la 
fel de puţin ca în privinţa unui arab şi aunui iudeu. Hotărîrea 
este dată; nu stă în putinţa nimănui să aleagă liber aici. 
Omul este sau Ciandala sau nici nu este... „Război pînă la 
moarte cu Roma! Pace şi prietenie cu islamismul": aşa a 
simţit şi aşa a făcut acel mare spirit liber, geniul între 
împăraţii germani, Friedrich al II-lea 128 Cum? trebuie ca 
un german să fie mai întîi geniu, spirit liber pentru a avea 
simţăminte cinstite , cuviincioase? Nu înţeleg cum a putut 
vreodată un german să se simtă creştin... 

61 . 

Aici este necesar să ating o amintire de o sută de ori 
mai dureroasă pentru germani. Germanii au lipsit Europa 
de ultimul mare rod cultural pe care Europa ar fi putut încă 
să-l recolteze - acela al Renaşterii. în sfîrşit, înţelegem, 
vrem să înţelegjem, ce a fost Renaşterea? Reevaluarea 
valorilor creştine , încercarea de a duce la victorie contra¬ 
valorile, valorile nobile, cu toate mijloacele, cu toate 
instinctele, întreprinsă cu tot geniul... Pînă acum a existat 
numai acest mare război, pînă acum nu a fost dată nici o 
punere hotărîtoare a problemei decît cea a Renaşterii - 
problema mea este problema sa - nu a existat pînă acum o 
formă de atac mai fundamentală, mai directă, mai riguroasă 
pe întregul front, îndreptată împotriva centrului! A ataca 
în locul hotărîtor, chiar în sediul creştinismului, a aduce 
aici pe tron valorile nobile , spunem a le aduce în însăşi 
instinctele, în cele mai joase nevoi şi dorinţi ale celui aşezat 
pe tron.... Eu văd în faţa mea numai posibilitatea unei vrăji 
şi a unui farmec de culori cu totul suprapămîntean - mi se 
pare că ea străluceşte în toţi fiorii unei frumuseţi rafinate, 
că o artă atît de divină, atît de diabolic divină este pusă în 
operă, încît zadarnic am căuta, timp de sute de ani, după o 
a doua asemenea posibilitate; eu văd un spectacol atît de 
bogat în înţelesuri şi, totodată, atît de minunat-paradoxal, 
încît toate divinităţile Olimpului ar fi avut ocazia unui hohot 
nemuritor de rîs - C-ezare Borgia ca papă... Sunt de 
înţeles?... într-adevăr, aceasta ar fi fost victoria pe care astăzi 
eu singur o cer: cu asta creştinismul ar fi fost suprimat 129 
Ce se întîmplă? Un călugăr german, Luther, vine la Roma. 
Acest călugăr, cu trupul plin de toate instinctele răzbunării 
ale unui preot nefericit, s-a răzbunat la Roma contra. 
Renaşterii... în loc să înţeleagă cu cea mai adîncă 
recunoştinţă extraordinarul fenomen care s-a petrecut, 
învingerea creştinismului în chiar propriul său sediu - ura 

sa a înţeles din acest spectacol numai ce poate scoate ca 
hrană proprie. Un om religios se gîndeşte numai la sine. 
Xuther a văzut corupţia papalităţii, în timp ce tocmai 
contrariul, era vizibil: vechea corupţie, peccatumoriginale, 
creştinismul nu mai era îp scaunul papilor! în schimb era 
viaţa! Era triumful vieţii! Era marele Da spus tuturor 
luntrilor înalte, frumoase, îndrăzneţe!... Şi Luther a repus 
Biserica la locul ei', el a atacat-o... Renaşterea - un fenomen 
fără nici un sens, o mare zădărnicie ! Ah! aceşti germani, 
cît ne-au mai costat! Degeaba - asta a fost întotdeauna opera 
germanilor. Reforma; Leibniz; Kant în aşa-numita filosofie 
germană; războaiele de eliberare 13 °; Imperiul 121 - de fiecare 
dată o zădărnicire a ceva, a ceva care a trecut, a ceva care 
nu mai poate Ji adus înapoi... O recunosc, aceşti germani 
sunt duşmanii mei: dispreţuiesc în ei orice "formă de murdărie 
în privinţa conceptelor şi valorilor, de laşitate faţă de orice Da 
şi Nu cinstit. De aproape o mie de ani ei au întreţesut şi au 
încîlcit tot ceea ce au atins cu degetele lor, ei au toate 
jumătăţile de măsură pe conştiinţă - rezolvările de a treia, 
de a opta mînă! - de care Europa este bolnavă; ei au pe 
conştiinţă şi cea mai murdară formă a creştinismului care 
a fost dată, cea mai incurabilă, de necontrazis: 
protestantismul... Dacă nu se va isprăvi cu creştinismul, 
apoi pentru asta vinovaţi vor fi germanii... 


62 . 

Cu aceasta termin aici şi-mi rostesc judecata. Condamn 
creştinismul şi ridic împotriva Bisericii creştine cea mai 
groaznică dintre acuzaţii pe care vreodată un acuzator a 
avut-o pe buze. Dintre toate formele de corupţie care pot fi 
gîndite, ea este pentru mine cea mai înaltă; ea a avut voinţa 
pentru ultima corupţie care este cu putinţă. Biserica creştină 
n-a lăsat nimic neatis de corupţia sa; a făcut din orice valoare 

o non-valoare, din fiecare adevăr o minciună, din orice 
corectitudine o ticăloşie sufletească. Să se îndrăznească 
numai să mi se spună despre binefacerile sale „umanitare"! 
Lichidarea unei nenorociri este împotriva celui mai adînc 
pragmatism al ei: ea a trăit din mizerii, a dat naştere la 
mizerii, pentru ase putea înveşnici pe sine... De exemplu, 
viermele păcatului: întîi Biserica a îmbogăţit, prima, 
omenirea cu această mizerie! „Egalitatea sufletelor în faţa lui 
Dumnzeu", această falsitate, acest pretext pentru rancnnes 132 
din partea tuturor celor dispuşi la josnicii, acest explozibil al 
ideii, care, în cele din urmă, a devenit revoluţie, ideea şi 
principiul modem al decăderii întregii ordini sociale - este 
dinamită creştină... Binefacerile „umanitare" ale creşti¬ 
nismului! A face din humanilas o contrazicere de sine, o artă 
a dezonorării de sine, o voinţă de-a minţi cu orice preţ, 
aversiune, un dispreţ al tuturor instinctelor bune şi drepte! 
Acestea ar fi după mine binefacerile creştinismului! 
Parazitismul ca singura practică a Bisericii; cu idealul ei 
de cloroză şi de sfinţenie a supt tot sîngele, toată iubirea, 
orice speranţă de viaţă; lumea de dincolo ca voinţă de a 
nega orice realitate; crucea ca semn de recunoaştere pentru 
cea mai subpămînteană conjuraţie care a existat vreodată - 
împotriva sănătăţii, frumuseţii, succesului, curajului, 
spiritului, binelui sufletesc, împotriva vieţii înseşi... 

Această eternă acuzare a creştinismului vreau s-o scriu 
pe toate zidurile, pretutindeni unde există ziduri - am nişte 
litere pentru a-i face chiar şi pe cei orbi să vadă... Consider 
creştinism drept unicul mare blestem, singura mare corupere 
internă, singurul mare instinct al urii, pentru care nuexistă 
un asemenea instrument care să fie suficient de otrăvitor, 
secret, subpămîntean, meschin - îl numesc unica pată 
ruşinoasă, nemuritoare, a omenirii... 

Socotim timpul după acest dies nefastus m care a fost 
începutul acestei fatalităţi - după prima zi a creştinismului! 
De ce nu, mai degrabă, după ultima sa zi? Din ziua de astăzi? ViA 
— Reevaluarea tuturor valorilor ! 135 

Note 


1 hiberboreeni - nordici. în mitologia greacă formează o populaţie 
bogată, iubitoare de pace, care trăieşte dincolo de hotarele vîntului 
nordic, Boreas. 

2 Pindar (520 î.e.n.^122 î.e.n.) - poet liric grec,'autor al Odelor 
grupate de gramaticii epocii alexandrine în patru serii: 12 ode Olim¬ 
pice, 12 ode Pythice, la care se mai adaugă ciclul Nemeenelpr şi 

Istmicelor. Nietzsche face aici aluzie la versurile: -.Nici pe corabie, 

nici pe jos / Fiind, spre templul sărbătorilor hyperboreeue n-ai să 
găseşti diurmczeiescul drum' 1 ( Pythianica a zecea — 5 (antistrofa), în 
Pindar. Ode II, Bucureşti, Ed. Univers, 1975. 

3 Sciroco - vînt african cald 

4 virtute liberă de morală - termen ce-i aparţine lui Nietzsche, 
desemnând pe acei oameni care nu mai consumă băuturi alcoolice, 
refuză fumatul şi, desigur, se simt întrutotul liberi faţă de orice 
obligaţii ale moralei curente. 

Pasca! (1623-1662) - om de ştiinţă, scriitor, filosof mistic 
francez. Autor al Scrisorilor provinciale ; de importanţa filosofică 
deosebită sunt fragmentele ce poartă numele comun de Cugetări, 
concepute ca o apologie a creştinismului, dar menite să rămînă ffînturi 
dintr-un proiect neisprăvit. Deşi reprezentant ilustru al raţionalismului 
francez, pe unele laturi ale concepţiei sale constituie, totuşi, un protest 
tare la adresa exagerărilor raţionalismului de tip cartezian, în acord 
cu recrudescenţa religioasă a epocii Contrareformei. 

6 decadence -decadenţă (fr.) 

7 Schopenhauer (1788-1860) - filosof german în descendenţa 
imediată a idealismului clasic german (Kant, Fichte, Schelling, 
Hegel). Se declară un adept al lui Kant, dar este şi un adeversar declarat 
al lui Hegel, în ntimele unui iraţionalism ce proclamă voinţa oarbă, 
inconştientă, drept principiu metafizic al realităţii, echivalent al 
„lucrului în sine" kantian. Opera principală, de mare influenţă în 
epocă şi mai ales după aceea — Lumea ca voinţă şi reprezentare (1818). 

8 Nirvana - înseamnă literal stingere, evadare din durere. în 
budhism şi jaiiiism, două curente de factură filosofică ale religiozităţii 
indiene vechi, desemnează starea supremă ce încheie şiml încarnărilor 
(samsara); punând capăt oricărei existenţe, înţeleasă ca izvor al durerii, 
nirvana aduce liniştea absolută. 

9 Aristotel (384-322 î.e.n.) - unul din cei mai mari filosofi ai 
Greciei Antice; iniţial, discipol al lui Plafon, în Academia căruia se 

formează, dar apoi evoluează pe o linie de gîndire proprie, de orientare 
tot mai pregnant antiplatoniciană, devenind un critic înverşunat al 
teoriei Ideilor. întemeietor al logicii prin ciclul de lucrări ce poartă 
numele de Organon ; alte opere: Metafizica, Fizica, Despre suflet, 
Poetica, Politica, Etica Nicomahică. Nietzsche se referă aici la 
concepţia lui Aristotel privind mila, din partea dedicată tragediei în 
Poetica (1449 a, 26 - 27). 

10 Tolstoi (1828 - 1910) - mare scriitor rus. autor al unor celebre 
romane: Război şi pace, Învierea, Ana Karenina 

11 Wagner (1813 - 1883) - mare compozitor romantic german, 
aulonil operelor Olandezul zburător, Rienzi, Lohengrin, Tannhăuser, 
Maeşrii cin tare ţi din Niirnberg precum şi al unei tetralogii (Aurul 
Rinului, Walkiria, Siegfried, Amurgul zeilor). încearcă o formulă 
dramatică, cu cărcater de sinteză, care să îmbine muzica şi drama pe 
baza unei mitologii naţionale germanice. La început Nietzsche îl 
admiră fără rezerve, apoi devine un adversar şi critic al său. 

12 peccatuw originale - păcat originar (lat) 

13 seminarul din Tiibingen - institutul teologic protestant unde la 
sfirşitul secolului al XVIII-lea s-au întîlnit ca studenţi, fiind colegi 
de cameră, „cei trei şvabi'*, Hegel, Holderlin, Schelling. 

14 Kant (1724 - 1804) - părintele idealsmului clasic german prin 
lucrările sale „criticiste": Critica raţiunii pure (1781), Critica raţiunii 
practice (1788). Critica puterii de judecată (1790). A avut o influenţă 
liofăritoare asupra urmaşilor săi, Fichte. Schelling, Hegel, prin 
afirmarea primordialităţii Eultii ca subiect al cunoaşterii, activ în 
raport cu obiectul. 

15 Luther (1483 - 1546) - călugăr german, teolog şi profesor de 
teologie la Universitatea din Wittenberg. Iniţiatoml Refonnei, care a 
dus la desprinderea protestantismului lutheran din sinul catolicismului. 
Traducător în germană al Bibliei. 

16 Leibniz (1646 - 1716) - mare om de ştiinţă şi filosof german, 
adevăratul părinte al filosofiei germane moderne. în concepţia sa 
privind cunoaşterea încearcă să medieze între cele două curente opuse, 
al raţionalismului şi al empirismului, iar în concepţia sa generală 
susţine alcătuirea monadologică a realităţii, centre energetice de 
natură spirituală. Opere: Teodiceea, Monadologia 

17 chinezeria din Koningsberg - referire la Kant, care a trăit toată 
lunga sa viaţă la Koningsberg, pe atunci capitala Prusiei Orientale, 
azi Kaliningrad, în Rusia. 

15 zeul Motocii - zeul războiului în mitologia feniciană. Desem¬ 
nează sacrificiul de prunci, jertfă adusă divinităţii. In Cartagina, unde 

era adorat cu deosebire, i se aduceau ca ofrande copii din cele mai de 
vază familii pentru a cuceri bunăvoinţa divinităţii în războaie. 

19 Goethe (1749 - 1832) - personalitate titanică a culturii germane; 
scriitor, dar şi om de ştiinţă şi filosof. Autonil tmor lucrări celebre: 
Fausl, Suferinţele rîrt firul ui Werther, Wilhelm Meisler, Afinităţi 
elective. Teoria culorilor, Metamorfoza plantelor. 

20 Ceea ce Kant a văzut în Revoluţia Franceză - alături de alţi 
contemporani de seamă ai săi (Schiller, Goethe, Fichle, Hegel); şi 
Kant a fost un mare admirator al Revoluţiei Franceze şi al idealului 
de liberate afirmat de aceasta (vezi Kant, Der Streit der Fakultăten, 
Werke, Akademic Ausgabe, Bd VII, p.85 şi urm.). I)e altfel, W. Dilthey 
considera entuziasmul stîrnit de Revoluţia Franceză ca unul din 
factorii determinanţi ai vieţii culturale.germane din epocă (W. Diltbey, 
Trăire şi poezie, Bucureşti, Ed.Univers, 1977, p.336). 

21 Tsandala (Ciandala ) - cea mai dispreţuită castă hindusă din 
India antică; aceasta rezultă şi din înţelesul actual al termenului, care 
înseamnă un om acaparat de ocupaţii murdare, desconsiderate, o 
scursură a societăţii. 

?22 Descartes (1596 - 1650) - părintele filosofiei franceze modeme, 
reprezentant de seamă al raţionalismului modem, din a cănii concepţie 
porneşte spiritul ştiinţific şi filosofic modem. Opere: Discurs asupra 
metodei..., Meditaţii metafizice , Principiile filosofiei. 

. I 

23 nervus sywpathicus - nervul simpatic (lat.) 

24 .în original apare cuvîntul francez l'ardeur 

25 Renan (1823 - 1892) - filosof şi istoric al religiilor francez, în 
vogă la s fir şi tul secolului trecut. Autor al unei Fie(i a lui Isus. 

26 un imperiu souterrain - L ‘esprit souterrain a fost titlul volu¬ 
mului din Dostoievski pe care Nietzsche l-a citit în 1887. 

27 un imperiu ghetou - în ţările catolice, îndeosebi în Spania şi 
înltalia, evreii locuiau în mahalalele oraşelor care se numeau ghetou. 

2S sub specie Spinozae - se par e că Nietzsche încearcă aici un joc 
de cuvinte între Spinne - păianjen, în limba germană, şi numele 
filosofului olandez de origine evreiască, Spinoza. 

29 creator spiritus - spirit'creator (lat.) 

- ,0 budhism - religie apărută în India antică prin sec. VI - V, î.e.n., 
al cărei întemeietor este Budha; constituie o reacţie la adresa brah- 
manismului. 

31 ressentiment - resentiment (fr.) 

32 „singurul lucru necesar" - compară cu S/in ta Evanghelie după 

Luca - „Dar un lucra trebuie: căci Maria partea cea mai bună şi-a 
ales, care nu se va lua de la ea“ (10, 42) (în continuare, trimiterile 
biblice se fac după Biblia sau Sfima Scriptură, Editura Institutului 
Biblic şi de Misiune al Bisericii Ortodoxe Române. Bucureşti,1990), 

33 Socrate (469 - 399) - filosof grec care l-a avut ca discipol 
favorit pe Plafon. Deşi nu a scris nimic, a avut prin personalitatea şi 
concepţia sa o influenţă enormă asupra gîndirii greceşti, deschizînd 
epoca clasică a dezvoltării acesteia. 

34 acel libertinage al spiritului. - joc de cuvinte, menit să indice 
necredinţa şi desfidul. Cuvîntul francez libertinage apare în original. 

35 ca şi la budbişti, o iritabilitate - hiperesthezie , în termeni 
medicali 

36 Băutul sîngelui, Cina cea de taină - obicei barbar păgîn. 
Nietzsche .se referă aici la presupusa sa preluare de către creştini în 
scopul atragerii barbarilor păgîni la credinţa lor. 

37 brahmanii - cei care oficiază cultul religios şi se roagă. Nume dat 
preoţilor ce fonnează casta superioară în brahmanismul antic indian. 

38 Platon (428/7 - 348 îe.u.) - considerat cel mai mare filosof 
antic şi adevăratul părinte al idealismului filosofic. Elaborează teoria 
ideilor ce despică realitatea în două lumi opuse, cea a ideilor, singura 
reală, şi cea a lucrurilor, copii fidele ale ideilor, expusă în lucrări 
celebre ca: Menort, Fedon, Banchetul, Republica, Parmenide, Sofistul. 

39 Afrodila, Adonis - zeităţi ale mitologiei olimpice greceşti. 
Afrodita era considerată zeiţa frumuseţii şi a dragostei (Venus, la 
romani); Adonis era un tînăr frumos, fost iubit al Afroditei. 

40 credinţa, iubirea, speranţa - vezi Intîw Epistolii către Corinteni 
a Sfiitului Apostol Pavel - „Şi acum rămîn aceste trei: credinţa, 
nădejdea, dragostea" (13; 13). 

41 „Mîntuirea vine de la evrei “ - vezi Sftnta Evanghelie după 
loan - „Şi vă închinaţi căruia nu ştiţi; noi ne închinăm Căruia ştim, 
pentru că mîntuirea din iudei este" (4; 22). 

42 iudeii... - se recomandă pentru interpretarea acestui pasaj, ca 
şi pentru cea a concepţiei lui Nietzsche cu privire la istoria evreilor, 
lucrarea lui Julitis Wellhausen, Prolegomena zu Geschichte Israels, 
Berlin, 1883, probabil cunoscută şi de Nietzsche însuşi. 

43 ca şi consecinţa ultimă a iudaismului - pasajul acesta dezvăluie 
imposibilitatea asimilării lui Nietzsche de partea unui antisemitism 
creştin. Afirmaţia sa că creştinism^'! este un produs al iudaismului şi 
al instinctului religios iudaic uu se poate interpreta în sens antisemit. 
Subliniind continuitatea celor două mari religii, de fapt, Nietzsche 

urmăreşte să răstoarne unul din stîlpii pe care se- susţine doctrina 
antisemitismului creştin. 

44 în original apare euvîntul francez ressentiment. 

45 non plus ultra - nu mai mult decît / de (lat) 

46 Jehnva - nume dat divinităţii supreme evreieşti. 

47 in istoricis - în cele istorice (lat) 

48 pentru a le falsifica - în sensul de a le îndrepta împotriva naturii 
din om 

49 Strauss (1 808 —1874) - teolog şi filosof german, celebru la 
vremea sa. A scris o mult citită în epocă Viaţa lui Isus, de pe poziţii 
critice. 

50 eram de douăzeci de ani - pe atunci, în 1864, Nietzsche a citit 
la Bonn, student fiind, lucrarea lui D.F. Strauss, Das Leben Jesu (Viaţa 
lui Jsus). 

51 Francisc d'Assissi (aprox. 1182-1226) - teolog şi poet italian, 
întemeietorul ordinului franciscanilor (minoriţilor); canonizat de 
Biserica catolică. 

in psihologicis - în cele psihologice (lat) 

53 „nu le împotrivi răului" - vezi SJînta Evanghelie după Matei - 
„Eu însă vă spun vouă: Nu vă împotriviţi celui rău; iar cui te loveşte 
peste obrazul drept, întoarce şi pe celălalt'' (5; 39). 

54 şi anume, euvîntul de idiot - acest cuvînt a fost şters din ediţia 
din 1895 a lucrării lui Nietzsche; apoi, reintrodus în text, a fost consi¬ 
derat ca o probă că Nietzsche se alia deja într-o stare efectivă de 
alienare mintală cînd a redactat Antichristul. De fapt, nu se face decît 
o aluzie la romanul Idiotul al lui Dostoievski. 

55 „cea ce. nu poate fi conceput " - desemnează insesizabilul, 
incomprehensibilul. 

56 „Dumnezeu este în voi..." - vezi SJînta Evanghelie după Luca 
- „Şi nici nu vor zice: Iat-o aici sau acolo. Căci, iată, împărăţia lui 
Dumnezeu-este înăuntrul vostru" (17; 21). 

57 hedonism - curent filosofic ce face din plăcere (he hedone - în 
limba greacă veche) scopul declarat al vieţii. Principalele filosofii 
ale epocii eleniste au fost, în general, hedoniste, chiar dacă se 
deosebeau uneori esenţial în interpretarea conţinutului plăcerii 

58 proprium - propriu (lat) 

59 Dostoievski (1821-1881) - mare scriitor rus, autor al unor 
celebre romane ca Idiotul, Crimă şi pedeapsă, Fraţii Karamazo’\>. 
Mult admirat de Nietzsche pentru adîncimea şi fineţea analizei pshice. 

60 „Ce grând mditre en ironie" - Acesl maie maestru al ironiei 
(fr). De comparat cu Renan, Vie de Jesus, Paris, 1863, p. 354. 

61 imperieux - imperios, poruncitor, trufaş (fr.) 

62 „spada..." - vezi S'fînta Evanghelie după Matei - „Nu socotiţi 
că am venit să aduc pace pe pămînt; n-am venit să aduc pace, ci 
sabie“ (lo; 34). 

63 Sankhyam - una din cele şase şcoli filosofico-religioase 
heterodoxe ale Indiei antice. întemeiată de Kapila (sec.-VII î.e.u.J, 
doctrina Sankhyam explică,universul ca rod al interacţiunii a două 
realităţi primordiale: prakrti (natura) şi purusa (spiritul, conştiinţa). 

64 La-o-tze (se.VII e.n.) - filosof antic chinez, întemeietor al unui 
sistem filosofic şi etic, daoismu! expus în cartea Dao-de-tzi 
conceptul centra Ide Dao desemnează principiul fundamental al ordinii 
universale, indicînd calea de urinat în viaţă. 

65 „lumina..." - vezi Sfînta Evanghelie (lupa loan - „Iisus I-a zis: 
Eu sunt calea. Adevărul şi Viaţa. Nimeni nu vine la Tatăl Meu decît 
priit Mine“ (14; 6 ). 

66 bisericeşti - joc de cuvinte făcut de Nietzsche între Christlich 
(creştin) şi Kircblich (bisericesc). 

67 par excellence - prin excelenţă (fr.) 

68 consecinţe ale unui singur instinct - a se compara acest pasaj 
cu Predica de pe munte din SJînta Evanghelie după Matei (5. 7). 

69 Amphilrion - fiul lui Alceus şi soţul Alcmenei, personaj al mito¬ 
logiei olimpice greceşti. 

70 Urmează un pasaj în care Nietzsche citează imprecis Biblia. 
Referirile se fac la Matei 27; 54 - Luca 23; 47 - Marcu 15; 39. Pe 
acest motiv, pasajul lipseşte din ediţia îutîi din 1895. 

71 chiar oamenii noştri de stat - referire la Bistnarck, preşedinte 
al Consiliului de Miniştri al Prusiei din 1862, iar apoi din 1871 
cancelar al Reicbului pînă în 1890, cînd demisonează. 

72 un tînăr principe - referire la Wilhelm al II-lea, împăratul 
Germaniei. Cuvînful tînăr lipseşte din ediţia întîi. 

73 dialoguri, de la Naxos - referire la Amurgul idolilor, o lucrare a 
lui Nietzsche - „o, cerescule Dionysos, de ce mă tragi de urechi? l-a 
întrebat odată Ariadne pe amantul ei filosof, la una din acele faimoase 
conversaţii în doi de pe insula Naxos. Descopăr un soi de humor în 
urechile tale, Ariadne: de ce nu sunt încă şi mai lungi?“ (Nietzsche, 
Ştiinţa voioasă. Genealogia moralei. Amurgul idolilor. Bucureşti, Ed. 
Hutnanilas, 1995. p. 512, trad. de Al. Al. Şahighian). 

74 în original apare cuvmtul francez canaille 

75 credinţa noastră este zadarnică - vezi Epistola întîia către 
Corinteni a SJîntului Apostol Pavel - „Şi dacă Hristos n-a înviat, 
zadarnică este atunci propăvăduirea noastră, zadarnică şi credinţa 
voastră" (15; 14). 

16 dysanghelist - râu vestitor (gr.); opusul „bunului vestitor" - 
evanghelistul 

77 iluminismul stoic - stoicismul, curent filosofic din epoca 
elenistică întemeiat de Zenon din Citium (334 - 262 î.e.n.). După o 
primă fază greacă, cunoaşte o largă răspîndire în Roma antică fiind 
reprezentat de Epictet, Seneca, Marcus Aurelius. Face din fericire, 
înţeleasă ca şi cultivare raţională a virtuţii, adevăratul scop al filoso- 
fiei; la acest ultim aspect se referă probabil şi Nietzsche cînd vorbeşte 
de iluminismul stoicilor. 

78 niaiserie - nerozie, negheobie (fr.) 

79 ultima ratio - ultima raţiune (lat) 

80 . „nu judecaţi", spun ei - vezi SJlnta Evanghelie după Matei - 
„Nu judecaţi, ca să fiţi judecaţi" (7; 1). 

81 Citatele biblice care urmează sunt după ediţia indicată la nota 
32 a traducerii româneşti a Sfintei Scripturi. 

82 „Bine minţit, leule" - parafraza unui vers cunoscut din Visul 
unei nopţi de vară de Shalcespeare - Theseu - „Bine ai sfîşiat,. leule!" 
(Act V, Scena 1; trad. Dan Grigorescu). 

83 Citat din Sfintul Apostol Pavel, Epistola către Corinteni... 

(6; 3). 

84 în Genealogia moralei, Prima disertaţie. Bine şi rău: Bun şi 
rău, apare distincţia dintre „morala aristocratică" şi „morala 
resentimentului", în § 10 (vezi Nietzsche, Ştiinţa voioasă... , Bucureşti, 
Ed. Humanitas, 1995, p. 313; trad. de Liana Micescu). 

85 Petronius (- 64 e.n.) - prozator roman, cunoscut personaj în 
anturajul curţii lui Nero. Autor al romanului, păstrat doar în stare 
fragmentară, Satyricon. 

86 Cesare Borgia (1476-15o7) - membru al celebrei familii 
aristocrate, de origine spaniolă, ce a avut un rol politic deosebit de 
important în istoria italiană a secolului al XV-lea şi începutul secolului 
al XVI-lea. Metodele lor de a pune mîna pe putere nu excludeau 
corupţia, şantajul, asasinatul, trădarea. 

87 e tutto festo - totul e sărbătoare (it.) 

88 Pilatus - procuror roman în Cezareea, in timpul vieţii lui Isus; 
deşi dispunea de puteri neîngrădite, nu are curajul să se opună sentinţei 
de executare a lui Isus. 

89 „ Ce este adevărul? " - vezi Sjînta Evanghelie după Ioan - „Pilat 
l-a zis: Ce este adevărul? Şj zicînd aceasta a ieşit iarăşi la iudei şi le-a 
zis! Eu uu găsesc îu El uici o viuă...“ (18; 38). 

90 deus qualem Paulus creavit. dei negatio - Dumnezeu, aşa cum 
l-a creat Pavel, este negarea lui Dumnezeu (lat.). 

91 in praxi - în practică (lat.). 

92 thora- legea, în limbajul Sfîntului Apostol Pavel. 

93 se lupta zadarnic - referire la un vers din Fecioara din Orleans 
de Schiller. 

94 Heva - Nietzsche se referă aici la binecunoscuta etimologie a 
evreiescului Havvah (Eva); dar nici unul dintre cuvintele folosite 
pentru a denumi şarpele nu aminteşte de acest nume. 

95 in tnajorem dei honorem - pentru mai marea glorie a lui 
Dumnezeu (lat,) 

96 training - antrenăment,şcolire (engl.) 

97 folie circulaire - nebunie circulară (fr.) 

98 în original apare cuvîntul francez rancune. 

99 Citat din Sfîntul Apostol Pavel, Epistola întiia către Corinteni 
(27; 28). 

100 in hor signo - cu acest semn (lat.); aluzie la Constantin cel 
Mare, împăratul Bizanţului, căruia într-o vedenie înaintea unei lupte 
i s-a arătat pe cer o cruce şi cuvintele in hoc segno vinces, cu acest 
semn vei învinge. După victorie împăratul s-a decis definitiv în 
favoarea creştinilor. 

101 ephexix - nebotărîre (gr.) 

1C<2 Aşa grait-a Zarathustra , Bucureşti, Ed. Humanitas, 1994, p. 150. 

103 Caryle (1795-1881) - gînditor şi moralis englez de notorietate 
europeană în epoca sa în concepţia sa încearcă să definească datoriile 
clasei conducătoare şi rolul Angliei în lumea şi societatea modernă; 
critic al socielăţii industriale de pe poziţii romantice. Opere: Eroii, 
Sartor Resartus. 

104 Savanarola (1452-1498) - călugăr dominican, avînd un rol 
important în viaţa politică din Florenţa anilor 1494-1498; instaurează 
un intolerant regim teocratic ce duce, între altele, la distragerea un,or 
celebre opere de artă ale Renaşterii. 

105 Jean-Jacques Roussea u (1712-1778) - scriitor şi filosof francez 
de origine elveţiană. Reprezintă o reacţie, în numele sentimentului,- 
împotriva raţiunii rigide şi seci din care iluminismul îşi făcuse em¬ 
blema sa. Opere: Emil, Discurs asupra inegalităţii dintre oameni, 
Confesiuni, Noua Heloiză 

106 Robespierre (1758-1794) - democrat revoluţionar francez, unul 
dintre conducătorii Revoluţiei burgheze din Franţa (1789-1794). 
Ca şi conducător al iacobinilor a instituit „teroarea iacobină" 
(1793-1794). 

107 Saint Sirnon (1760-1825) - socialist utopist francez. A scris 
Catehismul industriaşilor, Scrisorile unui locuitor din Geneva către 
contemporanii săi. 

108 Yezi A {enschliches allzumenschlliches (Omenesc prea ome¬ 
nesc) - „Feinde der Wahrheit... Uberzeugungen sind gefăhrliche 
Feinde der Wahrheit als Liigen “(Duşmanii adevărului... convingerile 
sunt duşmani mai mari ai adevărului decît minciunile) - Aforismul 
483 din Fr. Nietzsche, Werke (Taschen Ausgabe), Leipzig, Naumamm 
Verlag, 19o6, p. 363. 

109 silogism - raţionament deductiv în care din două premise date, 
una numită majoră, cealaltă minoră, derivă cu necesitate o concluzie. 

110 Cartea legilor lui Mânu - cea mai vestită lucrare a vechii litera¬ 
turi juridice din India. 

1,1 Mohamed (570-632) - fondatorul tradiţional al religiei musul¬ 
mane, venerat ca profet unic al unicei divinităţi care este Allah. 
Probabil un personaj istoric real, autor parţial al textelor sacre ale 
mahomedanismului, adunate ulterior sub numele de Coran. 

112 Citat din Sflntul Apostol Pavel, Epistola întîia către Corinteni, 
7 (2; 9). 

113 immaculata conceptio - imaculata concepţie (lat) 

114 in flagranţi - asupra faptului (lat.) 

115 in infmitum - la / în infinit (lat.) 

116 Pulchrum est paucorum hominum - parafrază la versurile lui 
Horaţiu..- „Maecenas quamodo teciim? / bine repetit; paucorum 
hominum et mentis bene-sane“ (Satira X; 1; v. 43-44) - „Dar, Mecena, 
te rog să-mi spui cinstit / Cu tine cum se poartă? El mulţi prieteni 
n-are“ (în Horaţiu, Opera omnia, Ed. Univers, 1980, voi. II; trad. de 
Al. Hodoş şi Th. Măinescu). Parafraza lui Nietzsche se poate traduce: 
„Puţini oameni sunt cei care au frumuseţea* 1 

117 datoria sa - expresie din Afinităţi elective, de' Goethe 

118 aere perenius - mai durabil decît arama, Vers din Horaţiu, 
Ode - „Exegi monumentum aere pereniş" (III, XXX, v 1) - „Un 
monument înălţat-am, care e mai veşnic decît arama" (în Horaţiu, 
op.cit., voi. I, trad. de Traian Costa). 

1,9 sub specie eterni - sub semnul eternităţii (lat.) 

120 unio mystica - uniune mistică (lat.) 

121 Epicur (341-270 î.e.n) - filosof antic grec, întemeietor al şcolii 
epicureice, una din direcţiile principale ale gîndirii eleniste. Este o 
doctrină preponderent morală, predicîud salvarea individului prin 
cultivarea de către om a plăcerii ca şi scop al vieţii. 

122 Osiris - zeul cel mai cunoscut al vechii mitologii egiptene, 
desemnîud moartea şi învierea periodică a naturii vegetale. 

123 marea Mama - Kybele, divinitate de provenienţă ffigiană, care 
în mitologia greacă a ajuns să împlinească iui rol teogonic de născă¬ 
toare de zei, sub numele de „marea Mamă" (Magna Mater) a zeilor. 

124 Mithras - zeul solar din mitologia veche iraniană. Cultul său a 
fost iniţiat sub domnia-lui Artaxerxes al II-Iea (405-362 î.e.n.). Apoi 
zoroastrismul a tăcut din el un simbol moral mai complex care 
constituie expresia morală a fidelităţii. 

125 rimează unul cu celălalt - în germană. Christşi nihilist rimează. 

126 SJîntul Augustin (354-430) - cel mai de seamă reprezentant al 
patristicii latine ce încearcă să asimileze în cadrul creştinismului 
tradiţia filosofiei şi culturii antice. A scris: Confesiuni,Despre viaţa 
fericită, Soliloqui. 

127 părinţi ai Bisericii - în latină, patres Eclesiae - prima epocă, 
ce se întinde pînă în secolul V e.u., a gîndirii medievale ce încearcă 
în principal să asimileze, de pe noile poziţii ale creştinismului, mate¬ 
rialul de idei lăsat moştenire de antichitatea păgînă. Are o ramură 
greacă (Sf Vasile cel Mare, S'f Gngore de Nazians, Sf Grigore de 
Nysa) şi una latină (Tertulian, Sf Augustin) - vezi £. Gilson, Filozofia 
în Evul Mediu, Bucureşti, Ed. Humanitas, 1995, p. 15-165. 

128 pyi e p r i c h a l U-lea (1212-1250) - împărat german din familia 
Staufen, încoronat la 1220; aflat în conflict cu papii Grigore al IX-lea şi 
Inocenţiu al IV-lea. 

129 ar fi fost suprimat - în legătură cu aceasta sunt de văzut conside¬ 
raţiile lui J. Burckhardt, coleg şi prieten cu Nietzsche la Universitatea 
din Basel, din cartea Cultura Renaşterii în Italia, Bucureşti, Editura 
pentm Literatură, 1969, voi. I şi II. 

1 -’° războaiele de eliberare - este vorba de războaiele duse de 
germani între 1806-1812 împotriva ocupaţiei napoleoniene. 

131 Imperiul - se referă la imperiul proclamat în 18 ianuarie 1871 
de-Wilhelm I care se încoronează în sala oglinzilor din Versailles ca 
împărat al Germaniei. 

132 în original apare cuvîntul francez rancune - ranchiună. 

133 dies nefastus - zi nefastă (lat.) 

] - A Din ziua de astăzil - adică din ziua de 30 septembrie, 1888. 

135 Reevaluarea tuturor valorilor ! - acest ultim aliniat a fost scos 
din prima ediţie. 

Nietzsche şi critica creştinismului 

Critica de pe poziţii filosofice a religiei constituie unul 
din obiectivele preferate ale exerciţiului filosofic german. 
Leibniz, care poate fi considerat adevăratul părinte al 
gîndirii germane moderne şi, în orice caz, acela din a cărui 
concepţie porneşte vasta mişcare a iluminismului german, 
mai căuta încă punctele de apropiere care să facă posibilă 
o împăcare între filosofie şi religie. Monadologia, ce 
exprimă concepţia sa generală asupra existenţei, facînd din 
Dumnezeu monada supremă în sistemul de monade ce 
alcătuiesc conţinutul existenţei, transformă filosofiaîntr-o 
ontoteologie. Dar Kant deja, care în evoluţia gîndirii 
germane reprezintă punctul nodal unde se produc totodată 
împlinirea, criza şi depăşirea iluminismului german, cum 
notează W. Windelband 1 , va adopta faţă de religie o 
atitudine în deplin acord cu tendinţele iluministe care 
domină filosofia epocii sale, atitudine care în esenţa sa este 
una critică.'„Secolul nostru - scrie Kant - este adevăratul 
secol al criticii, căreia totul trebuie săi se supună. Religia, 
prin sanctitatea ei, şi legislaţia, prin majestatea ei, vor de 
obicei să i se sustragă. Dar atunci ele provoacă împotriva 
lor bănuieli juste şi nu pot pretinde stima sinceră, pe care 
raţiunea o acordă numai aceluia care a putut face faţă 
examenului ei liber şi public" 2 . Raţiunea la care trimite 
criticismul este cea încorporată în manifestările filosofiei; 

astfel, raţiunea ea instanţă critică în faţa căreia religia este 
chemată să se justifice se confundă cu filosofia însăşi. 
Ansamblul problemelor specifice religiei nu ţine de sfera 
de acţiune a raţiunii critice, a filosofiei: în privinţa acestor 
probleme - de pildă, cea fundamentală a existenţei lui 
Dumnezeu - raţiunea nu se poate pronunţa, înlrucît cu 
aceeaşi tărie logică ea poate argumenta şi pro şi contra. In 
consecinţă, întreg acest ansamblu de probleme ce nu ţin 
de competenţa raţiunii este expediat într-un alt plan, acela 
al credinţei, ce rămîne strict la latitudinea individului, 
depinde de înclinaţiile şi nevoile interioare ale acestuia. 

Pe urinele lui Kant se formează o întreagă tradiţie a 
criticii filosofice a religiei, care culminează prin concepţia 
lui Hegel şi cea a lui Nielzsche. Cum observă Karl Lowilh, 
prin atitudinea luată de cei doi în faţa religiei se instituie o 
opoziţie complementară: concepţia lui Hegel reprezintă 
limita extremă a eforturilor filosofiei de a asimila religia, 
pe cîndNietzsche limita extremă opusă, a respingerii religiei 
în numele filosofiei. „Cele două extreme, unire şi separare, 
sunt reprezentate de teologia filosofică a lui Hegel, pe de o 
parte, şi de filosofia anticreştină a lui Nietzsche, pe de altă 
parte " 3 O trăsătură comună a tuturor acestor gînditori o 
constituie, după K. Ldwith, faptul că critica lor este 
întreprinsă de pe poziţiile protestantismului. „Filosofii 
noştri, care se dedau la-aceasta au fost cu toţii protestanţi 
de formaţie teologică şi critica lor a creştinismului porneşte 
de la forma sa protestantă " 4 Un produs al protestan- 
lisniului, apărut ca o reacţie Ia adresa ortodoxiei rigide la 
care a dus evoluţia acestuia, este pietismul. Cum s-a arătat 
de către numeroşi cercetători ai cazului Nietzsche, 
creştinismul său, de o factură atît de personală, poartă şi o 
evidentă marcă pietistă. La fel ca în cazul lui Kant, pietismul 
a fost întreţinut cu ardoare încă din mediul familial, în care. 
Nietzsche a fost format de către mama sa. 

* 

* Critica nietzscheiană'a creştinismului trebuie înţeleasă 
în contextul mai larg al evoluţiei gîndirii germane, care, în 
decursul secolelor al XVIII-lea şi al XlX-lea, a oscilat între 
două atitudini opuse, văzute ca un rezultat al maturizării 
tendinţelor sale interne. Este vorba, pe de o parte, de o 
critică în stil iluminist a religiei şi a teologiei creştine, al 
cărei reprezentant tipic rămîne Lessing; pe de altă parte, la 
polul opus, se conturează o atitudine încărcată de nostalgii 
în vederea conservării poziţiilor cucerite de creştinism în 
mentalitatea omplui modern. Mai cu seamă Hegel încearcă 
să realizeze un compromis stabil între religie şi filosofie în 
cadrai unui conglomerat de idei, în care Ideea absolută pare 
să joace, în anumite privinţe rolul lui Dumnezeu din sînul 
teologiei creştine tradiţionale. Fapt ce explică, de altfel, şi 
împrejurarea că critica hegelianismului de către urmaşii 
acestuia, un Feuerbach, Kirkegaard, dar şj un Nietzsche, 
s-a transformat şi într-o critică a teologiei şi a creştinismului 
în special. Critica nietzscheeană a creştinismului va 
denunţa, de altfel, şi tendiţa de a găsi formula unui 
compromis stabil între filosofie şi religie, aşa cum apare 
acesta tendinţă la reprezentanţii idealismului clasic german. 
Datorită ei, apreciază Nietzsche, filosofia geramană a ajuns 
un fel de semi-teologie. în meditaţia a 10-a din Antichristul, 
Nietzsche se va referi în mod expres la „cei trei şvabi“, 
Hegel, Schelling şi Holderlin, care au trecut în anii lor de 
studenţie prin sălile decurs ale „seminarului din Tiibingen“, 
făcînd din el un adevărat simbol al acestei alianţe dintre 
filosofie şi teologie. „între germani se-nţelege imediat dacă 
spun că filosofia a fost coruptă - spune Nietzsche - prin 
sîngele teologilor. Pastorul protestant este bunicul filosofiei 
germane, iar protestantismul însuşi peccatum originale al 
ei. Definiţia protestantismului: paralizia, pe de o parte, a 
creştinismului - şi, pe de altă parte, a raţiunii... Trebuie 
doar să rostim cuvîntul „seminarul din Tiibingen“ pentru a 
pricepe ce este luată în fundamentele sale filosofia germană 
- o teologie perfidă “ ( Antichristul , fr. 10 ). 

* 

Pentru cel care urmăreşte în timp evoluţia spirituală a 
lui Nietzsche, este suficient de clar, de la început, că liniile 
interioare după care aceasta se petrece trebuia să-l împingă 
inevitabil către o confruntare radicală cu creştinismul. Pe 
parcursul .acestei evoluţii, în personalitatea sa spirituală 
figura filosofului se estompează treptat, pentru a ceda locul 
imaginii obsedate şi autoritare a profetului. Se poate spune 
că pentru Nietzsche tipul psihologic al profetului constituie 
o atracţie constantă, care îl însoţeşte pe parcursul întregii 
evoluţii a gîndirii sale. Ca şi profet al lumii care urmează 
să se nască, pe care o vesteşte în numele unei noi scări de 
valori, Nietzsche devine inevitabil adversarul vechiului 
profet, cel care, prin intermediul religiei pe care a înte¬ 
meiat-o, a dat conţinut şi formă lumii creştine. Personaje 
mitice ca Dionysos ori Zarathustra, ce populează spaţiul 
ideatic al filosofiei sale, în fond tot atîtea măşti ale lui 
Nietzsche însuşi, se definesc ca duşmani ai profetului 
creştinismului, lisus Christos. 

încă din lucrarea sa de tinereţe. Naşterea tragediei din 
1871, dedicată problemei originii tragediei greceşti, în fond, 
însă, o cercetare stilistică întreprinsă asupra culturii greceşti 
din dubla perspectivă a apollinicului şi a dionysiacului, 
Nietzsche realizează un adevărat elogiu al personalităţii 
mitice a lui Dionysos. Interpretat ca un simbol, Dionysos 
dă expresie laturii iraţionale a sufletului grec, în opoziţie 
cu Apollo, în care se încarnează .latura opusă, raţională. 
Dionysos reprezintă în viziunea lui Nietzsche principiul 
totalităţii, al confuziei şi al absurdului, aşa cum apar acestea 
în muzica şi în dansul grecesc; Dionysos înseamnă 
revărsarea sufletului în afară de sine şi descoperirea în 
exterior a libertăţii, care se defineşte ca lipsă de ordine şi 
măsură. Prin Dionysos este dat confuzul şi absurdul, 
dezacordul interior ce trece peste interdicţiile oricărei 
cenzuri a raţiunii, pentru a se manifesta liber în exaltarea 
beţiei. Mai tîrziu, evoluţia ideilor sale l-a dus pe Nietzsche 

la formularea deschisă a opoziţiei dintre Dionysos şi Isus 
Christos. - „Am fost oare înţeles? - se întreabă el în Ecce 
Homo - Dionysos împotriva celui răstignit... 113 Scrise aceste 
rînduri prin 1888 / ’89, la un an înainte de prăbuşirea 
definitivă în boală, ele reprezintă, într-un fel, concluzia 
ultimă a gîndirii lui Nietzsche: opoziţia dintre păgînism şi 
creştinism văzută în persoana celor doi pe care autorul 
Antichristului i-a investit cu funcţia de profeţi: Dionysos 
şi Isus Christos. Cele două fenomene religioase," cel 
dionisiac şi cel creştin, se opun într-un fel ce le separă 
radical, prin evaluarea dată durerii şi suferinţei umane. „în 
învăţătura misterelor, durerea - scrie Nietzsche - este 
declarată sacră: „durerile facerii 11 sfinţesc durerea în genere 
- orice evoluţie şi creştere, tot ceea ce garantează viitorul 
fac necesară durerea... Pentru ca să existe lumina veşnică 
a creaţiei, pentru ca voinţa de viaţă să se confirme etern pe 
sine însăşi, trebuie să existe veşnic şi „chinul născătoarei 11 
Cuvîntul Dionysos înseamă toate acestea: nu cunosc o 
simbolistică mai măreaţă decît această simbolistică greacă 
a dionsiacelor. în. ea este resimţit religios cel mai profund 
instinct al vieţii, cel al vieţii viitoare, al vieţii eterne - 
însăşi calea spre viaţă, calea sacră a zămislirii... 116 
Dionisiacul este afirmarea vieţii la modul superaltiv şi o 
va mărturisi chiar Nietzsche: - „Dar această credinţă este 
cea mai înaltă dintre toate credinţele posibile; eu am 
botezat-o cu numele lui Dionysos 117 . în opoziţie, creştinis¬ 
mul a provocat o diminuare a substanţei vitald din om, o 
devitalizare printr-o religie a milei ce se raportează negativ 
la durere şi suferinţă. „Şi pornind de aici, opoziţia dintre 
Dionysos şi Christos se desfăşoară, punct cu punct, ca afir¬ 
marea vieţii (extrema sa apreciere) şi negarea vieţii (extrema 
sa depreciere). Mania dionisiacă se opune maniei creştine; 
entuziasmul dionisiac unui entuziasm creştin; sfîşierea 
dionisiacă, crucificaţiei; resurecţia dionisiacă, resurecţiei 
creştine; transvaluarea dionisiacă, transubstanţializării 

creştine. Căci există două feluri de suferinţă şi de suferinzi 8 " 
Soluţia lui Nietzsche se arată pe atît de radicală, pe cît este 
de categorică situaţia: replica-în faţa devitalizării nu poate 
fi decît cea a re vitali zării, ce implică o reevaluare a tuturor 
valorilor, avînd ca efect impunerea unei noi scări de valori. 
Acesta este de altfel şi ultimul cuvînt cu care Nietzsche îşi 
încheie rechizitoriul în Antichristul: „Socotim timpul după 
acest dies nefastul care a fost începutul acestei fatalităţi - 
după prima zi a creştinismului! De ce nu, moi degrabă, 
după ultima zfl Din ziua de astăzi? - Reevaluarea tuturor 
valorilor!... 11 (fi'. 62) 

Unul din motivele pentru care Nietzsche respinge 
creştinismul este şi acela că acesta a înfipt ideea păcatului 
ca un ghimpe dureros în chiar miezul conştiinţei omeneşti. 
(!) asemenea idee, crede autorul Antichristului, este de natură 
să degradeze demnitatea condiţiei umane, făcînd din om, 
„sănătos 11 prin natură, un „om bolnav 11 Orice fapt este real 
pentru om în funcţie de ecoul pe care îl provoacă proiectarea 
sa pe ecranul luminos al conştinţei, deci, altfel spus, ca 
fapt de conştiinţă. Creştinismul i-a conştientizat însă omului 
ideea unui păcat originar prin care a deformat, totodată, 
întrega sa istorie, pe care o interpretează numai ca tentativă 
zadarnică de a ispăşi acest păcat, dat ca un blestem şi o 
pedeapsă, Inculcînd în conştiinţa omului ideea unui păcat 
originar, creştinismul îl face pe om nu doar mai slab, dar, 
de fapt, adoptă o schemă de gîndire cauzală, în fond străină 
metal ităţii teologice, pe care o aplică în explicarea mizeriei, 
suferinţelor şi durerilor omului ca efecte ale acestui 
presupus păcat originar. „Apariţia Dumnezeului creştin ca 
cea mai înaltă expresie a divinului, atinsă pînă acum, a 
adus pe lume şi cel mai adînc resentiment al vinovăţiei" 9 
Cultivînd la om conştiinţa păcatului său originar, creşti¬ 
nismul produce cea mai radicală răsturnare a scării de valori 
în raport cu totaltatea valorilor promovate de lumea antică, 
păgînă. Soluţia propusă de Nietzsche este la*fel de radicală 

pe cît. a fost răsturnarea produsă de triumful creştinismului: 
ateismul: „Admiţînd că am intrat treptat în mişcarea 
inversă, din declinul 'nestăvilit al credinţei în Dunezeul 
creştin s-ar putea deduce, cu o nu prea mică probabilitate, 
că acum ar exista de fapt un declin considerabil al conştiinţei 
umane ă vinovăţiei omului; şi nu este exclusă nici 
perspectiva că victoria totală şi definitivă a ateismului ar 
putea elibera omenirea de acest simţămînt al datoriilor avute 
faţă de începuturile ei, faţă de causaprima. Ateismul şi un 
fel de a doua nevinovăţie se împletesc" 10 . Ateismul are 
efectul invers celui obţinut de creştinism, eliberînd con¬ 
ştiinţa omului de ideea păcatului originar, redînd acesteia 
curăţenia sa originară în primul rînd, perspectiva valorică 
superioară, de pe poziţia căreia poate fi anulat efectul 
demoralizator pentru om al ideii de păcat şi vinovăţie, poate 
fi obţinută prin situarea „dincolo de bine şi de rău“ O 
asemenea suspendare, de fapt un vid valoric, anulează orice 
act de judecată. Omul în sine nu este un păcătos, mai degrabă 
este neutru axiologic, nici bun şi nici rău; inoculîndu-i ideea 
de păcat, creştinismul l-a aruncat pe om în cîmpul minat al 
problematizării specifice unei conştiinţe morale, obligîndu-1 
să se zbată indecis între polii opuşi ai binelui şi răului.în al 
doilea rînd, pentru a conduce la victorie campania şa 
împotriva creştinismului şi pentru a-şi împlini propriul său 
program de „reevaluare a tuturor valorilor", prin scoaterea 
lor în afara perimetrului mentalităţii creştine, Nie.tzsche îşi 
face un aliat din lumea antică păgînă al cărei simbol este 
identificat tot într-o figură de profet, cea a lui Dionysos. în 
opoziţie cu profetul Isus Christos, Dionysos se transformă 
într-un adevărat anti-profet; sau, poate mai apropiat dej 
intenţiile lui Nietzsche, am putea spune că, în opoziţie cu : ' 
adevăratul profet al reafirmării nestingherite a vieţii, 
Dionysos, Isus Christos este cel care apare, de fapt, ca unj 
anti-profet care neagă viaţa din rădăcirfi. Desigur, se 
produce aici un interesant joc al perspectivelor istorice avute 

în vedere: în lupta sa contra creştinismului, pentru a impune 
propriul său nou, Nietzsche se sprijină pe vechi, un trecut 
mult îndepărtat al istoriei omenirii, antichitatea greacă, 
valorificată dintr-o perspectivă unilaterală şi deformatoare, 
cea a fenomenului dionisiac, la rîndul său interpretat şi el 
într-o manieră foarte personală. 

* 

Un alt cap de acuzare adus de Nietzsche creştinismului 
este anti-naturalismul ţa c care acesta îl susţine. Vechea 
religie iudaică a intrat într-un moment dat al istoriei sale 
într-un proces de „denaturaiizare a valorilor naturale" 
(fi:25), din care s-a născut creştinismul ca religie promo¬ 
toare a unor valori prin excelenţă ne- sau chiar antinaturale. 
Conţinutul acestui proces este surprins de Nietzsche în 
esenţialitatea sa profundă: o religie ce se constituie ca o 
expresie a conştiinţei puterii, bucuriei, speranţei, izbînzii 
unui popor asupra duşmanilor săi şi asupra sa însuşi, ce se 
baza pe o raportare corectă faţă de realiatea înconjurătoare, 
se transformă în contrariul ei: „Dumnezeu cel îmbătrînit 
nu mai putea nimic din ceea ce odinioară mai putuse. Ar fi 
trebuit lăsat să plece. Ce s-a întîmplat de fapt? S-a schimbat 
conceptul său - s-a denaturalizat conceptul său: cu acest 
preţ a fost păstrat. Jahve, Dumnezeul dreptăţii - el deja nu 
se mai identifică cu Israel, nu mai este o expresie a senti¬ 
mentului de sine naţional: ci numai un Dumnezeu condi¬ 
ţionat... Conceptul său a devenit un instrument în mîna 
agitatorilor preoţi care interpretează toată fericirea numai 
ca o răsplată, orice nefericire ca pedeapsă pentru nesupune¬ 
rea faţă de Dunezeu, ca păcat; cea mai mincinoasă manieră 
de a interpreta o pretinsă „ordine universală morală" prin 
care, o dată pentru" totdeauna, concepte naturale precum 
acelea de „cauză" şi „efect" sunt răsturnate. Dacă, mai întîi 
prin răsplată şi pedeapsă, lumea, cauzalitatea naturală este 
alungată din realitate, atunci este nevoie de o cauzalitate 
antinaturală: urmează, de acum înainte, întreg restul celor 

nenaturale. Un Dumnezeu care pretinde - în locul unui 
Dumnezeu care dă ajutor, care oferă.sfaturi, care în esenţă 
este cuvîntul pentru fericita inspiraţie a curajului şi a 
încrederii în sine... Morala nu mai este expresia vieţii şi a 
condiţiilor de dezvoltare ale unui popor, nici instinctul său 
de viaţă cel mai primitiv, ci ceva care a devenit abstract, 
ceva opus vieţii - morala ca deteriorare fundamentală a 
fanteziei, ca şi „piază rea“ pentru toate lucrurile. Ce este 
morala iudaică şi ce cea creştină? Întîmplarea care şi-a 
pierdut nevinovăţia sa; nenorocul - murdărit de conceptul 
de „păcat"; „bunăstarea" ca pericol, ca „ispită"; indispoziţia 
fiziologică otrăvită de viermele conştiinţei..." (fr.25). Acest 
lung-pasaj, citat din opera lui Nietzsche, clarifică pe deplin 
esenţa atitudinii pe care autorul Anţic.hristului o ia faţă de 
creştinism. __ 

Procedînd la o imensă „falsificare" a conceptului de 
Dumnezeu - continuă Nietzsche - creştinismul, ajuns în 
mîna preoţilor care îl supun la tot felul de denaturări, 
produce, în cele din urmă, o falsă morală. Rezultatul acestei 
falsificări, la care s-a dedat tagma preoţească, îl constituie 
Biblia, care, în conţinutul ei esenţial', nu este decît un act 
de „falsificare a istoriei" - „ei - notează Nietzsche, referin- 
du-se le preoţi - au tradus în plan religios trecutul lor 
naţional propriu, ceea ce înseamnă că au făcut din el un 
mecanism stupid de mîntuire de păcatul împotriva lui Jahve 
şi pedeapsă pentru el, de pietate faţă de Jahve şi răsplată 
pentru ea. Noi am resimţi cu mult mai dureros acest act 
plin de ruşine al falsificării istoriei, dacă interpretarea 
istorică bisericească î n vigoare de milenii nu ne-ar fi făcut 
aproape insensibili faţă de pretenţia corectitudinii in 
historicis " (ff.26). Apoi, tagma preoţească şi-a găsit în 
decursul istoriei un aliat pentru intenţiile sale în cea a 
filosofilor; pe fundamentele platonismului, cu credinţa sa 
în existenţa unor valori ideale, eterne, dincolo de spaţiu şi 
timp, absolute, asimilat deja de creştinism prin munca 

spirituală a primelor secole de gîndire patristică, filosofii 
epocii moderne dînd curs aceleiaşi intenţii, au aşezat - 
apreciază Nietzsche - „minciuna 11 existenţei unei „ordini 
morale universale 11 ce statuează şi valori absolute. Peste 
acest eşafodaj intelectual, astfel constituit de eforturile 
conjugate ale preoţilor şi gînditorilor epocii moderne, 
tronează ca o supremă expresie a Absolutului conceptul 
teologico-filosofic de Dumnezeu. El reprezintă reperul 
existenţial Absolut, în fimcţie de care se orientează întreaga 
procesualitate a realităţii, inclusiv omul cu toate-faptele 
sale. „Ce înseamnă «ordine morală universală?» se întreabă 
Nietzsche, pentru a răspunde tot el: - „Că, odată pentru 
totdeauna, există o voinţă a lui Dumnezeu care hotărăşte 
ce face omul, ce poate să facă; că valoarea unui popor sau 
individ se măsoară după cum ascultă, mai mult sau mai 
puţin, de voinţa lui Dumnezeu; că în destinul unui popor 
sau al unui individ se arată ca fiind stăpînă voinţa lui 
Dumnezeu, adică drept una ce pedepseşte şi răsplăteşte con¬ 
form gradului de supuşenie arătat 11 (fr.26). Critica 
nietzscheiană a creştinismului denunţă rolul nefast în¬ 
deplinit de Paul, Sfîntul Apostol Pavel pentru creştini, în 
actul acestei mistificări religioase a istoriei reale a poporului 
iudeu - „cu o obrăznicie specific rabinică, ce îl caracteri¬ 
zează în toate trăsăturile sale 11 (fr.41), el a deturnat datele 
realităţii de la adevăratul lor sens aşezînd în slujba noii 
credinţe, ca principal mijloc de a atrage masele largi 
populare de partea creştinismului, doctrina religiei şi 
filosofiei antice greceşti cu privire la nemurirea sufletului. 
Desigur, după ce a trecut-o prin filtrul unei imense 
falsificări. Şi rezultatul este următorul --„dacă Christos nu 
a înviat din morţi, atunci credinţa noastră este zadarnică. 
Şi dintr-o dală Evanghelia a devenit cea mai demnă de 
dispreţ dintre promisiunile de neîmplinit, ruşinoasa 
doctrină despre nemurirea personală... Pavel însuşi a 
predicat-o numai ca o răsplata !“ (fi. 41). De fapt, în acest 

caz, un concept central în ansamblul vechii religiozităţi 
păgîne, acela de jertfă, cunoaşte o revalorificare specifică 
în cadrul noii credinţe creştine. Dumnezeul creştin, în cea 
mai curată manieră păgînă, îşi jertfeşte propriul său fiu 
pentru amîntui omenirea de păcat. Ideea jertfei mîntuitoare 
devine esenţială pentru creştinism, care în această lumină 
apare ca şi împlinirea eforturilor de salvare a individului, 
care animează filosofiile greceşti păgîne-ale epocii 
elenistice, în special stoicismul şi epicureismul. Cu această 
idee dispare şi concepţia proprie religiei păgîne a unei 
prăpăstii care îl desparte pe om de Dumnezeu. Ca repre¬ 
zentant tipic pentru tagma preoţilor, Pavel nu este aducă¬ 
torul „bunei vestiri 11 , un evanghelist, ci un dysanghelist, 
aducătorul „relei vestiri 11 „Viaţa, exemplul, învăţătura, 
moartea, sensul şi dreptul întregii Evanghelii - numai există 
nimic în afară de ceea ce înţelegea în ura lui acest falsificator 
de bani - cum îl considera Nietzsche pe Sfîntul Apostol 
Pavel - de ceea ce,îi putea fi lui de folos. Nici o realitate, 
nici un adevăr istoric!... 11 (fr.42). în concluzia consideraţiilor 
sale, întrucît Sfîntul Apostol Pavel este cel care a introdus 
în cadrul creştinismului ideea de păcat şi, din această 
perspectivă, a interpretat moartea lui Isus Christos pe cruce 
ca una menită să răscumpere păcatele omenirii, pentru 
Nietzsche adevăratul întemeietor al creştinismului nici nu 
poate fi considerat Isus Christos, ci este Sfîntul Pavel 11 . 


Identificarea unei formule care să asigure demnitatea 
omului ca om a constituit una din direcţiile în care s-au 
îndreptat constant strădaniile culturii europene. După eşecul 
înregistrat de marile filosofii greceşti ale epocii clasice - 
Socrate, Platon, Aristotel - şi de cele ale epocii elenistice 
- mai cu seamă stoicismul - ca o continuare a acestor 
eforturi, creştinismul încearcă propria sa tentativă de a da 
un fundament în plan absolut demnităţii condiţiei omului 

în lume. încercarea sa eşuează, însă, fiind prea intim legată 
de un anumit context istoric concret, care este şi acela în 
care au evoluat şi filosofiile greceşti păgîne ale epocii 
elenistice, în primul rînd epicureismul şi stoicismul, dar în 
felul lor şi scepticismul sau, în alt plan, neoplatonismul, 
considerate toate drept nişte filosofii ale „mîntuirii", ale 
„salvării" în contextul istoric concret al epocii elenistice, 
astfel îmbibat de filosofiile amintite cu ideea de „mîntuire" 
şi de „salvare", a apărut şi creştinismul ca o religie tipică a 
„mîntuirii" şi a „salvării" Şi, dacă după o luptă şi lungă şi 
îndîrjită, creştinismul ca religie a mîntuirii a reuşit să 
triumfe asupra filosofiilor păgîne ale mîntuirii, faptul se 
explică prin împrejurarea că creştinismul a venit cu 
exemplul simplu şi convingător al dramei pur omeneşti a 
lui Iisus Christos, trimis ca prin jerfa morţii sale să înalţe 
omenirea la o viaţă eternă. Desigur că un asemenea mesaj 
şi-a găsit o cale mai directă către simţirea şi înţelegerea 
marilor mase populare de asupriţi din Imperiul Roman, 
decît complicatele speculaţii dialectice ale unui Produs 
sau Damascius, reprezentanţi ai neoplatonismului vremii, 
ce au fost concurentul cel mai periculos al creştinismului. 
De fapt, creştinismul a căutat şi a găsit o formulă de 
întemeiere a dramei fenomenului uman, dar profund 
tributară unui context istoric concret, la fel ca şi rivalele 
sale, filosofiile greceşti păgîne ale „mînturii" De aici 
porneşte şi nemulţumirea lui Nietzsche faţă de creştinism: 
el caută o fundamentare pe deplin înrădăcinată în absolut a 
demnităţii de a fi om. în această tentativă a sa preferinţele 
luLnu merg către tipul de„om universal" făurit de creştinism 
din aliajul filosofici greceşti, peste care au fost turnate 
idealurile noii credinţe, ci, mai degrabă, către ţipul uman, 
de „erou" apărut în Renaştere. Este de văzut în acest sens 
condamnarea aspră, fără menajamente, a lui Luther şi a 
Reformei protestante, care au pus capăt avîntului umanist 
al Renaşterii printr-o restaurare religioasă: „Un călugăr 

german, Luther, vine la Roma. Acest călugăr, cu trupul 
plin de toate instinctele răzbunării ale unui preot nefericit, 
s-a răzbunat la Roma contra Renaşterii... în loc de a înţelege 
cu cea mai adîncă recunoştinţă extraordinarul fenomen care 
s-a petrecut, învingerea creştinismului în chiar propriul său 
sediu - ura a înţeles din acest spectacol numai ce poate 
scoate ca hrană proprie" (fr.6o). Iar pe filiera acestei prefe¬ 
rinţe manifestate faţă de Renaştere, Nietzsche se întoarce 
înapoi în timp la tradiţiile originare ale umanismului antic 
păg'în, reinstituind, astfel, opoziţia dintre creştinism şi 
păgînism, pe care o tranşează clar în favoarea păgînismului. 
El va identifica, fără ocolişuri, în acesta din urmă, expresia 
cea mai realizată cultural a manifestărilor puterii de viaţă 
din om, pe cînd în cel dintîi va vedea doar o vehementă 
negare a vieţii. 

Nietzsche este rezultatul îndepărtării progresive a uma¬ 
nismului de-a lungul istoriei sale de una din cele două surse 
de la care s-a adăpat: creştinismul. Dar cu aceasta 
umanismul s-a îndepărtat în certă măsură şi în mod inevi¬ 
tabil şi de cealaltă sursă a sa: antichitatea. Mai mult decît 
atît, în interpretarea lui Berdiaev, Nietzsche reprezintă o 
asemenea poziţie limită în evoluţia umanismului, încît 
acesta se întoarce împotriva lui însuşi. Şi în această aprecire 
făcută de Berdiaev intră în consideraţie, cu o mare pondere, 
critica nietzscheiană a creştinismului. Nietzsche este con¬ 
damnat să se simtă admiratorul fervent al unei Renaşteri 
din care sunt scoase, desigur, în proporţii diferite, atît filonul 
antic, cît şi cel creştin, şi din care el reţine doar o exaltare 
a eroismului, cultul puterii, care pentru a se defini pe sine 
are nevoie permanent să-şi ridice în cale obstacole pe care 
apoi să le învingă spre a-şi dovedi superioritatea. Nietzsche" 
- observă Berdiaev - este copilul umanismului timpuriloivf 
moderne şi victima lui. ' -„--- 

în desţinul lui Nietzsche, umanismul, se transformă în 
contrariul lui. Nietzsche simte că omul este „ruşine şi 

umilinţă" El este setos să-l vadă că se înalţă; voinţa sa 
aspiră la supraom. Morala lui Nietzsche nu admite valoarea 
personalităţii oipeneşti; ea mpe cu umanismul şi predică 
asprimea faţă de om în numele scopurilor supraumane, în 
numele viitorului şi al sublimităţii. „Supraomul - şi în 
aceasta tindem să-i dăm drepatate lui Berdiaev - înlocuieşte 
laNietzsche pe Dumnezeul pierdut. El nu poate şi nu vrea 
să se menţină numai în uman. Cu individualismul 
suprauman al lui Nietzsche, imaginea omului dispare" 12 

* 

Impresionează în biografia lui Nietzsche conştiinţa de 
sine tot mai acută pe care o dobîndeşte în ultima parte a 
vieţii, din care, desigur, nu putea lipsi, întocmai ca în cazul 
lui Holderlin, nici conştiinţa clară a bolii de care suferă. 
Capitolul ultim. De c.e'sunt un destin?, din Ecce Homo 
(1888 /89) începe cu o zguduitoare declaraţie ce mărturiseşte 
presimţirea de către Nietzsche a tragicului său destin - „îmi 
cunosc soarta. într-o zi de numele meu se va lega amintirea 
despre ceva neobişnuit, despre o criză cum n-a mai existat 
pe pămînt, despre cea mai proftindă ciocnire a conştiinţelor, 
despre o decizie împotriva, a tot ceea ce a fost crezut, cerat, 
sfinţit pînă acum. Eu nu sunt un om, sunt o dinamită." 13 
Omul Nietzsche, chinuit de presimţirea prăbuşirii sale 
definitive, îşi va pune încă din 1886, în Prefaţa la ediţia a 
Il-a din Ştiinţa voioasă , problema raportului dintre sănătate 
şi filosofie 14 Impresionează în cazul său distanţa, pe care 
o ia în mdd deliberat, faţă de propriul destin împărtăşit ca 
un inexorabil fatum. „încă mai aştept ca un medic filosof 
în sensul excepţional al cuvîntului - scrie Nietzsche în 
acelaşi loc - unul care şă urmărească problema sănătăţii 
generale a poporului, a epocii, a rasei, a umanităţii - să 
aibă curajul de a împinge bănuiala mea la extrem, 
îndrăznind să susţină că în toate filosofarile nici n-a fost 
vorba pînă acum despre «adevăr», ci despre altceva, să 

spunem despre viitor, sănătate, creştere, putere, viaţă“ 
Filosofia echivalează cu o manifestare a prea-plinului 
puterilor de viaţă sădite într-un om, este o dovadă de 
sănătate, prin care se asigură fundamentarea existenţială a 
actului de gîndire. Dar, tocmai în aceasta rezidă şi pericolul: 
prea plinul forţelor de viaţă înseamnă totodată o trăire la 
un grad maxim de intensitate a ideilor proprii; de fapt, o 
identificare între cele două planuri, al vieţii şi al filosofiei, 
care este de natură să împingă în cele din urmă, pe nesimţite, 
ca un fel de soluţie finală, în refugiul bolii. Şi acesta a fost 
şi cazul lui Nietzsche, ce ilustrează într-un mod tipic această 
formulă de gîndire. „Nu suntem - declară el - broaşte 
gînditoare, aparate de obiectivare şi de înregistrare cu 
mădularele puse la gheaţă- noi trebuie să naştem.permanent 
ideile din durerea noastră, însoţindu-le părinteşte cu tot 
ceea ce avem în noi ca sînge, inimă, foc, bucurie, patimă, 
suferinţă; conştiinţă, soartă, fatalitate. A trăi înseamnă 
pentru noi a preschima permanent în lumină şi flacără tot 
ceea ce suntem, precum şi- tot ceea ce ne atinge, nici nu 
putem altfel. Iar cu privire la boală, nu am fi aproape tentaţi 
să întrebăm dacă de fapt ne-am putea lipsi de ea?“ Boala 
putea oferi în acestă situaţie un mijloc de acomodare, o 
sursă de supravieţuire, întrucît nebunia, resimţită ca un 
blestem divin, eliberează omul de cea mai grea dintre 
presiunile la care este supus în permanenţă, aceea a 
conştiinţei sale lucide. Ca formă a evaziunii din faţa 
contactului prea dur, insuportabil, cu caracterul nemaleabil 
al vieţii, ca şi .pentru Holderlin - pentru a invoca iarăşi 
cazul său - nebunia înseamnă şi la Nietzsche a fi scos dintre- 
cei vii, dar rămînînd între ei, o formă de duplicitate ea 
însăşi, în sensul de absenţă în prezenţă sau prezenţă în 
absenţă. Boala incurabilă, ce anulează, de obicei, atît 
trecutul, ce rămîne doar simplă amintire şi nu un dat efectiv 
în trupul prezentului, cît şi viitorul, în lipsa oricărei 
perspective, înseamnă concentrarea exclusivă în prezent, 

pînă la totala lui epuizare, ceea ce înseamnă amplificarea 
paroxistică a datului. împrejurarea intensificării trăirii pînă 
aproape de ultima ei limită posibilă explică şi în situaţia 
lui Nietzsche vehemenţa, rară chiar şi la el, a expresiei, ca 
efect al unui asemenea grad înalt al trăirii şi ea caracterizează 
paginile Antichristului. 

Anlichristul , care datează din 1888 şi a văzut lumina 
tiparului numai după moartea celui care l-a scris, este ultima 
lucrare pe care Nietzsche a mai apucat s-o redacteze, înainte 
ca, la 3 ianuarie 1889, geniala sa minte să fi intrat cu totul 
şi definitiv sub puterea tenebrelor. „Văzut în contextul 
gîndirii nietzscheiene - notează Karl Lowith - Antichristul 
nu este un original „obiect de scandal" şi nici o redesco¬ 
perire a creştinismului original. Antichristul este rezultatul 
unui travaliu critic care începe cu Consideraţiile inac¬ 
tuale"^. Dacă Nietzsche a pus mai multă tărie în acest 
ultim atac decît în Consideraţii.. .' unul din motive este, 
desigur, şi acela că evoluţia în timp a gîndirii sale l-a dus 
la precizarea tot mai clară a poziţiilor propriei sale concepţii. 
Ea face parte dinfr-un proiect mai vast de. „reevaluare a 
tuturor valorilor" în care Nietzsche intenţiona să se 
angajeze, dar care, evident, nu a mai apucat să fie dus pînă 
la capăt. Grandiosul proiect urmărea să deschidă un proces, 
istoric vorbind, mult întîrziat, al valorilor fundamentale pe 
care se sprijină lumea modernă, valori pe care creştinismul 
le-a colorat inconlundabil cu spiritul ce-i este specific. Fără 
îndoială, apariţia creştinismului a firînt în două istoria 
omenirii, într-o eră pre-creştină şi una post-creştină, într-o 
formulă în care ruptura continuităţii, discontinitatea, se 
asociază cu continuitatea. în reevaluarea pe care Nietzsche 
o intenţionează, creştinismul este vizat, deci, în primă linie. 
Această împrejurare este de natură să clarifice într-o anumită 
măsură o anume ambiguitate de sensuri pe care îl comportă, 
de la început, titlul lucrării. Walter Kaufmann a observat 
referitor la cuvîntul german „der Antichrist", ce dă titlul 

acestei ultime lucrări nietzscheiene, că îl desemnează pe 
Antichrist-ul din Apocalipsă, dar, în acelaşi timp, exprimă 
şi ideea de anti-creştin pur şi simplu. Întrucît înţelegerea 
tipului uman al profetului l-a preocupat pe Nietzsche în 
permanenţă, credem că acest dublu sens nu poate fi tranşat 
nici într-un fel şi nici în celălalt 16 

* 

Care este impactul bolii omului Nietzsche asupra 
destinului operei filosofului din el? Desigur, mîna destinului 
ce a intervenit nemilos în existenţa omului, căruia i-a adus 
incurabila boală, nu a permis ca opera filosofului să prindă 
un contur definitiv. Ea a fost întreruptă în mod tragic, 
condamnată să rămînă ceva neisprăvit, un tors. Apoi, 
creşterea intensităţii trăirii, odată cu apropierea bolii, aduce 
cu sine şi o schimbare a caracteristicilor scrisului lui 
Nietzsche: acesta devine tot mai nervos, frazele sunt scurte, 
se prăvălesc una peste alta cu un zgomot parcă de stînci. 
Lapidaritatea de acum a celor mai multe fraze face ca ele 
să fie de o extremă concentrare a gîndirii, deosebit de dense 
în conţinut, nişte adevărate dinamite, cum avea să spună 
odată Nietzsche despre el însuşi. Desigur, această ultimă 
formă pe care o îmbracă evoluţia stilistică a autorului lui 
Zarathustra corespunde cu concepţia intimă a acestuia 
privind natura şi funcţiile limbajului. Ea se opune - cum 
observă într-un pătrunzăror studiu Michel Haar - atît 
doctrinei nominaliste, ce vede în limbaj rezultatul unei 
simple convenţii, cît şi punctului de vedere susţinut în 
Cratylos-\i\ lui Platon, după care cuvintele ar deriva din 
natura lucrurilor; limbajul corespunde accidentelor interiori- 
tăţii subiective a omului, exprimă stările acesteia. „Exprimînd 
prin sonoritatea lor, tonalitatea lor şi ritmul lor mişcările 
psihismului, sau manifestînd prin mijlocirea cutărui sau 
cutărui cod cutare tip al voinţei de putere, cuvintele traduc 
nu anumite esenţe ale lucrurilor, ci esenţa subiectivităţii." 17 
Caracteristicile limbajului din Antichristul lui Nietzsche 

s-au mulat fidel pe evoluţia sa psihică de acum. N-au 
întîrziat să apară unii comentatori şi interpreţi care au 
identificat în aceste caracteristici un semn al maturităţii 
depline a scrisului lui Nietzsche, devenit acum un fel de 
stăpîn absolut peste resursele de expresie ale limbii 
germane, o adevărată performanţă a filosofului în mânuirea 
mijloacelor lingvistice aflate la dispoziţia sa 18 


După ce vor fi citit provocatoarele şi incendiatoarele 
pagini scrise de Nietzsche în Antic.hr istul, unii dintre cititorii 
cărţii se vor putea întreba asupra rostului publicării ei, 
într-im asemenea moment de adîncă criză spirituală, deci, 
şi morală, ce carcaterizează actuala stare istorică? Ce impact 
poate avea asupra marelui public de cititori o critică de o 
asemenea virulenţă a creştinismului, a Bisericii şi a sluji¬ 
torilor ei? Dimpotrivă, credem că tocmai într-un asemenea 
momentde criză spirituală, cînd Biserica trebuie să-şi asume 
rolul de una din cele mai importante forţe de regenerare 
morală ale societăţii româneşti, cartea lui Nietzsche, 
invitaţie la o meditaţie sinceră şi profundă, poate constitui 
şi temeiul pentru o atitudine socială responsabilă. 

VASILE MUSCĂ 

